
Capitolul 1 


— Frumoasă coafură, Mason! 

Edwina Mason aruncă o privire peste umăr și zâmbi. Addison 
Rivers urca pe alee spre ea. 

Trăgând o ultimă tușă de vopsea pe coloana de la capătul 
scărilor, ea lăsă cu grijă pensula peste cutia cu vopsea pe care o 
avea deschisă lângă ea și își îndreptă spatele. Aruncând o privire 
încântată către treaba pe care tocmai o terminase se întinse și-și 
trase de pe părul castaniu-roșcat baticul care-i protejase părul de 
eventualele pete de vopsea. 

Își şterse mâinile pe batic și păși pe vârful picioarelor în josul 
scărilor, făcând o scurtă evaluare cu privirea a umerilor largi ai lui 
Addison și a taliei zvelte a acestuia. Pantalonii ei scurți erau bine 
mulați pe coapse și fese, scoțându-le în evidență. Terminându-și 
traseul, se opri în faţa lui Addison și îi admiră picioarele bronzate, 
atletice. 

— Frumoase picioare, Rivers, îi răspunse ea, coborându-și vocea 
și înfundând în buzunarul de la spate baticul pe care îl purtase pe 
cap cât timp vopsise. 

Addison se strădui să-și îndepărteze atenţia de la rotunjimea 
sânilor ei ce se ghiceau dincolo de tricoul lejer, murdar de vopsea. 
Privirile lui alunecară spre pantofii de tenis roz, decupați, care pro- 

tejau picioarele ei delicate și lăsau să iasă doar un deget a cărui 
unghie era dată cu ojă roz. Privirile lui se ridicară, urmărind 
picioarele lungi și zvelte ale lui Eddie până la coapsele ușor rotun- 
jite, talia bine definită și acei sâni care ar fi trimis la ceruri pe orice 
bărbat care ar fi fost suficient de norocos să fie primit în braţele ei. 
Sprâncenele lui se ridicară sugestiv în timp ce-i întâlnea ochii. 

— Ale tale sunt mult mai grozave, spuse el într-un târziu, cu 
vocea adâncă și tremurătoare, clătinându-și capul. 

Râsul lui Eddie umplu aerul în timp ce îl aștepta în poarta casei 
sale în stil vechi, victorian. 

— Poate. Cum este slujba de vară? întrebă ea, arătând spre gean- 
ta cu scrisori și uniforma în care era îmbrăcat. 

— Mai bună decât cea de profesor la școala de vară. Cum poţi să 
stai și să fii înconjurată de un grup de adolescenți care ar prefera să 
fie oriunde în altă parte? spuse el cu un dezgust simulat. 

— Nu este atât de rău, replică Eddie, îndepărtându-l de balustra- 
da pe care tocmai o vopsise și conducându-l pe centrul scărilor. 

— Sunt numai câteva ore dimineaţa și copiii nu sunt pe deplin 
treziţi încă. 

— Ah. Invăţare subliminală, râse el înfundat. 

— Orice ar fi, funcționează, spuse ea bine dispusă. Ai timp 
pentru un pahar cu limonadă sau ai de muncit din greu în slujba 
comunităţii? 

Addison se uită la ceas. 

— Am timp mai mult decât suficient. Mi-am oprit ceasul acum 
cinci minute, explică el, lăsându-și geanta de poștaș la picioarele 
scărilor și așezându-se apoi încet pe scări, căutând o fărâmă de 
umbră. 

Eddie se bucura de priveliștea mușchilor lui bronzaţi, 
contrastând cu cămașa albastră, imaginându-și pentru o clipă cum 
ar arăta acești mușchi fără nimic care să îi acopere. Clipind des pen- 
tru a alunga imaginea, intră în casă. 

El o privea fix când ea dispăru în spatele ușii, mâinile 
fremătându-i de dorinţa de a-i mângâia încet fesele. Oftă, 
îndepărtându-și de pe față părul șaten deschis, decolorat de soare, 

și mormăi ceva despre faptul că ar cam trebui să se tundă, întor- 
cându-se pentru a privi spre strada largă cu trei benzi și copiii care, 
pe biciclete, se îndreptau spre el. 

— Bună, Add, spuse cel care era cel mai aproape de el, cu un 
zâmbet insolent. Hei, Tommy! Phil! strigă el și își ridică mâna, flu- 
turând-o deasupra capului. Este domnul Rivers. 

Băieţii traversară strada și frânară cu un zgomot asurzitor, 
oprindu-se la câţiva centimetri de prima treaptă. 

— Spune-i domnișoarei Mason că voi veni mâine să-i tund iarba, 
vrei? spuse Tommy, răsucind bicicleta și pregătindu-se pentru un 
demaraj în trombă. 

— Sigur. 

— Grozav! 

Băieţii se întoarseră pe stradă. 

— Ne mai vedem, Add, îi spuseră, apoi porniră, râzând tare în 
timp ce Add flutura pumnul în spatele lor. 

— Am sosit, spuse Eddie din ușă, ţinând-o deschisă cu şoldul. Ce 
voiau Tommy și Phil? 

Addison clătină din cap și ridică braţul pentru a lua vasul de 
cristal cu limonadă din mâna ei. Ridică paharul rece și și-l sprijini 
de frunte, încercând astfel să și-o răcorească. 

— Se va întoarce mâine ca să tundă iarba. 

— In regulă. Vrei o prăjitură, Add? întrebă Eddie, folosind pore- 
cla pe care copiii de la şcoală i-o dăduseră când el o înlocuise pe 
profesoara de matematică de semestrul trecut. 

Ea mișca încet un platou cu prăjituri cu ciocolată pe sub nasul 
lui și zâmbi mulțumită când el își închise ochii și inspiră plin de 
plăcere aroma îmbietoare. 

— Prăjituri, mormăi el, imitând vocea Monstrului Prăjiturilor, per- 
sonajul lui favorit din emisiunea de televiziune. Imi dai prăjituri! 

Eddie retrase platoul râzând. 

— Mai întâi limonadă, ordonă ea, întinzându-i un pahar de plas- 
tic decorat cu o reclamă la un film recent, puţin ștearsă acum. 

— Tot ce-i mai bun pentru musafiri, o tachină Add, luând 
paharul și umplându-l cu limonadă. 

— Trebuie să plătesc pentru noua baie, spuse ea, luând paharul 
din mâna lui și dându-i-l pe al doilea. 

Il ridică spre buze, luă o înghiţitură, își închise ochii și lăsă 
lichidul rece să alunece pe gât. Un satisfăcut “ah” îi scăpă de pe 
buze. 

Addison luă grăbit o gură de limonadă, încercând să-și înmoaie 
uscăciunea gurii apoi o privi în timp ce bea. Cu siguranță asta nu 
va face ca totul să fie mai ușor, gândi el în timp ce încerca să-și 
învingă impulsul de a o aduce aproape de el și de a-i săruta gura 
umezită de lichidul rece. Luând a doua înghiţitură, se întoarse pen- 
tru a privi peste umăr la casă. 

— Al dracului de bine vopsită, spuse el. 

Privi atent la casa construită în stil victorian, vopsită în galben, 
care strălucea în soarele târziu de după-amiază. 

Casa se potrivea cu strada liniștită, promițând confort și căldură 
sub acoperișul ei. Işi putea imagina dormitoarele cu fotolii în fața 
ferestrelor ce dădeau spre stradă. Inainte ca imaginaţia lui să poată 
așeza o femeie în braţele sale înaintea focului din șemineu, atenţia 
îi fu atrasă de grădina mare de lângă scări. 

Doi copaci imenși, cu ramurile atingând streașina casei, ofereau 
umbră pentru zilele fierbinţi de vară și o cale rapidă de scăpare 
pentru copiii aventuroși în întunericul nopţilor. O imagine a unui 
copil tremurând sub unul din copaci îi încolți în minte. 

— Mulţumesc pentru că m-ai ajutat. Nu știu cum m-aș fi putut 
descurca altfel. 

Vocea delicată a lui Eddie îl întoarse înapoi în prezent. 

— Pentru ce altceva sunt prietenii, dacă nu pentru o eventuală 
muncă de sclav? întrebă Add ridicând din umeri și făcându-i cu 
ochiul. 

Discutară cu ușurință despre vechii prieteni câteva minute, 
despre planurile ei de viitor legate de casa în stil victorian, a cărei 
renovare începuse în urmă cu un an. Add îi aminti eforturile 
colegilor ei profesori, pe care ea îi găzduise săptămâna trecută, la o 
partidă de vopsit ce transformase exteriorul casei ei din griul murdar 
pe care-l avea în strălucitorul galben care acum îi încălzea pereții. 

— Charles va rămâne fără cuvinte când va vedea cât de multe am 
reușit să realizez, spuse Eddie, îndepărtându-și o şuviță rebelă de 
păr de pe față. 

Când briza blândă ce făcea să foșnească frunzele din copaci 
suflă uşor din spate, suvița reveni la loc și ea o așeză după ureche. 

— Ei, Charles, murmură Add, simțind cum ceva din plăcerea pe 
care o descoperise în compania lui Eddie se stinge la amintirea 
invizibilului ei logodnic. 

O tăcere jenantă se lăsă între ei. 

— Ce te-a adus înapoi aici? întrebă Eddie într-un târziu, forțându-se 
să-și aducă un zâmbet pe buze și un ton indiferent în voce. Nu 
mi-ai adus corespondenţa azi-dimineaţă? 

— Cred că da, răspunse Addison în timp ce trăgea geanta de 
poștă spre el și căuta ceva în ea. Am găsit asta pe fund când mi-am 
terminat traseul, explică el, trăgând afară un plic pe care i-l întinse. 
Poţi uita de bătrânul Chuck și poţi fugi cu mine. 

— Unde vom merge? 

— Cleveland, îi propuse el plin de speranță. 

Eddie oftă. 

— Dacă ai fi spus Columbus m-ai fi avut. Dacă îmi propui numai 
Cleveland, cred că voi continua să rămân agățată de Charles. 

— Pierderea ta, spuse el răgușit, dându-i plicul. 

Arătă spre coloana de timbre roșii și albastre de pe marginea 
plicului. 

— Cred că asta ar putea fi ceea ce așteptai. 

Eddie apucă grăbită plicul, ducându-l spre piept. Un zâmbet de 
fericire pură îi înfrumuseţă buzele. 

— Trebuie să fie cel despre ziua sosirii lui Charles. Credeam că 
nu mai vine niciodată. Oh, mulțumesc! strigă ea, deschizându-și 
larg braţele și aruncându-se spre Addison. 

Brațele lui Addison o înconjurară pe Eddie în timp ce 
îmbrăţișarea ei entuziastă îi făcea pe amândoi să ajungă într-o 
poziţie nefirească. 

— Mulţumesc, îți mulțumesc, îţi mulțumesc, spuse ea în timp ce 
îl săruta pe amândoi obrajii. 

El respiră adânc, inhalând mirosul de vopsea și liliac ce emana 
din părul ei castaniu. Pentru o clipă închise ochii, bucurându-se de 
senzaţia pe care i-o dădeau sânii ei delicaţi lipiti de pieptul lui. 

Visase la un moment ca acesta încă din prima zi în care suplinise 
la liceul Hendricksburg în clasa de matematică ce se afla faţă în față 
cu cabinetul de istorie al lui Eddie Madison. Singurul lucru care-l 
oprea să creadă că visul său a devenit realitate era inelul cu diamant 
de pe mâna ei stângă. 

— Mulţumesc, spuse Eddie încă o dată, buzele ei îndreptându-se, 
în sfârșit, spre ale lui Addison. 

Braţul lui se strânse mai tare în jurul ei, aducând-o mai aproape 
în timp ce buzele lui îi răspundeau. Limba lui înaintă, gustând 
contururile gurii ei înainte de a se strecura printre buze pentru a 
cerceta căldura de acolo. Degetele lui Eddie se încleștară în părul 
lui. Pentru o clipă limba ei o întâlni pe a lui, făcând ca sângele lui 
Add să clocotească prin vene. 

Nu poti face asta! ţipă conștiința lui în timp ce el își lăsă mâna 
să alunece pe spatele ei. Este logodită cu Charles, îi strigă vocea 
raţiunii când el ignoră primul avertisment. 

Din prima zi în care ei se întâlniseră la liceul Hendricksburg, 
Eddie făcuse să fie foarte clar faptul că ea era deja legată și că 
intenţiona să-i fie credincioasă logodnicului ei care se afla pentru 
un an la Paris, cu o bursă la Sorbona. Add decisese să-i fie prieten 
și se păstrase la distanță. 

— Ei bine, ce-a fost asta? Ă 

El încerca să preia controlul emoţiilor sale. Incercă să aibă un 
ton jucăuș în voce când repetă: 

— Ei bine? 

— Extraordinar, răspunse Eddie în șoaptă. 

Incercă să-și concentreze atenţia asupra cuvintelor lui și nu 
asupra buzelor lui, pline, senzuale, încă umezite de sărutul lor. 

— Ce? Cum a fost ce? reacţionă ea. 

— Sărutul. 

Eddie își deschise ochii mari. Numai Charles, logodnicul ei, meri- 
ta un sărut ca acela și el ar putea sosi acasă în orice zi, își aminti ea. 

— Oh, spuse Eddie cu voce pierdută. 

Încercă să întâlnească privirea lui Addison dar nu reuși. În loc să 
facă asta se concentră asupra balustradei pe jumătate vopsite din 
spatele capului lui. 

— Atât de bun? întrebă el, văzând că ea nu-i răspunde imediat. 

— Mm, murmură ea umezindu-și buzele și înghițind greu. 
Aproape m-am lăsat purtată de val, spuse în cele din urmă. 

Simţea un val de căldură cuprinzându-i gâtul și urcând, 
înroșindu-i obrajii. 

— Mă poţi avea cu tine oricând, o tachină el. 

Addison urcă o treaptă, aducând-o pe Eddie lângă el. 

Roșeaţa din obrajii ei crescu. 

— Hei, dacă te pot aduce pe tine, simbolul fidelității, în braţele 
mele pătimașe, atunci fac un lucru bun. Când se întoarce 
“iubiţelul” acasă? 

Sprâncenele ei se ridicară, în timp ce încerca să-și aducă aminte 
despre ce vorbea el. Respirația îi devenise întretăiată când Addison 
o adusese alături de el, atingându-i sfârcurile sensibile și aprinzând 
focuri de artificii înăuntrul ei. 

— Ce? Oh, vrei să spui Charles? rosti ea, trecându-și limba 
peste buze, simțind aromele de limonadă, ciocolată — și 
Addison. 

— Mda, Charles, repetă Addison, întinzându-și picioarele pe 
treapta de mai jos, sprijinindu-și coatele pe genunchi, în timp ce 
privea peste stradă. 

Eddie desfăcu plicul și aruncă o privire rapidă peste pagina pe 
jumătate scrisă. Mâinile ei se încleștară pe marginile scrisorii, în 
timp ce ochii ei se ridicară către începutul foii și o reciti. 

— EI nu poate... Cum de a putut... Oh, nu! 

Cuvintele explodară din gura ei, acompaniate de mototolitul 
hârtiei. 

— Porcul ăla! Sarpele ăla!.. Măgarul! 

Sări de pe trepte și începu să se foiască de colo-colo, adunând 
bucăţile de hârtie și încercând să reconstituie scrisoarea pentru a o 
mai citi o dată. 

— Dar este chiar astăzi! izbucni ea în cele din urmă, fluturând 
scrisoarea prin faţa lui Addison și apoi aruncând-o. Astăzi! 

Addison o privea în tăcere. 

— Ce e astăzi? 

— Poţi să crezi asta? continuă ea, ignorându-i întrebarea. Poţi să 
crezi tupeul acestui om? 

— Măgarul vine astăzi! ţipă ea la Add, încruntându-se când el nu-i 
replică. 

— Şi? întrebă el, derutat total. Nu asta îți doreai? 

li aruncă o privire plină de mânie. 

— Nu! răspunse ea, izbind furioasă cu piciorul într-o treaptă. 
Au! ţipă Eddie când pantoful atinse treapta. 

Topăind într-un picior își frecă partea lovită și, pierzându-și 
echilibrul, se prăbuși în braţele lui Addison. 

— Hei, eu nu am nici o vină! spuse Addison când cotul ei îl lovi 
în coaste. Stai liniștită până nu rănești pe cineva. 

Tonul poruncitor al vocii sale penetră norul întunecat de furie 
ce stăpânea mintea lui Eddie. Cu un oftat ea se calmă. 

— Lasă-mă să înţeleg, începu el. 

O cuprinse cu brațul pe după umeri și o așeză mai confortabil 
pe genunchii săi. 

— Charles vine acasă. 

Ea înclină capul, încuviinţând. 

— Vine astăzi. 

Ea răspunse printr-o nouă încuviinţare tăcută. 

— Mă predau! spuse Add, ridicându-și mâinile în aer, aproape 
aruncând-o de pe genunchi. Va trebui să-mi spui ce te-a înfuriat atât 
de tare. 

Eddie își ridică mândră bărbia, încercând să-și controleze tremu- 
rul buzelor. 

— Charles vine astăzi și vrea c-casa, spuse ea încet. 

— Și este un lucru rău? 

— Vrea casa mea. 

Add așteptă răbdător să continue. 

— Vine astăzi și vrea să se mute în casa mea... cu soţia lui. 


Capitolul 2 


— Soţia lui? spuse Addison, privind-o fix pe Eddie. 

Când ea deschise gura pentru a-i explica în grabă despre ce este 
vorba, își ridică mâna pentru a o face să tacă. 

— Nu eşti tu soţia lui? 

— Nu! 

Răspunsul tăios părea să răsune până în vecini. 

— Vrei să spui că Charles Biddington Whitney, logodnicul tău, 
reținut la Sorbona pentru o bursă în domeniul economic, și cel mai 
magnific reprezentant al sexului bărbătesc, se întoarce azi în 
Hendricksburg și aduce cu el o soţie? 

Sprâncenele sale se ridicară mai sus și mai sus în timp ce el ridi- 
ca un deget pentru fiecare termen menţionat, până când, într-un 
târziu, sprâncenele îi dispărură sub părul șaten decolorat de soare 
ce-i cădea peste frunte. 

— Da, da, da, pufni Eddie, mototolind bucăţile din scrisoare și 
transformându-le într-o minge de hârtie, apoi desfăcându-le din 
nou. 

Cu infinită grijă, rupse fiecare petec de hârtie în bucăţi din ce 
în ce mai mici, aruncându-le în final în aer ca pe confetti. 

— Și intenţionează să locuiască în casa mea. 

— Tu, Charles și noua lui soţie? întrebă Add, vocea lui urcând o 
octavă când ajunse să rostească ultimele cuvinte. 

Luă paharul cu limonadă din dreptul său și luă o lungă inghiţitură. 

— Nu fi măgar, mormăi Eddie, legănându-și picioarele peste 
treptele verandei ca un copil, fiecare lovitură intensificându-se, 
rezonând puternic în peretele din spate. 

Eddie folosea zgomotul aproape ca pe o punctuație pentru 
următoarea declaraţie. 

— Charles vrea ca eu să plec! 

Se catapultă din braţele lui Add cu o ultimă lovitură de picior și 
începu să străbată de la un capăt la altul mica alee din faţa lui. 

— Spune-i că nu vrei să te muţi, sugeră Add relaxat, luând o 
înghițitură de limonadă, înainte de a se întinde după o prăjitură. 

— Nu este atât de simplu, îi replică Eddie. 

— Fii sigură că este. 

Add luă o altă prăjitură și o flutură prin aer pentru a întări cele 
spuse. 

— Dacă încearcă să se mute aici, poţi să ceri să fie arestat pentru 
violare de domiciliu. Asta ar trebui să pună o barieră în calea lui. 

Eddie luă o postură agresivă, își strânse pumnii, desfăcu 
picioarele larg și îl privi, clătinând din cap. 

— De ce nu? Violare de domiciliu și arestare. Gândeşte-te ce 
impresie va avea soţia lui. Daa, îmi place ideea. Nu va merge, spuse 
Eddie. 

— Cu siguranță va merge, replică Add, fermecat de tabloul pe 
care tocmai îl descrisese. Gândește-te la lumini și la sirenele 
poliției. Tu ai putea sta în ușă, tipând după ajutor. Poliţia îl va 
scoate din casă cu cătușe la mâini, îl va... 

— Deţine jumătate din casă. 

Gura lui Add rămase deschisă într-o surpriză mută. 

— Fl ce? 

— Deţine jumătate din casă, repetă Eddie, umerii tresăltându-i în 
timp ce-și cobora privirea spre mâini și spre micul diamant care 
capta lumina strălucind. 

Cu un geamăt, ea își scoase inelul de pe deget și îi dădu drumul 
în buzunar. 

Pentru că Add nu spunea nimic, Eddie se hotărî să-i explice situaţia. 

— Eram logodiţi. 

Se opri, înghițind în sec. 

— Ştii că, practic, nu este nimic de închiriat aici, în oraș și, eco- 
nomic vorbind... 

— Charles, economistul, izbucni Add, cu un dezgust evident în 
voce. 

Ea încuviinţă clătinând din cap. 

— Ne-am gândit că ne putem cumpăra o casă veche, o putem 
renova pentru cât timp locuim în ea, apoi să o vindem pentru un 
profit oarecare în momentul în care el își termină doctoratul. 

— Tu te-ai gândit la asta sau Charles s-a gândit? 

— Ei, bine... pentru început a fost ideea lui Charles, răspunse ea, 
acordând o serioasă atenţie mâinilor ei. Dar am fost de acord să 
stau aici şi să lucrez la casă cât timp el este la Paris. 

— Şi te-a împovărat pe tine cu toată munca în timp ce el își găsea 
O altă soţie, termină Add în locul ei, încruntându-se. 

Regretă tonul tăios pe care-l avusese, în momentul în care o 
văzu pe Eddie coborându-și capul și îi auzi răsuflarea întretăiată. 

— Hei, nu te supăra pe mine, spuse el, prinzându-i mâna și 
strângând-o prietenos. Am vrut să fac lucrurile să pară caraghioase 
ca să le poţi lua mai ușor. 

Eddie îi întoarse strângerea de mână și se așeză pe scară, lângă 
el. Ă 

Tăcerea se lăsă între ei pentru câteva minute. Intr-un târziu Add 
o sparse. 

— Deci el crede că se poate întoarce aici și își poate cere drep- 
turile asupra casei tale? 

— Numele lui este pe contract, chiar lângă al meu. 

Eddie își puse ordine în gânduri în timp ce continua. 

— EI crede că îmi face o favoare ocupându-se de plata ipotecii. 
Ca profesor la colegiu el câștigă mai mulţi bani decât mine. 

— Dar toată munca pe care ai depus-o pentru locuința asta? 

Add arătă spre casa proaspăt vopsită, grădina plină de flori mul- 
ticolore care o înconjura și gazonul larg, bine îngrijit. 

— El îmi va plăti pentru toate astea. 

Tonul ei era sfârșit în timp ce repeta ultimele cuvinte din 
scrisoare, după care capul îi căzu pe umărul lui. 

Add o îmbrățişă strâns, oferindu-i toată simpatia tăcută de care 
era capabil. O putea simţi tremurând, în timp ce ea încerca să-și 
recapete controlul, și aşteptă. 

Add îşi aminti toate sâmbetele pe care le petrecuse ducând-o pe 
Eddie dintr-un târg de vechituri în altul și ducându-i cumpărăturile 
acasă, în camioneta lui. 

El aproape izbucni în râs când se gândi la ultima lor călătorie 
și la ciudățenia purpurie, fosforescentă pe care Eddie o transfor- 
mase într-o minunată masă de stejar. El pierduse douăzeci de 
dolari pariind cu ea că nu mai putea fi salvată, nu mai era bună de 
nimic. 

Timp de nouă luni o ajutase să amenajeze un cămin pentru un 
alt bărbat şi blestemase norocul lui Charles să o găsească înaintea 
lui pe Eddie. Dacă ea i-ar fi dăruit măcar o privire, numai una, el ar 
fi încercat s-o îndepărteze de el. Dar Eddie nu o făcuse. 

Trăgând adânc aer în piept, Eddie își ridică, în sfârșit, capul şi 
privi spre casa din spatele lor. Ideea de a o pierde o durea mai tare 
decât gândul pierderii lui Charles. 

Charles nu are nici o șansă să-mi ia casa, decise ea, îndreptân- 
du-și spatele. El nu o iubește. Pentru el este doar o investiţie pen- 
tru viitor. Viitorul lui! Asta era casa ei. și ridică bărbia mândră și îi 
aruncă un zâmbet lui Add. 

Add observă imediat zâmbetul. Durerea stupidă care umpluse 
ochii ei până atunci dispăruse, fiind înlocuită de lumina bătăliei. 

— Bună fată, spuse el îmbrățișând-o. Ce spui despre o întâlnire, 
dacă tot eşti liberă vineri? 

Numai reflexele rapide îl salvară de o lovitură direct în cap. 

Amândoi izbucniră în râs pentru moment, și râsul umplea aerul, 
apoi braţul lui Add se strânse puternic în jurul ei. Ea privi către el, 
apoi îi urmări privirile spre stradă. 

Parcat la curbă, cu ușile deschise, se afla un Mercedes 500 SL 
roșu. Ea oftă și încremeni în momentul în care îl recunoscu pe șofe- 
rul care tocmai cobora din mașină. 

— Charles, spuse ea îndurerată, cu ochii dilatati. 

Își ridică mâna spre coc, fixând clamele care-i ţineau părul. 

— Charles? îi șopti Add în ureche, jucându-se cu părul ei strâns 
la spate. 

Ea nu putu decât să încuviinţeze, dând din cap. 

Aruncând o ultimă privire spre Charles care aștepta pe cineva de 
pe locul pasagerului, Eddie luă în palme faţa lui Add și îi cuprinse 
buzele cu ale sale. 

Pentru o clipă Add îngheță în timp ce încerca să înțeleagă ce 
face Eddie. Apoi se aruncă pe sine însuși cu toată fiinţa în acel sărut, 
atingând buzele ei moi cu limba înainte de a se adânci în căldura 
umedă de dincolo de ele. 

Gândurile coerente dispărură în timp ce ea îl aţâţa și îl amăgea, 
strivindu-și sânii delicați de pieptul lui până când el nu mai putu 
rezista şi o așeză pe genunchii lui. Degetele ei trecură prin părul 
lui, răscolindu-i emoţiile mai adânc, exact atunci când el credea că 
mai adânc nu este posibil. 

Respiratul devenise o necesitate și aproape în același moment 
Eddie începu să se domolească. Fl luă o gură de aer în timp ce ea 
îi mușca încet buzele și depunea mici sărutări încărcate de electri- 
citate pe obrajii lui. 

Charles stătea, cu gura deschisă, în mijlocul aleii. 

„Add o îndepărtă încet pe Eddie și îi așeză capul pe umărul lui. 
Își îngădui lui însuși o ultimă mușcătură a lobului urechii ei. 

Charles înaintă și se opri la capătul treptelor chiar în momentul 
în care limba lui Add atingea gâtul dezgolit al lui Eddie. 

Se auzi o tuse provocată, de semnalare a prezenţei, Charles fiind 
autorul, atenționându-i astfel că erau priviţi. 

— Uite, iubito, avem companie, spuse Add cu voce aspră, în 
timp ce braţele sale o strângeau protector pe Eddie. E cineva 
cunoscut? 

— Imm, îhiî, răspunse ea, ridicându-și capul pentru a întâlni 
privirea lui Add. 

Ea respiră adânc și își înclină fruntea sprijinind-o de a lui înainte 
de a-și trece încet limba peste buze. 

— Vezi cum te porţi, mormăi el, ridicând-o în picioare și spri- 
jinind-o de pieptul său înainte de a-l înfrunta pe Charles. 

Un sunet scurt de indignare îi scăpă lui Eddie la mișcarea aceas- 
ta ce o luase prin surprindere. 

— Scuză-mă, spuse bărbatul blond, slab, pe un ton indignat. 

Își întinse mâna înainte. 

— Sunt Charles Whitney. Tu ești...? 

— Aș scăpa-o jos dacă ne-am strânge mâinile, răspunse Addison, 
cu un zâmbet insolent pe faţă. 

Eddie își şterse nasul. 

— Sunt Addison Rivers. Deci tu ești Chuck Whitney. Frumos cos- 
tum, adăugă el, arătând apre sacoul de mătase și pantalonii 
eleganti. 

Charles purta o cămașă albă și o cravată de mătase cu motive 
geometrice. Charles părea iritat de diminutivul pe care Add îl folo- 
sise, aşa cum acesta și spera că se va întâmpla. 

— Domnule Rivers, îl salută Charles dând din cap, pentru a face 
cunoștință cu el. 

Își concentră atenţia asupra lui Eddie care se cuibărise confor- 
tabil în braţele lui Add. 

— Edwina? 

— Charles, îi răspunse Eddie cu o voce asemănătoare unui tors 
de pisică, în timp ce-și plimba vârful degetelor în jurul urechii lui 
Add. Te aşteptam? 

— Charles! 

Evidentul accent franțuzesc întoarse toate privirile spre blonda 
zveltă care își așezase mâna cu manichiura bine făcută pe mâneca 
lui Charles. 

— Chloe, ma cherie, ea este Edwina, spuse Charles, vorbind în 
franceză pentru această prezentare. 

Eddie simţi cum un val de căldură urcă, inundându-i faţa la 
privirea acuzatoare pe care Chloe i-o aruncase, în timp ce comenta 
șoptit cu Charles în franceză. Eddie privea felul posesiv în care o 
altă femeie își mișca mâna în sus și în jos pe pieptul lui, și simţi cum 
furia i se aprinde. 

— Şi... ah... prietenul ei, domnul Rivers, termină Charles, brațul 
său înconjurând-o pe Chloe și aducând-o mai aproape de el. Ea 
este soția mea, Chloe. 

— Monsieur Rivers, spuse Chloe cu o licărire plină de apreciere 
în ochi. 

Se întoarse către Eddie și îi oferi mâna cu un zâmbet arogant. 

— Mademoiselle Mason. 

— Oh, dragă, spuse Eddie oftând. 

Își trecu mâna peste pieptul foarte bine dezvoltat al lui Add și își 
strecură degetele printre nasturii cămășii lui. 

— Este atât de stânjenitor. 

Tăcerea se lăsă între cei patru. Charles își trecea un deget în 
jurul gulerului de la cămașă, ridicându-și bărbia de parcă ar fi fost 
iritat de faptul că era apropiată de gât. Desfăcând nasturii de la 
sacou, își afundă mâna în buzunarul de la pantaloni și privi atent 
spre casă, încruntându-se la vederea cutiei cu vopsea de pe treptele 
verandei. 

Eddie evita să se uite direct spre fostul ei logodnic, aruncân- 
du-i doar priviri fugare. Fu satisfăcută că reprezentaţia ei avusese 
efect, numai atunci când observă că acesta îşi închide încet ochiul 
stâng, semn că este cuprins de nervozitate, obicei pe care-l 
cunoștea prea bine, fiind de altfel singurul mod în care Charles se 
exterioriza. 

Braţele lui Add se strângeau în jurul lui Eddie în timp ce încer- 
ca să-și controleze invazia hormonilor. Se rugase pentru asta un 
întreg an școlar, dar știa că ce se întâmpla acum nu era adevărat. 

In tăcere, Eddie avea nevoie de el pentru a juca rolul pe care i-l 
stabilise în acestă mică farsă. El nu o putea dezamăgi, nu o putea 
lăsa singură. 

— Casa este mult îmbunătățită, spuse Charles pe un ton mai 
puțin admirativ. 

— Nu a făcut Eddie o treabă minunată? spuse Add, zâmbind 
strălucitor către femeia din braţele lui. Preda toată ziua la școală, 
răzuia vopseaua toată noaptea. Este minunată. Din păcate a avut 
putin timp pentru altceva. 

Sprâncenele sale se ridicară sugestiv și îl privi direct pe Charles 
cu un zâmbet ca de la bărbat la bărbat. 

— Credeam că ne decisesem pentru o altă culoare pentru exte- 
rior, să zicem mai federală, spuse Charles cu voce joasă, în timp ce 
se controla să-l ignore pe Add. 

— Ar fi fost prea întunecată și tristă, spuse Eddie. Am vrut ceva 
mai strălucitor și însorit. 

— Decisesem altfel, replică Charles cu răceală. Mai sunt și alte 
abateri de la planurile noastre? 

Eddie era furioasă pe faptul că el punea sub semnul întrebării 
deciziile ei. 

— Au fost câteva probleme pe care noi nu le anticipaserăm, 
spuse ea fermă. Unele din planurile pe care le-am făcut nu păreau 
corecte în momentul în care am examinat camerele. 

Dacă nu ar fi avut mâinile ocupate, Add ar fi aplaudat. Dar pen- 
tru că erau, el începu să simtă o presiune în umăr datorată faptu- 
lui că o ţinea în braţe pe Eddie. O îmbrăţișă mai tare, strângându-și 
braţele în jurul ei. 

— Add, iubitule, de ce nu mă lași jos? sugeră Eddie, amintindu-și 
deodată unde era când îi simţi mușchii puternici în jurul ei. 

— Cum spui tu, scumpo, spuse el, atingându-i nasul în joacă 
înainte de a o elibera. 

Îndată ce a fost sigur că picioarele ei atingeau pământul, își lăsă 
braţele să-i încercuiască talia și o trase înapoi spre pieptul lui larg. 

— Poate că ne vei scuza, domnule Rivers. Sunt câteva lucruri pe 
care eu și Eddie trebuie să le discutăm, spuse Charles. 

Eddie simţi cum panica i se ridică în gât, sufocând-o. Nu voia să 
fie singură cu Charles și soţia lui franțuzoaică. Vorbi înainte ca 
siguranţa pe care i-o dădea prezenţa puternică a lui Add să dispară. 

— Dacă tu faci abstracţie de soțul meu, de ce nu crezi că am 
putea s-o excludem și pe soția ta. 


Capitolul 3 


— Soţul tău? strigă Charles. 

Eddie se ruga să se deschidă o gaură în pământ care să o ducă 
până în China. Ce anume din lumea asta te-a făcut să spui așa 
ceva? îi ţipă mintea ei, mâinile sale agăţându-se strâns de braţele 
lui Add. 

— Mda, spuse Add după o uşoară ezitare. După tot ce s-a întâm- 
plat tu trebuie să știi cum este. 

Făcu un semn spre Chloe, ridicând indiferent din umeri, apoi 
zâmbi răutăcios. 

Ochiul stâng al lui Charles dispăru complet sub sprânceană din 
cauza încruntării, în timp ce pieptul său se umfla ca la un cocoș 
hotărât să cucerească tot coteţul găinilor. Un foarte pompos cocoș, 
decise Add, forţându-se să nu zâmbească. 

Ochii lui Chloe se micșorară, inocenţa copilăroasă dispăru într-o 
fracțiune de secundă pentru a fi înlocuită de o adâncă licărire de ani- 
mal de pradă. Nici măcar aparenţa de tristeţe, creată cu mare artă, 
nu mai putea ascunde căutăturile suspicioase. Zâmbetul ei deveni 
condescendent. 

— Păcat că nu ai primit nici măcar un inel, spuse ea cu glas dulce, 
arătând spre mâna lui Eddie care era așezată pe braţul lui Add. 

— Inel? Oh, Doamne... încercă Eddie să iasă din acea situaţie delicată. 

Spune o minciună, ai fost deja prinsă. Se rugă să-i vină o idee -salvatoare. 

— Eu... l-am lăsat la etaj. În dormitorul meu. 

— Iubito, ai promis că nu ti-l vei mai da jos niciodată, spuse Add, 
completând-o perfect. Și-l dă întotdeauna jos când are de lucru prin 
casă sau prin grădină. 

Eddie înghiţi cu greu și încercă să spună ceva, orice, dar corzile 
ei vocale nu mai primeau ordine de la creier. Bineînţeles, creierul ei 
nu O mai ajuta în nici un fel. Într-un moment își dorea să nege toate 
minciunile și să râdă isteric și în clipa următoare își dorea să cedeze 
lacrimilor care-i ardeau în fundul ochilor. 

Nu, își spuse. Nu vei face o criză de isterie. Trăgând adânc aer în 
piept, ceea ce sună aproape ca un oftat, continuă energic: 

— Cred că nu ai primit scrisoarea mea. Totul ar fi fost mult mai 
ușor dacă ai fi citit-o. Ce stânjenitor. 

Oftă adânc și, spera ea, convingător. 

— Nu am primit nici o scrisoare despre sfârșitul logodnei noas- 
tre, spuse Charles, cu demnitatea ofensată. 

— Nici eu, replică Eddie, aruncând o privire plină de înţelesuri 
spre Chloe. Își încolăci bratele în jurul lui Add în timp ce-l privea pe 
fostul ei logodnic. 

Add o trase pe Eddie mai aproape și o sărută pe tâmplă. 

— Se pare că poșta nu este ceea ce ar trebui să fie, spuse el cu un 
zâmbet ironic. Este un lucru bun că nu i-am trimis lui Charles și 
vechiul tău inel o dată cu scrisoarea, pentru că ar fi fost și el pierdut, 
sfârși Add, apăsându-i în joacă nasul lui Eddie. 

A fost un adevărat efort pentru Eddie să se concentreze. 

— Pierdut? Corect! reuși ea să se stăpânească, rostind cuvintele 
pierdută și cu respiraţia întretăiată. Oh, da, o lungă, lungă scrisoare 
în care explicam... ei bine, totul, improviză ea, zâmbind machiavelic 
când braţele lui Add o strânseră mai tare. 

— Cheri! strigă Chloe cu un ton aspru, atrăgându-le atenţia. Nu 
este o întâmplare norocoasă că mica ta amie și-a găsit deasemenea 
pe cineva și nu este supărată pentru a noastră passion epatant? 

— Bineînţeles, monamour, replică Charles, îndreptându-și, în 
sfârșit, atenţia spre ea. 

— Băiete, mă bucur că s-a terminat totul, spuse Add cu un zâm- 
bet, răsuflând ușurat. Credeam că într-adevăr o iei în serios. Eddie 
nu a vrut niciodată să-ţi rănească sentimentele. 

— Certainement, asta nu a fost nici intenţia lui Charles al meu, spuse 
Chloe. Când amour te întâlnește, trebuie să accepti, n 'est-ce pas? 

— De ce nu intraţi în casă? Este prea cald afară, spuse Add, 
eliberând-o pe Eddie din îmbrăţișare, dar păstrându-i mâna pentru 
a o conduce. Sunt destule lucruri pe care avem să le stabilim. 

— Da, bineînţeles, spuse Eddie, privind radios spre el. De ce nu 
intraţi? Avem într-adevăr câteva lucruri de discutat. 

Se agăţă de braţul lui Add. 

— Chiar dacă asta înseamnă că cecul a fost pierdut. Crezi că ar tre- 
bui să facem un ordin de a opri plătirea lui? spuse Eddie suficient de 
tare pentru a putea fi auzită. 

— Eddie face cea mai bună limonadă, spuse Add peste umăr în 
timp ce o trăgea pe Eddie după el pe scări, în sus. Tocmai ne-am 
răcorit cu câte un pahar. Atenţie la cutia de vopsea! Eddie tocmai 
terminase cu lucrul când eu am ajuns acasă. 

— Add este poștaș, spuse ea, luându-și poșeta de pe ultima 
treaptă a scării și ducând-o cu ea în casă. Cel puţin pentru perioada 
de vară, adăugă. 

Add tinu ușa deschisă în timp ce Charles și Chloe îi urmau în 
holul de la intrare și apoi în livingul de alături. 

Charles și Chloe inspectară cu atenţie pereții galbeni strălucitori 
și originalul interior din lemn alb care iradia în lumina ce intra prin 
ferestrele largi. Eddie arătă spre mobila tapiţată cu piele albă aflată 
în vecinătatea șemineului al cărui fronton era din piatră masivă, tra- 
versată de vine colorate. 

— Nu staţi jos? Aduc limonadă proaspătă, spuse Eddie cu cel mai 
ospitalier și grațios ton de care era capabilă. 

Observă cum Chloe își trecu mâna peste masa dintre canapea și 

fotoliu înainte de a se așeza. Fălcile i se încleștară când văzu că își 
cercetează mâna, ca și cum s-ar fi așteptat să fie murdară. 

Add simţi imediat ce va urma. O însoţi pe Eddie, traversând livin- 
gul, apoi sufrageria unde se afla masa de stejar, până în bucătărie. 

În secunda în care ușa se închise, Eddie răsuflă adânc și începu 
să străbată camera în lung și-n lat. 

— Îţi vine să crezi cât tupeu are femeia asta? Îmi inspecteză casa 
de parcă eu aș fi menajera ei! Și Charles! “Asta nu este culoarea pe 
care noi o alesesem”, îl imită ea. Nu a fost vorba de noi în legătură 
cu nimic. El a făcut o listă cu doleanţele sale și a pretins ca eu să mă 
conformez lor. 

Deschise grăbită ușa frigiderului, apucă două vase cu limonadă, le 
puse repede în chiuvetă și dădu repede drumul la apă clocotită să 
curgă. Având mâinile libere se rezemă de perete și-și lăsă capul să cadă. 

Rezemat de zid, în colţul opus al bucătăriei pentru a se feri din 
calea ei, Add stătea cu mâinile încrucișate pe piept și o urmărea cu 
privirea, așteptând următoarea erupție a Vulcanului Saint Eddie. 
Când se întâmplă, constată că nu era așa cum se aștepta el. 

Ochii lui Eddie înotau în lacrimi când se întoarse spre el, privin- 
du-l în faţă. 

— Planul lui era îngrozitor. Voia să dărâme mai mulți pereți de la 
acest etaj pentru “mai mult spaţiu”. Şi voia covoare dintr-un perete 
în altul. Ai acoperi această minunată podea de lemn cu covoare? 
întrebă ea. Voia să dea jos toate ornamentele. Și să aibă casa vopsită 
în verde închis sau în cafeniu! 

Add o lăsă să se liniştească și să ofteze adânc. 

— Îmi este bine acum, spuse ea, întorcându-se către chiuvetă. 

Se întinse după un alt recipient în care se afla esenţă de limo- 
nadă. ÎI desigilă, trăgând de bentiţa de plastic care era trecută de jur- 
împrejurul acestuia. Desfăcând-o complet de plasticul tranparent 
turna conţinutul în cea de-a doua cană. 

— Poate că ar trebui să o las așa și să nu pun apă deloc, spuse ea 
printre dinţi apoi îi aruncă o privire lui Add. Ce crezi? 

— Prăpădești o groază de limonadă degeaba. 

— Da, dar imaginează-ţi ce faţă ar face zbârcitul ăsta afemeiat de Charles. 

— Credeam că așa arată de obicei, spuse Add, întinzându-se către 
tava cu prăjituri și umplând un platou. Că tot veni vorba, spune-mi, 
de ce anume am primit statutul de soț? 

Eddie ezită un moment înainte de a se răsuci să îl privească în 
fată. Ridică din umeri și încercă să zâmbească. 

— În scrisoare... începu ea. 

Sprijinindu-se pe dulap, el o întrebă: 

— Te referi la cea pe care ai transformat-o în confetti sau la cea 
pe care ai scris-o? 

— Cea transformată în confeti, îi explică ea, agitând limonada. 
Unul din motivele sale pentru a revendica această casă ca fiind a lui, 
a fost faptul că este căsătorit. 

Umerii ei se ridicară și, îngrijorată, privi spre Add, sperând în 
înţelegerea lui. 

— Deci, dacă faptul că are o soţie îl face să aibă mai multe drep- 
turi asupra casei, atunci aveai nevoie de un soț pentru a echilibra 
asta, completă Add pentru ea. 

— Exact. Și dacă se gândește că noi deja locuim în casă... Ei bine, 
proprietatea este subiectul a circa nouă zecimi din legi, sfârși ea, 
ridicându-și mâinile. Nu mă vei lăsa singură, nu-i așa? îl imploră ea, 
clipind repede și fluturându-și genele într-o imitație exagerată a 
unei eroine perverse dintr-un film oarecare. 

Add nu o putu refuza, și râse înfundat în timp ce ajunse lângă ea 
și o cuprinse în brațe. 

— Asta nu înseamnă că voi primi mai multe sărutări? 

— Poate. 

— Şi mai multe îmbrățișări? 

— Probabil. 

— Şi la noapte, după ce ei vor pleca? 

— Tu vei merge în apartamentul tău, îi răspunse ea cu un zâmbet 
răutăcios, eliberându-se din brațele lui după ce îl sărută pe obraz. 


26 JUDITH HERSHNER 


— Intru în joc de dragul de a-i încurca pe adversari, mormăi el 
încet, prefăcându-se indignat. Niciodată nu vrei ca eu să am parte de 
distracţie, numai muncă, muncă, muncă. 

— Pentru ce altceva sunt sclavii? 

Eddie îi dădu platoul cu prăjituri, după care ea luă vasul cu 
limonadă și paharele. Cu o mână pe ușa de la bucătărie, se opri și îi 
aruncă un zâmbet nostalgic, visător. 

— Mulţumesc pentru ajutor, Add. Știu că, într-adevăr, îți cer 
foarte mult. 

— Sunt prietenul tău. Şi sclavul tău, îi replică el în glumă. 

Delicat, o sărută pe frunte. 

Balansând platoul cu prăjituri deasupra capului, împinse cu umărul 
ușa de la living și o tinu deschisă, dându-i voie lui Eddie să treacă. 

— Ne-am întors, spuse Add către cuplul care acum stătea în 
picioare lângă fereastră şi șușotea rapid în franceză în timp ce 
ei intrau în cameră. Limonadă proaspătă și prăjituri cu cioco- 
lată făcute în casă. Favoritele mele, adăugă el, mușcând dintr-o 
prăjitură înainte de a le așeza pe măsuţa din faţa canapelei și 
de a se așeza pe unul dintre cele două fotolii dispuse faţă în 
faţă. 

— Vă rog, luaţi loc, spuse Eddie, turnând limonada în pahare și 
întinzând paharele perechii care se așezase pe canapea. 

Nici unul din ei nu părea să dorească să fie primul care 
vorbește. 

— Ce părere ai despre perdele? îl întrebă Add pe Charles într-un 
târziu. Nu eram sigur că acele chestii albe care flutură acolo sunt 
potrivite dar dacă lui Eddie i-au mers la suflet, ce aș fi putut spune? 

— Într-adevăr, replică Charles cu vocea joasă și controlată. 

— Ai de gând să rămâi mult timp în oraș? începu Eddie, încercând 
să reducă tensiunea cu singurul lucru care-i venea în minte. 

— Am acceptat postul de la colegiu, spuse Charles, privind fix 
spre mâna lui Add care stătea chiar sub sânul lui Eddie. 

— Înţeleg, replică ea, luând o înghiţitură lungă de limonadă și 

scormonindu-și mintea pentru a găsi un alt subiect, unul care să-i 
țină departe de discuţia asupra proprietăţii casei și care să-i mai dea, 
astfel, timp de gândire. 

— Ce părere ai despre podelele de lemn? întrebă Add. Eddie a 
petrecut ore întregi frecându-le, curăţându-le și lustruindu-le. 

— Prefer mochetele, spuse Charles fără intonaţie, sec. Fac un 
interior mult mai liniștit și îmi plac mult mai mult. 

— Şi eu m-am gândit că asta ar fi cea mai bună soluţie, dar nu și 
Eddie. Ea își dorește ca totul să fie perfect, nu contează cât de mult 
trebuie să muncească. 

În timp ce spunea asta, Add își trecea degetul mare peste costele 
lui Eddie și o aducea din ce în ce mai aproape de el, simțind la 
fiecare mișcare atingerea delicată a sânului ei. 

Eddie încercă din greu să-și înăbușe râsul isteric ce i se ridica din 
piept. Situaţia era atât de absurdă. Nu, mai mult decât absurdă. 
Conversa în cel mai politicos mod cu logodnicul ei și cu soţia logod- 
nicului ei despre felul în care ea decorase casa, casa ei și a lui 
Charles, în timp ce stătea confortabil în brațele lui Add ale cărui 
mâini făceau Dumnezeu știe ce cu trupul ei, iar Charles vorbea 
monoton despre felul în care își dorea să fie decorată casa. 

Clipi rapid pentru a-și limpezi gândurile. Sprâncenele i se 
încruntară datorită concentrării, în timp ce încerca să-și amintească 
ultimul comentariu făcut. 

— Toată casa răsuna din cauza ecoului puţin înainte de a aduce 
mobila și de a pune pe jos covoarele, spuse ea într-un târziu. 

Degetele i se albiră când ridică paharul cu limonadă, făcând efor- 
turi mari pentru a menţine contactul cu lumea reală. 

— Chiar nu arată rău deloc, acum. 

Chloe se înclină către Charles, şoptindu-i furioasă la ureche. 

Charles își drese vocea. 

— Toate astea sunt foarte drăguțe, dar noi chiar nu vrem să dis- 
cutăm despre decorarea casei. V-am explicat totul în scrisoarea pe 
care v-am trimis-o. 

— Dar noi nu am primit nici o scrisoare, spuse Add, ridicând 
nepăsător din umeri. 

— Așa spuneţi voi, replică Charles. În orice caz, vreau să clari- 
ficăm problema asta cât mai curând posibil. 

— Bineînţeles, spuse Eddie. 

— Cred că trebuie să fie foarte greu să acoperi toate cheltuielile 
făcute pentru casă din salariul tău de profesoară. Scuză-mă, din 
salariile voastre combinate, catadicsi Charles să-l includă și pe Add. 
Eu și Chloe am decis că ar fi corect dacă v-am elibera de povara asta. 
Dat fiind că eu voi preda la colegiu, vom avea un venit confortabil, 
astfel încât pentru noi nu va fi o problemă să acoperim toate aceste 
cheltuieli, termină Charles, aruncându-i lui Eddie o privire 
încrezătoare și plină de bunăvoință. 

— Dar... 

— Nu ne înţelege greșit, se grăbi Charles să adauge cu un gest 
spre Chloe. Suntem pe deplin pregătiți să vă înapoiem toate toate 
cheltuielile pe care aţi fost nevoiţi să le faceţi pentru reparaţii. 

Cu un semn spre soţia sa, el își extinse oferta. 

— Bineînţeles, nu vă vom cere să vă mutaţi imediat. Vă vom acot- 
da un timp pentru a vă găsi o altă locuință. 

— Sper că voi veţi înţelege de ce suntem nevoiţi să vă refuzăm 
oferta, spuse Eddie printre dinţii încleștaţi, degetele sale 
adâncindu-se în braţele lui Add ca și cum viaţa ei ar fi depins de 
menţinerea sprijinului sigur pe care el i-l acorda. 

— Sunt sigură că iubitul tău soț nu dorește să trăiască într-un loc 
în care să fie înconjurat de amintirile legate de fostul tău amour! 
spuse Chloe, pe un ton plin de simpatie, dar cu ochi reci și calculați. 

— Charles nu a locuit niciodată aici, replică aprinsă Eddie, 
desprinzându-se din brațele lui Add și ridicându-se în picioare. Add 
a petrecut mai mult timp în casa asta decât a făcut-o vreodată 
Charles. 

— Fiecare avem supărările noastre și este târziu deja, începu Add, 
ridicându-se și înconjurând umerii lui Eddie cu braţul. Poate ar tre- 

bui să lăsăm totul așa pentru astăzi și să ne întâlnim din nou mâine. 
Vă voi telefona la hotel pentru a stabili o oră. 

— Imposibil! izbucni Chloe, ridicându-se în picioare și stând în 
fața soțului ei. Nu plecăm nicăieri. Asta este casa noastră. Charles, 
spune-i! 

— Intenţionăm să stăm aici. Nu avem nevoie de o cameră de hotel 
din moment ce suntem proprietarii acestei case. 

— Proprietarii! izbucni Eddie, cu obrajii cuprinși de flăcări. Poate 
că tu detii jumătate din această casă, Charles Biddington Whitney, 
dar nu vei rămâne aici la noapte. Nici nu se pune problema, nu-i așa, 
Add? 

Fl îi întâlni privirea rugătoare și aproape că se pierdu în 
adâncimea ochilor ei. 

Pentru că Add rămăsese tăcut, ea își împinse cotul în coastele lui 
și îl întrebă din nou: 

— Nu-i aşa? 

Pentru un moment Add păstră tăcerea, masându-și ceafa și aştep- 
tând inspiraţia. O pată de vopsea de pe obrazul lui Eddie și o privire 
spre rochia scumpă a lui Chloe îi aduse ideea salvatoare. 

— Ca să fiu perfect sincer, nu este nici o cameră pentru voi, le 
spuse el ridicând din umeri. 

Scoţând o batistă din buzunar el începu să șteargă stropul de 
vopsea de pe obrazul lui Eddie. 

— Asta nu-ţi merge, spuse Charles ferm. Sunt deplin conștient că 
sunt patru dormitoare în casa asta. Nu văd de ce spaţiul ar fi o 
problemă. 

— Nu spaţiul este problema, răspunse Eddie dulce, încercuind 
talia lui Add cu braţul ei. 

Ochii ei luciră de plăcere la gândul conspirației lor. 

— Problema este mobila. 

— Mobila? întrebă Charles, ochiul lui stâng închizându-se suspicios. 

Răsucindu-se spre Chloe, Eddie ridică din umeri ca și când s-ar fi 
scuzat şi spuse: 

— Nu este nici o mobilă acolo. Nu am putut cumpăra mobilă 
înainte de a rașcheta podeaua și de a vopsi sau repara ţevile, mai 
ales după ce scurgerea de la baie a trebuit refăcută. Îţi amintești ce 
mizerie era acolo? îl întrebă ea pe Add. 

Add îi apăsă nasul în joacă pentru a-și ascunde rânjetul îngro- 
zitor. 

— Da, dar mai degrabă îmi amintesc de curăţenia care a urmat şi 
tricoul tău care... o tachină el ridicând fioros din sprâncene. 

Nici măcar nu încercă să-și reţină râsul când văzu îmbujorarea ce 
cuprindea chipul lui Eddie ca răspuns la insinuarea lui. 

— Hm, hm, mormăi Charles, în timp ce Eddie se forța să zâm- 
bească pentru a se alătura râsului lui Add. 

Când avu atenţia lor, Charles întrebă: 

— Doar nu vrei să-mi spui că ai dormit pe podea în ultimul an? 

— Bineînţeles că nu. Este un pat în camera mea, răspunse Eddie, 
sprâncenele încruntându-i-se când Charles începu să o privească 
satisfăcut. 

— Care este deja ocupat, adăugă Add, prinzându-i privirea și 
întorcându-i una la fel. 

— Hospitalite cere ca... 

— Noi, ca oaspeţi ai voştri... 

— Oaspeţii mei! 

În următoarele secunde se aprinseră discuţii referitoare la cel 
care merita posesia singurului pat din casă. 

Add își lăsă gândurile să zboare, ignorând amestecul de franceză 
și engleză din jurul său. Şi-o imagina pe Eddie întinsă languros de-a 
lungul patului larg pe care el o ajutase să-l ducă în dormitorul cel 
mare. Pielea ei va arăta ca satinul în contrast cu cearșafurile 
trandafirii pe care el o ajutase să le întindă pe același pat. 

Se scutură pentru a-și îndepărta fantezia ce-i bântuia prin cap. Nu 
era suficient de rău că era torturat de vise în timpul nopţii, acum era 
invadat de ele și în timpul zilei. Pe lângă asta, el era doar soţul nece- 
sar pentru a echilibra numărul de combatanți pe frontul în cauză. 


O SCRISOARE NEPREVĂZUTĂ 31 


— Add? 

Glasul hotărât al lui Edie îi reduse la tăcere pe cei doi și atrase 
deplina atenţie a lui Add. Toţi îl priveau, aparent așteptând câteva 
cuvinte înțelepte. 

Trăgând aer în piept, el privi către fiecare din combatanți, eva- 
luând efectul pe care sugestia lui îl va avea asupra lor. În sfârșit, 
rosti: 

— Nu va fi nici o problemă dacă vom împărţi casa. 

— Add! ţipă Eddie îngrozită și îi aruncă o privire dezamăgită. 

El privi în ochii ei și aproape că putu vedea licăririle de lumină 
din ei. Fără ca ea să spună un singur cuvânt, el ştiu că Eddie nu voia 
să petreacă noaptea cu Charles și Chloe sub acoperișul ei, stând sin- 
gură în dormitor. Nu în viaţa asta. 

Ridică din umeri. 

— Tu și Charles aveţi drepturi egale asupra casei, începu el. 

Fu nevoit să inspire adâc pentru a-și reţine geamătul de durere 
atunci când unghiile lui Eddie se înfipseră în pielea fină de deasupra 
taliei lui. 

— Dar nu cred că Charles şi Chloe vor fi încântați să mă audă 
bocănind prin jurul dormitorului nostru la ora patru dimineața 
când mă pregătesc să plec la muncă. Se pare că va trebui să ajungem 
la un compromis. 

Trei perechi de ochi se îndreptară rapid către el. 

— Sunt trei dormitoare libere la etaj, și salteaua pe care o foloseai 
când te-ai mutat aici prima oară este depozitată la mansardă, nu-i 
așa? Ei pot lua una din camere și salteaua, iar noi ne putem păstra 
camera noastră. 

Nimeni nu acceptă propunerea lui, dar nimeni nu îl contrazise. 


Capitolul 4 


Add se răsuci pe spate, îndepărtând cuvertura de pat, care nu-i 
mai servea la nimic. Era posibil ca o podea pe care o șlefuiseră ore 
întregi, să aibă încă denivelări de mărimea unei mingi de baseball, 
se întreba el, răsucindu-se din nou când simţi că ceva îi intră în 
spate. 

Cu un oftat de resemnare, se concentră asupra umbrelor de pe 
tavanul dormitorului lui Eddie, numărând de câte ori una din 
crengile stejarului care se afla chiar în faţa ferestrei se încrucișa cu 
altă creangă. 

Nu-i era uşor să pretindă că ea nu era în pat, la doi pași lângă 
el, acoperită de cearșafurile pe care și le imaginase de atâtea ori în 
visurile lui. EI îi putea auzi respiraţia ușoară, egală și asta îl făcea să 
înnebunească. Cum putea ea să doarmă atât de liniștită, când 
lumea era atât de răsturnată cu fundul în sus? Cum ar fi putut el să 
doarmă, când obiectul tuturor fanteziilor sale din ultimul an era 
atât de aproape de el și totuși atât de departe? 

Își închise ochii și ascultă bătăile ceasului așezat pe placa de 
marmură de deasupra șemineului. Numără trei bătăi înainte ca 
acesta să se oprească. 

Încă o oră și va trebui să iasă din cameră. Încă o oră, se asigură 

el, și nu va mai fi nevoit să inspire mirosul de liliac al cremei pe care 
ea o folosea după duș. Nu va mai fi nevoit să vadă formele femi- 
nine, provocatoare, ce se ghiceau prin cămașa ei de noapte cu 
Minnie Mouse. Încă o oră și va scăpa din închisoarea pe care el sin- 
gur şi-o crease. 

Singura consolare pentru dorinţele sale frustrate era 
cunoașterea faptului că suferința lui Charles era mai grea decât a 
lui. Iubita de Chloe fusese mai puţin decât mulțumită când Charles 
acceptase compromisul pe care Add îl propusese. Numai gândul că 
Add ar fi mers pe vârfuri prin dormitorul lor la patru dimineaţa 
pentru a-și căuta uniforma și a folosi baia, îi ţinuse departe pe cei 
doi de camera lui Eddie și de patul ei. 

Broderia de invective în franceză care străbătuse camera și 
ricoșase spre parter, nu ratase subiectul pretențiilor pe care le 
expuseseră el și Eddie cu privire la casă. Dulceaţa de Chloe folosise 
fiecare din cele câteva cuvinte franţuzești pe care Add și le mai 
putea aminti din liceu, îndată ce ea și Charles închiseseră ușa 
camerei lor în acea seară. 

Zgomotul făcut de o creangă care atingea fereastra îi atrase 
atenţia. Studie creanga, fiind atent la mărimea ei în comparaţie cu 
a lui, gândindu-se dacă l-ar putea susţine. Dar dacă ar pleca pe 
fereastră, cu siguranţă că își va rupe picioarele și probabil și gâtul. 

— Doamna Jackson locuiește la două case de aici, șoptise Eddie. 

Ea pusese în braţele lui o pernă și o cuvertură. 

— Nici unul din noi nu va mai avea serviciu anul viitor, dacă 
doamna Jackson le spune colegilor de la consiliul de conducere că 
tu dormi la mine acasă. 

— Crezi că va părea altfel dacă ea mă vede plecând de la tine la 
trei ore după miezul nopţii? mormăise el, întorcându-i replica. 

El câștigase până la urmă disputa șoptită. În timp ce un alt 
mușchi protesta la petrecerea nopții pe podea, Add se întreba dacă 
această victorie i-a adus vreun câștig. 

Eddie ţipă prin somn. 

— Destul! mormăi el, dând cearșafurile la o parte și ridicându-se, 
încordându-se pe el fiecare fibră musculară. 

Luând așternuturile pe care Eddie i le dăduse pentru a se înveli 
la picioarele patului, Add ieși pe ușă în vârful picioarelor. 


Eddie își tinu respiraţia până când ușa se închise în spatele lui 
Add. Oftând adânc, ea se răsuci pe spate și își șterse furioasă lacri- 
mile care îi cădeau pe pernă din clipa în care Add stinsese luminile. 

Primul ei impuls fusese să tipe și să lovească totul, să se poarte 
ca un copil de doi ani, dar cu Add dormind pe podea lângă ea, 
decisese că trebuie să se abţină. Bineînţeles, probabil că el nici nu 
avea de unde să ştie asta. Bărbatul căzuse într-un somn adânc de 
îndată ce atinsese podeaua. 

După ce reușise să-și calmeze violenţa, al doilea impuls pe care 
l-a avut era la fel de imposibil ca și primul. Ar fi fost plăcut dacă Add 
ar fi tinut-o în braţe, ocrotitor și cald, în timp ce ea s-ar fi descărcat 
de toată durerea şi frustrarea acumulate. Dar Add fusese un bun 
prieten în acea zi și avea nevoie de odihnă. 

Şi care era celălalt motiv? Era atracţia faţă de Addison Rivers? 

Fusese o adevărată tortură pentru ea să stea întinsă în acel pat 
imens, știind că era suficient numai să întindă mâna într-o parte și 
să-l atingă. Din clipa în care el stinsese lumina și se întinsese pe 
podea lângă ea, amintirea sărutărilor lui îi făcuseră inima să o ia la 
goană, să-i bată puternic și să refuze să mai stea în piept. Numai 
gândul la unul din săruturi a fost suficient pentru a fi sigură că s-ar 
aprinde instantaneu dacă el ar mai atinge-o încă o dată. 

Eddie dădu din picioare pentru a se elibera din cearșaful răsucit în 
jurul ei, se ridică din pat și apucă halatul de pe marginea patului. Își 
strânse cordonul cu putere în jurul taliei și începu să străbată camera 
dintr-o parte în alta. Cincisprezece pași până la ferestre. Cincisprezece 
pași înapoi până la pat. Zece pași până la ușa de la baie. 

„Am muncit din greu pentru a strânge acele economii“ izbucni ea. 


O SCRISOARE NEPREVĂZUTĂ 35 


„Am muncit pentru a transforma această vechitură de casă pe 
care noi am cumpărat-o, într-un cămin.“ 

Se întoarse lângă pat, apoi se îndreptă către ușa de la baie. 

„Am făcut toate plăţile ipotecii din salariul meu pentru că el 
spunea că are nevoie de fiecare penny din bursa pe care o primea 
pentru a putea trăi la Paris.“ 

Se îndreptă către ferestră și privi afară, spre strada pustie. 

„Am avut grijă de termite în octombrie, de încălzirea centrală în 
ianuarie, şi de înlocuirea ţevilor în februarie. Merit să fiu decorată 
pentru asta, nu? Să fiu oare atât de insipidă pe cât se pare? 

Se îndreptă către ușa care dădea spre hol. 

„Singurul lucru pe care tu l-ai făcut, izbucni ea, deschizând ușa 
și vorbind cu un Charles imaginar, a fost să îţi semnezi numele pe 
contractul casei mele“. 

Furioasă cobori treptele, traversă casa luminată de lună și se 
îndreptă spre bucătărie. 

Eddie răsuci întrerupătorul în timp ce deschidea ușa bucătăriei. 
Nu-și putu opri strigătul de surpriză când, pe neașteptate, îl găsi 
acolo pe Add, orbit de lumina puternică. 

— M-ai speriat de moarte! Ce faci aici? îl întrebă ea, atentă să vor- 
bească în șoaptă. 

— Ronţăi un aperitiv, explică el, ridicând mâna plină cu furse- 
curi. Credeam că dormi. 

Eddie trecu pe lângă el și luă un pahar de pe raft, înainte de a 
deschide frigiderul și de a căuta limonada. 

— Am avut un coșmar, spuse ea repede. 

— Unul cumplit? 

— Mochetă maron dintr-un perete în altul, pereţi bej, mobilier 
masiv, continuă ea. Charles stă în mijlocul lor cu un calculator, cal- 
culând cât valorează munca mea. 

Add încercă să nu râdă la descrierea ei fragmentară. El nu reuși 
să-și controleze una din părțile gurii, care insista să urce și să se 
strâmbe. Eddie observă lucrul ăsta. 

— Nu e nimic de râs aici, replică ea, trântindu-și paharul pe masă 
și aruncându-se pe un scaun. 

El veni să se aşeze lângă ea. 

— Încă mai pot să-i arunc afară. Spune-mi numai un cuvânt. 

— Voi ţine minte asta, spuse ea, furând o prăjitură din mâna lui. 

Stăteau într-o tăcere plăcută, beau limonadă și mâncau prăjituri 
în timp ce ceasul vechi de școală, de pe perete, așezat deasupra 
mesei, măsura trecerea minutelor. 

— Nu îmi va lua casa, declară Eddie ceva mai târziu. 

— Niciodată nu m-am gândit că o va face, replică Add, observând 
cu satisfacţie fermitatea bărbiei ei și umerii drepți. 

— Sunt deschisă oricărei sugestii, spuse ea, răsucindu-se pentru 
a-l privi în faţă. 

Add se înclină în faţă și o sărută zgomotos pe frunte înainte de 
a se lăsa pe spate, în scaun. 

— Vom juca până la capăt acest meci. Tot ceea ce trebuie să faci 
este să te agăţi de fiecare cuvânt al meu, să-mi arunci priviri adora- 
toare şi să fii de acord cu tot ceea ce voi spune eu, i se adresă el 
direct. Cu trecerea zilelor, dulceaţa iubirii noastre și totalul 
devotament îl vor copleși, iar el se va furișa pe întuneric, luându-și 
nevasta franțuzoaică cu el. 

Eddie medită la această posibilitate și o refuză. 

— El nu renunță atât de ușor, mai ales dacă sunt și bani la mijloc. 
Dacă descoperă că am minţit în legătură cu noi doi, este gata să mă 
şantajeze pentru a-i vinde lui casa. 

— Cum crezi că ar putea face asta? întrebă Add, lăsându-se pe 
spate și trecându-și un braţ peste spătarul scaunului. 

— EI s-ar putea duce la consiliul de conducere, declarând că 
trăim în păcat și că suntem un exemplu rău pentru copii. 

Îi întâlni pentru scurt timp privirea. 

— Add, ne-am putea pierde amândoi locurile de muncă și, cu 
siguranță, eu aș pierde și casa. Nu-ţi pot cere să-ţi pui în pericol ser- 
viciul pentru problemele mele. 

Teama și nesiguranța tăiară linii adânci între sprâncenele ei. 
Clipi rapid, luptându-se să-și oprească lacrimile și încercă să zâm- 
bească atunci când el o bătu pe umăr încurajator. 

— Nu îmi ceri tu asta, eu mă ofer, o asigură el, începând să-i 
maseze nodurile de tensiune de pe gât. Pe de altă parte, dacă el 
obţine casa, eu nu îmi voi mai primi limonada de după-amiază. 

— Ei bine, nu putem lăsa să se întâmple asta. 

— Uite, dacă el a putut părăsi o femeie atât de minunată ca tine 
pentru păpuşa de plastic de la etaj, este evident că îl putem împa- 
cheta și expedia prin poștă, însă cum să ajungă la destinaţie fără o 
timbrare adecvată? 

Vorbele lui treziră un zâmbet ușor pe chipul ei, care se transformă 
cu încetul într-un zâmbet răutăcios care descoperi gropiţele din obraji. 

— Suntem amândoi implicaţi în asta, până când toată limonada 
va seca. De acord? 

Eddie nu se putu abtine să nu râdă la cuvintele lui protești care 
erau menite să-i creeze bună-dispoziție. 

— De acord, răspunse ea, bătând din palme și trăgându-l 
aproape de ea, suficient de aproape pentru a-i săruta obrajii. 

Scârţâitul uşii de la bucătărie le atrase atenţia. 

Charles mergea, târşâind picioarele, protejându-și ochii cu 
mâna de lumina puternică. 

— Este 3:37 dimineaţa, mormăi el, privind ceasul de la mână. Nu 
aveți nici un pic de consideraţie pentru cei care poate că dorm în 
casa asta? 

— Oo, ne pare rău, spuse Eddie cu un irepetabil licăr în ochi. 

Add își ridică sus paharul pe care-l ţinea în mână. 

— Vrei nişte limonadă? Te va răcori. 

— Nu, spuse Charles arțăgos, privirea sa fixând curbele feminine ale 
lui Eddie care se ghiceau prin halatul ei subţire și cămașa de noapte. 

— Bărbat nebun, mârâi Eddie, luând paharul lui Add și așezân- 
du-l pe masă înainte de a se așeza în braţele lui. Își drese vocea, şi 
insinuă pe un ton aspru: 

— Să nu te răcorești. 

Trupul lui Add răspunse instantaneu chemărilor fundului ei 
care mișca în poala lui și el se luptă să-și menţină controlul. A fost 
o bătălie pierdută. 

— O. K., răspunse el, încercuind-o cu braţele și strângând-o la 
pieptul lui, chiar înainte ca buzele ei să coboare spre ale lui. 

Mii de lumini părură să se aprindă când buzele ei le atinseră pe 
ale lui, luându-i orice gând de la Charles. Eddie dezmierdă buzele 
lui întredeschise, aproape atingând limba lui fierbinte înainte ca el 
să i se alăture, trecându-și limba peste buza ei de jos înainte de a 
gusta dulceata din interior. 

Nici unul din ei nu-l văzu pe Charles înroșindu-se. Nici unul nu 
auzi pocnetul mâinii lui, izbind ușa de la bucătărie, în timp ce pleca 
târându-și picioarele. Erau mult prea pierduţi în senzațiile ce-i 
aduceau la viață în timp ce buzele lor explorau un nou și senzual 
teritoriu. 

— Oh, Doamne, şopti Eddie, respirând adânc și rezemându-și 
fruntea de a lui Add. 

Add scoase un geamăt surd și trase adânc aer în piept. 

— Cred că a plecat, murmură ea, jucându-se absentă cu degetele 
prin părul lui. 

— Eşti sigură? 

EI își lăsă degetele să treacă încet peste fiecare centimetru al 
spatelui ei, așteptând un răspuns de la ea. 

— Nu ştiu. 

Vechiul ceas de școală bătu ora patru fix. 

Add respiră adânc apoi o îndepărtă încet pe Eddie. 

— Poate că ar trebui să fiu gata să plec la muncă, îi spuse el, 
nedorind să-i mai dea drumul din braţe. 

— Poate că da, încuviinţă ea cu părere de rău, ridicându-și încet 
capul, mâinile ei trecând de pe umerii lui bine clădiţi pe pieptul 
puternic, musculos. 

— La ce oră... 

— Când vom... 

Vorbeau amândoi o dată, apoi se opriră, așteptând. 

Add inspiră adânc și cuprinse cu fermitate talia ei în mâini, 
ridicând-o și ţinând-o așa pentru mai mult de o secundă înainte de 
a O așeza în picioare. Așteptă până când fu sigur că ea şi-a recăpătat 
echilibrul, apoi îi dădu drumul. Observă cu regret că simţurile sale 
au revenit la normal. 

— Va trebui să alerg până la mine acasă ca să iau niște haine 
curate, spuse Add, făcând un pas înapoi. 

— Vrei să împrumuţi mașina mea? întrebă Eddie, dintr-o dată 
simțind lipsa căldurii braţelor lui. 

— Nu, mulţumesc, efortul fizic îmi va face bine, răspunse Add 
prin ușa deschisă. 

— Add? 

— Da? 

— Halatul acela! Este puţin cam ciudat să faci jogging în el, nu? 

Add își cobori privirea către halatul împrumutat de la Eddie și 
clătină amuzat din cap. 

— Cred că ar fi bine să mă schimb mai întâi. Doar nu vrem să o 
supărăm pe doamna Jackson. 

Eddie încuviinţă. 

— Mă schimb şi plec, explică Add, îndreptându-se către ușa de la 
sufragerie. Voi lăsa apa să curgă la duș pentru câteva minute, când 
ajung sus. 

— Dacă tu crezi că așa este bine, răspunse Eddie, privindu-l 
printre genele coborâte. 

— Voi fi înapoi în câteva minute, spuse Add, ieșind pe ușă. 

Eddie îi ascultă pașii pe scări și aşteptă să audă scârţâitul podelei 
din dormitor. Când auzi apa curgând în baie, se așeză pe scaun la 
masă și își luă capul în mâini. 

Dumnezeule, ce se va întâmpla cu ea? 


Capitolul 5 


Eddie deschise ușa de la cuptor în timp ce timerul se oprea. 
Inspirând adânc, ca pentru a aprecia mai bine, trase tăvile cu 
prăjituri de ciocolată și le așeză pe dulap chiar în clipa în care 
Tommy, unul dintre elevii ei, ciocănea și își strecura capul prin ușa 
din spate. 

— Hei, profa, sunt aici, spuse el, strecurându-se în bucătărie şi 
așezându-se în partea opusă a dulapului, înainte de a se întinde 
după una din prăjituri. 

Eddie își bătu ușor genunchiul cu spatula de lemn. 

— Tocmai le-am scos din cuptor. O să-ţi frigi degetele. 

— Au! Voiam să iau numai una înainte de a pleca, se lamentă el, 
trăgându-și repede mâna înapoi. Orice băiat în creștere are nevoie 
de multă hrană pentru a se dezvolta bine. Doar nu vrei să leșin pe 
gazonul tău, nu? 

Râzând pe înfundate în timp ce așeza prăjiturile lângă un cas- 
tron pe jumătate plin cu cremă, Eddie deschise ușa frigiderului. 

— Ce spui de niște apă minerală care să te păstreze în formă? îi 
propuse ea. 

— Sigur, răspunse el, prinzând cu îndemânare cutia pe care ea 
i-o aruncase. Ar trebui să fie suficient zahărul din prăjitură pentru 
a mă menţine în următoarele cinci minute. 

— Ei bine, atunci bea, îl grăbi Eddie, întorcându-se la crema de 
ciocolată pentru prăjituri. Vei primi mai multe prăjituri când se vor 
răci. 

— Bună afacere, spuse Tommy, fluierând și croindu-și drum 
către ușă. 

Eddie auzi cum mașina de tuns iarba prinde viaţă. Începu să 
fluiere melodia pe care Tommy o strecurase în creierul ei în timp 
ce punea următoarea tavă cu prăjituri în cuptor. 

— Ce-i cu zgomotul ăsta atât de neplăcut? întrebă Charles, 
făcându-și apariţia în bucătărie câteva minute mai târziu. 

— Tommy tunde iarba, răspunse Eddie, luând o altă tavă de 
prăjituri din cuptor. Chestia aceea verde continuă să crească. 

Charles puse un clipboard și un calculator pe masa din 
bucătărie și se așeză pe scaun. Ignorând-o pe Eddie, începu să 
răsfoiască hârtiile și să introducă cifre în calculator. 

— Cât a costat masa aceea din sufragerie? întrebă el în timp ce 
Eddie curăța dulapul. 

— Douăzeci de dolari. Cineva o vopsise în roșu aprins — 
Eddie se opri din vorbit când Charles începu din nou să tasteze 
cifre. 

Eddie curățase dulapul și tot ceea ce era în bucătărie cu 
excepția mixerului pe care-l lăsase deoparte pentru câteva 
minute. Tocmai se aplecase pentru a-l pune în dulap când Charles 
întrebă: 

— Cât ai plătit pentru birou? 

— Mmm, mormăi ea. L-am luat de la un târg de lucruri uzate cu 
cincisprezece dolari, răspunse ea în cele din urmă, aranjând mixe- 
rul pe raftul lui, în dulap. 

Nu îi oferi nici un detaliu asupra condiţiei deplorabile în care 
se afla biroul când îl cumpărase. Cineva îl folosise pentru a depozi- 
ta pe el canistrele de benzină într-un garaj. 

Charles continuă să introducă numere și să răsfoiască hârtiile 
pe care le avea în faţă. Dintr-o dată, liniștea anunţă de iminenta 

sosire a lui Tommy. Luând un platou din dulap, ea așeză câteva 
dintre prăjiturile răcite pe el și le puse pe dulap alături de o altă 
cutie de apă minerală. 

— Nu puteam să stau mai mult. 

Tommy deschise ușa bucătăriei. 

— Sunt gata, îi spuse Eddie, luând o postură defensivă în 
spatele prăjiturilor. 

Tommy traversă camera călcând apăsat, luă o prăjitură și cutia 
cu apă minerală, înainte de a se opri. 

Eddie se aplecă peste dulap, încruntându-se în timp ce inspec- 
ta urma de iarbă proaspăt tăiată de pe podeaua bucătăriei ce se 
întindea de la ușă și până la pantofii sport ai lui Tommy care erau 
plini de fire de iarbă. 

— Ia spălătorul, băiete! Eu n-o să curăţ acolo, spuse ea cu o 
încruntare prefăcută. 

— Nu! Nu spălătorul! exclamă Tommy pe un ton dramatic, 
strâmbându-se și îndepărtându-se de ea. 

Se lovi de cotul lui Charles când făcu următorul pas, vărsând 
limonada peste marginile paharului care se afla în mâna bărbatu- 
lui. 

— Nu poţi să te uiţi pe unde mergi? mârâi Charles, întinzându-se 
și luând șerveţele din suportul aflat în centrul mesei. 

— Hei, domnule! Îmi pare rău. 

Tommy prinse îndemânatec prosopul pe care Eddie i-l arun- 
case pentru a șterge petele. 

Charles îl privi fix. Își strânse hârtiile împrăștiate și calcula- 
torul și le așeză peste clipboard. Încruntându-se la Eddie, Charles 
își împinse în spate scaunul și începu să mărșăluiască prin 
cameră. 

— Dumnezeule, profa! Nu am vrut să fac asta! 

Tommy șterse grăbit stropii de limonadă care se aflau încă pe masă. 

Eddie i se alătură la masă, cu un platou cu prăjituri într-o mână 
și cu propriul ei pahar cu limonadă în cealaltă mână. Luă un 

prosop și termină treaba, aruncându-l în chiuvetă când deveni 
umed. 

— Sunt sigură că nu ai vrut, Tommy, spuse ea în timp ce se 
așeza pe scaunul pe care îl eliberase Charles. Cum ţi se pare vara 
asta? 

— Trece prea repede. 

Tom se lansă în detalii despre recentele sale activităţi în timp 
ce împărțeau prăjiturile, iar Charles și comportamentul lui 
grosolan fu curând uitat. 


x 


Fi bine, casa e încă în picioare, gândi Add, cotind pe Elizabeth 
Street și îndeptându-se spre casa lui Eddie. Frână camioneta lui 
veche de zece ani și o parcă în spatele mașinii sport a lui Charles. 
Luând geanta de poștaș ticsită cu hainele sale, ieși din cabină și 
verifică micuța cutie pe care o avea în buzunar. Se îndreptă către 
ușa din spate. 

— Bună, iubito, am venit acasă! strigă el tare, intrând în 
bucătărie și inspirând aroma delicioasă a spaghetelor pregătite în 
casă. 

Privirile i se opriră pe Eddie care, în faţa chiuvetei, aranja vase- 
le în suportul de scurs. 

Îşi lăsă geanta la ușă și o luă în braţe, răsucind-o prin cameră 
într-un dans bizar. 

— Add, ei nu sunt aici. Nu este nevoie să fii afectuos acum, 
spuse Eddie, mâinile sale cuprinzându-i umerii. 

— Exersam numai, îi replică el, învârtind-o pentru ultima oară. 
Trebuie să rămân în rol, doar nu ai vrea să ratez într-un moment 
crucial, nu? 

Eddie clătină din cap și zâmbi reţinut, bucurându-se mai mult 
decât ar fi vrut să admită. 

— Ţi-a fost dor de mine? îi șopti el în păr. 

— Mda, murmură ea, ascunzându-se în braţele lui și așezându-și 
capul pe umărul lui. 

— O zi proastă? întrebă el, strângând-o mai tare la piept și 
înspirând ciudatul amestec de usturoi, liliac și inocentă, nevino- 
vată Eddie. 

— Cea mai proastă, mormăi ea, desprinzându-se din braţele lui. 

— Vrei să-i povestești soţiorului tău despre asta? spuse el, 
urmând-o până lângă chiuvetă și așezându-și mâinile pe umerii ei. 

Începu să-i maseze mușchii încordaţi. 

— Cât timp ai la dispoziţie? întrebă ea apucând cu vârful 
degetelor o salată. 

— Toată noaptea. În afară de cazul în care tu ai de gând altceva. 

Își scutură degetele ude spre el și se aplecă peste chiuvetă, 
relaxându-se sub degetele lui puternice care păreau că fac minuni 
cu durerea ei de spate. 

— Oamenii ăștia or să mă înnebunească, spuse ea într-un târziu 
când mâinile lui se opriră din strâns și coborâră pentru a-i încon- 
jura talia. 

El se jucă cu nasul ei, în timp ce limba i se îndrepta spre ure- 
che, până când ea ţipă prelung, într-un încântător protest. 

— Vorbește sau te gâdil, o ameninţă el, degetele lui mișcându-se 
încet peste coastele ei. 

— Patul este prea moale, apa este prea rece, scările sunt prea 
abrupte, camerele sunt prea mici, nu sunt șifoniere, baia este 
antică, nu ar fi trebuit să plătesc patruzeci de mii de dolari pentru 
o nouă centrală termică, izbucni ea, răsucindu-se și aruncându-și 
braţele în jurul gâtului lui în timp ce inspira adânc. Galbenul este 
o culoare prea strălucitoare, presa de gunoi nu este o necesitate, 
ar fi trebuit să am casa pusă la punct până acum, iar părul meu este 
atât de lung. 

Add se lăsă pe spate pentru a o privi atent pe Eddie. Ridicând 
o mână îi îndepărtă șuvițele rebele de păr care scăpaseră din cocul 

franțuzesc. Îi scoase, una câte una, agrafele din păr, trecându-și 
ușor degetele prin părul ce-i cădea în valuri mătăsoase pe spate. 

— Îmi place părul tău lung, îi spuse el, îngropându-și nasul în 
părul ei pe care-l culese în palme. 

— Și mie îmi place. Mulţumesc pentru votul de acceptare, 
spuse ea cu un oftat și îl sărută pe obrazul aspru din cauza 
bărbii, înainte de a se răsuci spre legumele care o așteptau în 
chiuvetă. 

Add îi dădu drumul din braţe şi luă un cuţit, atacând ridichile 
care așteptau atenţie din partea cuiva. 

— A fost ceva care să le placă? întrebă el după ce decapită câțiva 
bulbi roșii. 

— Serviciul meu la școală pe timpul verii, îi explică ea, rupând 
cu violenţă frunzele de salată. 

Add râse pe înfundate. 

— Lasă-mă să ghicesc. Le-a plăcut cel mai mult pentru că erai 
plecată de acasă. 

— Şi produceam bani, adăugă ea. Nu uita asta. 

Add începu să curețe morcovii care așteptau lângă chiuvetă. 

— Vrei să-ţi explic şi restul? 

Eddie se întinse după roșii. 

— Salteaua era prea moale, astfel încât ei au cumpărat un set 
pentru dormitor cu un pat imens. Omul care l-a livrat s-a chinuit 
mult, încercând să-l urce la etaj pe scări și să ferească în același 
timp lambriurile. Îndată ce l-au așezat în dormitor, a rămas foarte 
putin loc pentru mersul prin cameră. 

Pentru fiecare detaliu povestit tăia câte o felie subţire din roșia 
pe care o avea în mână. 

Fiindu-i teamă pentru degetele ei, Add îi cuprinse încet mâna 
în a sa și încercă s-o facă să zâmbească. 

-Se pare că nu știu să aprecieze o cadă așa de mare, chiar dacă 
poate să cuprindă lejer două persoane în ea, spuse el. 

— Pentru că nu are atașată și o saună. Doi ambiţioși stupizi nu 

pot aprecia un galben strălucitor și preferă un crem palid dar 
sigur. Nu le place compactorul de gunoi din principiu. 

EI își ridică braţul cu degetele desfăcute. 

— Şi oricine știe că o femeie nu poate mulțumi mai mult de 
două persoane, mai ales dacă una dintre ele este un chiţibușar de 
contabil economist, iar lucrurile care tocmai au sosit pe adresa lui 
Madame nu au unde să fie agățate. 

Eddie se alătură hohotelor lui de râs. 

— Nu-ţi vine să crezi ochilor dacă vezi bagajele. Aparent Chloe 
a fost manechin la o casă de modă în Franţa, îi explică Eddie. Chiar 
dacă ar avea un dulap în care să le pună nu i-ar ajunge nici măcar 
pentru jumătate din ele. 

— Oh, deci suntem spectatori pentru acea clasă specială „cele- 
bri și faimoși“ spuse Add prefăcut entuziasmat. 

— Spectatori? spuse Eddie ridicând din sprâncene. Cred că mai 
bine ai fi spus menajeră personală. În momentul de faţă pretinde 
să-i fie oferite nu știu ce umerașe. Ştii şi tu cât costă, mai ales 
atunci când ai nevoie de câteva sute de umerașe. 

— Ei bine, sunt impresionat, replică el. Deci ce s-a întâmplat cu 
toate aceste minunate haine fără existenţa unui şifonier? 

— Am atârnat o sfoară de rufe în dormitorul aflat imediat lângă 
al lor, spuse ea încet. L-am transformat în cel mai mare dulap în 
perete pe care l-am văzut vreodată, adăugă ea, tăind roşiile cu mai 
puțină vigoare și mai multă fineţe. 

Add își îndreptă atenţia spre morcovii pe care-i curăța. 

— Asta o face fericită? 

— Nu cu adevărat. Detestă să fie nevoită să părăsească a lor 
chambre à coucher pentru a-și lua hainele, spuse Eddie, vocea ei 
mimând perfect puternicul accent franțuzesc al lui Chloe. Cred că 
ei vor ca eu să dărâm peretele dintre cele două camere pentru a-i 
mulţumi. 

— Sărmana femeie, spuse Add, aruncând morcovii în bolul pen- 
tru salată în timp ce Eddie termina cu roşiile. Eu îmi pot rezolva 

toată toaleta ţinând hainele în geanta de poștaș și ea își face griji 
pentru că trebuie să treacă prin hol. 

Eddie îi aruncă o privire întrebătoare. 

— Numai pentru a-mi schimba hainele și a scăpa de mizerie, 
spuse Add, cu mâinile ridicate ca şi cum s-ar fi predat. Nu îţi cer 
un loc în pat sau altceva. În afară de cazul în care tu te oferi să-l 
împarți cu mine. 

— Niciodată în viaţă, Rivers, spuse Eddie, simțind un fior ciudat 
în stomac la sugestia lui. 

El dădu din umeri și luă capacul de pe castronul cu sos, 
inspirând adânc aroma îmbietoare înainte de a-l acoperi. 
Ridicându-și geanta de lângă ușă întrebă: 

— Am timp să fac un duș? 

— Numai dacă faci unul foarte, foarte scurt, spuse Eddie, luând 
un vas mare din dulap și începând să-l umple cu apă. 

— Aproape uitasem, spuse Add, venind lângă ea și căutând 
prin buzunar. Pentru a linişti simţul madame-ei despre ce se 
cuvine. 

Edie luă cutia mică pe care el i-o oferise și privi la delicatul 
obiect din catifea gri. Ochii îi luciră și clipi rapid pentru a-și reţine 
lacrimile care amenințau să izbucnescă. Prostuţo, se certă ea. Nu 
ai fost emoţionată când Charles te-a cerut în căsătorie. Bineînţeles, 
Add nu te cere acum în căsătorie, își reaminti ei însăși. 

Își ridică ochii plini de lacrimi și privirile ei le întâlniră pe ale 
lui Add. 

— Ei bine, dechide-o. 

— Dar... 

— Uite, mă gândeam că asta va face ca lucrurile să pară în 
ordine, îi explică Add. 

Luă din cutie un inel făcut din aur roșu ce avea montat un 
ametist mare, oval, şi îi ridică mâna stângă. 

— M-am gândit că nu ai dori un diamant, explică el în timp ce îi 
întorcea mâna pentru a admira inelul pe degetele ei lungi și subțiri. 

— Add, este minunat, îi replică ea, privind lung la piatra de un 
violet pal. 

Când își întoarse privirile spre el, o încruntare îi umbrea chipul. 

— Nu trebuia să faci asta. Trebuie să fi costat o avere. 

— Sigur că trebuia să o fac. Nu orice soţ îi dă soției sale un inel? 
o tachină el, lăsându-i mâna și râzând înfundat în barbă. De unde 
ştii că nu provine dintr-o cutie Craker Jack? 

Eddie își trecu un deget peste simplul, dar elegantul inel. Cu 
privirile la el și nu la Add, îi răspunse: 

— Acesta nu este un inel dintr-o cutie Craker Jack. 

— Nu-ţi vine să crezi, nu? Nici bunica mea nu a făcut-o nicio- 
dată, deși bunicul i-a spus asta de o mie de ori. 

— Oh, Add, nu pot purta inelul bunicii tale. Ea cu siguranţă ar 
fi vrut să i-l dai propriei tale soţii, spuse Eddie. 

Făcu un gest spre inel ca și când ar fi vrut să și-l scoată de pe 
deget. 

— Pentru moment tu ești soția mea, insistă Add, punându-i 
înapoi inelul pe deget. Pe lângă asta, bunica ar fi avut obiecţii reale 
în legătură cu tot circul ăsta. 

— Circ este foarte bine spus, replică Eddie, încă privind neîn- 
crezătoare spre inel. Dar dacă îl pierd? 

— Voi lua altul din Craker Jack, răspunse Add cu ușurință, 
îndreptându-se din nou către ușă. Mă duc să fac odată dușul 
ăla. 

— Amintește-ţi, să fie scurt! îi spuse ea absent, trecându-și 
încă o dată degetul peste inel. Vreau să fac și eu unul înainte de 
masă, dar după baia maraton cu care s-a delectat Chloe, mă 
îndoiesc să mai fi rămas vreun strop de apă fierbinte în tot 
orașul. 

— Ar putea dura mai mult dacă am face duș împreună, îi pro- 
puse Add, trecând dincolo de ușă, înainte ca spălătorul de vase 
pe care Eddie îl aruncase după el să îl ajungă. 


O SCRISOARE NEPREVĂZUTĂ 49 


— Pentru că suntem toţi aici, să trecem în revistă câteva din 
notele pe care le-am făcut astăzi, spuse Charles, lăsând jos paharul 
de vin pe fața de masă. Ceasul din bucătărie bătu ora șase. 

Eddie tresări, verificându-și îngrozită ceasul de la mână înainte 
de a arunca spre Add o privire rugătoare și a se ridica rapid în 
picioare. 

— Meciul? întrebă el, lăsându-se pe spate în scaun și străduin- 
du-se să nu izbucnescă în râs la expresiile înmărmurite ale feţelor 
lui Chloe și Charles. 

— Şase și jumătate, spuse ea, trecând cu privirea peste masa din 
sufragerie și peste resturile care rămăseseră de la masă. 

Ridică bolurile și se îndreptă grăbită spre bucătărie. 

— Edwina, strigă Charles după ea, cu voce tăioasă și cu ochiul 
stâng aproape închis. 

— Îmi pare rău, Charles, nu acum, strigă ea din bucătărie, zgo- 
motul apei care curgea acoperind orice altceva ar fi putut spune. 

— De ce nu? întrebă el încruntat, trăgându-și paharul de vin 
înainte ca ea să îl poată lua în timp ce făcea un tur rapid al mesei 
şi se întorcea în bucătărie. 

— Eddie are meci peste o jumătate de oră, explică Add, ridicân- 
du-se în picioare și adunând farfuriile și argintăria de pe masă. 

— Cu siguranţă un amuzament de seară nu este la fel de impor- 
tant ca Situaţia acestei case, declară Charles, ochiul lui stâng 
aproape dispărând. 

— Nu este distracţie, este serviciul ei, spuse Add în timp ce 
strângea șerveţelele de pe masă și le mototolea, formând o bilă de 
hârtie. 

— Serviciul ei? De când Edwina știe ceva în legătură cu sportul? 

— Eddie ştie suficient de multe pentru a avea nu nota zece, ci 
unsprezece, îi replică Add, strângând din fălci în timp ce aștepta 
următorul comentariu. 

Aproape că putu vedea cum calculatorul din creierul lui 

Charles încetează să funcţioneze. Când Charles nu spuse nimic, el 
se îndreptă spre bucătărie. 

— De ce nu folosești mașina de spălat vase? întrebă Add, 
ridicând un prosop de pe etajera din faţa chiuvetei și începând să 
şteargă vasele. 

— Niciodată nu se pun porțelanurile chinezești în mașina de 
spălat vase, explică ea, întinzându-se după următoarea farfurie. 

— Regula lui Charles, îi șopti Add la ureche. 

— Regula mamei, spuse Eddie, așezând cu grijă farfuria udă 
într-o parte. 

— Nu vei termina la timp, o atenţionă el, curăţând spălătorul de 
vase. 

— Nu crezi că știu și eu asta? Dar nu pot lăsa așa toate astea. 
Fetele vor veni aici după meci și... 

— Pauză. Nu mai spune nimic. Du-te la meci, spuse Add pe un 
ton autoritar, luând spălătorul de vase din mâna ei și împingând-o 
spre ușă. Voi avea eu grijă de toate lucrurile de aici. 

Eddie ezită un moment, trecând cu privirile peste vase și apoi 
peste mâinile mari ale lui Add. 

— Eşti sigur? 

— Pentru fiecare vas pe care îl sparg, îmi vei tăia un deget, îi 
propuse el, fluturându-și palmele prin faţa ei. Imaginează-ţi un 
profesor de matematică fără nici un deget care să-l ajute la 
numărat. 

Eddie nu-și putu reţine hohotul de râs în timp ce se îndrepta 
spre ușă, atârnându-și poșeta pe umăr în timp ce ieșea. 

— O să ţin minte asta și o să mă revanșez, strigă ea, închizând 
Uşa în urma ei. 


Capitolul 6 


Eddie nu încercă să le liniștească pe fetele exuberante care 
coborâră din mașinile parcate în fata casei ei. Își învinseseră princi- 
palii rivali, Emerson High, pentru prima oară în șase ani, cu un scor 
de cincisprezece la trei, ceea ce făcea ca entuziasmul să nu poată 
fi controlat. 

Oricum, surescitate sau nu, victorioasele acoperite de praf se 
îndreptau către ușa din faţă. 

— Uşa din spate, strigă ea, încercând să le acopere tipetele şi 
fluierăturile. Îndreptaţi-vă spre ușa din spate. 

Așteptă până când și ultima dintre ele ajunse. 

— Sunt sigur că aţi câștigat! strigă Add, grăbindu-se să deschidă 
ușa și strângând mâna fiecăreia dintre fetele surprinse care treceau 
pe lângă el. 

— Cincisprezece la trei! strigă cineva, provocându-le pe celelalte 
să repete cu putere scorul, suficient de tare pentru ca toţi cei din 
vecinătatea casei să audă. 

— Felicitări pentru antrenoare, i se adresă el lui Eddie, 
cuprinzând-o cu braţul pe după umeri și conducând-o către masa 
din bucătărie. 

Eddie rămase cu gura căscată la vederea mesei și îi întoarse un 
zâmbet tremurător bărbatului care pregătise, pentru echipa ei, 

sărbătorirea victoriei. Steguleţe portocalii și negre fluturau atârnate 
de lustra de deasupra mesei și pe pereţi. Boluri imense așteptau nu 
lângă unul, ci lângă două vase pline cu cea mai delicioasă îngheţată 
posibilă. În centrul mesei era un munte de hot-dog fierbinți. 
Inspiră adânc, apreciativ. Mirosul de hot-dog, ceapă, muștar, 
ketchup și sos picant îi umplu nările și fi făcu stomacul să se 
revolte. 

— Nu ai mâncat prea mult la masă, îi şopti el la ureche, înainte 
de a-și coborî braţul și a-și lua locul în fața oalei cu apă clocotind. 

— Luaţi-i cât sunt fiebinţi, le îndemnă el, dându-le farfurii de 
unică folosinţă fetelor care umpleau bucătăria. 

Eddie era ultima la rând. Luându-și farfuria de la el, ea făcu un 
semn către sufragerie și ridică întrebătoare din sprâncene. 

— Au ieșit, îi explică Add cu voce joasă. 

O oră mai târziu, Eddie închidea ușa după ultimul chicotit ado- 
lescentin și se sprijinea pe ea cu ochii închiși, respiraţia tăiată și 
extenuată. Avu suficientă tărie pentru a deschide un ochi și a arun- 
ca o privire peste dezastrul din cameră, constituit din ceea ce 
rămăsese în urma sărbătoririi victoriei. 

Farfuriile de unică folosinţă şi cutiile zăceau aruncate care-ncotro 
și acopereau fiecare centimetru al bufetului. Borcanele cu condi- 
mente, pe jumătate goale și acoperite cu rămășițe uscate, umpleau 
masa din bucătărie. Bolurile de îngheţată cu fructe, ciocolată, 
caramel și cine mai știe ce altceva umpleau chiuveta. Iar podeaua! 
Mizeria acoperea cea mai mare parte din ea, pe alocuri uscată, în 
unele părți încă suficient de umedă pentru ca orice deplasare prin 
bucătărie să fie hazardantă. 

Închise singurul ochi pe care-l deschisese și oftă. 

— Bună petrecere, spuse Add încet, atingându-i buzele cu un 
sărut, înainte de a începe să adune ceea ce putea fi aruncat imediat. 

— De ce întotdeauna după petrecerile reușite totul arată ca și 
când ar fi avut loc un război în acel loc? întrebă Eddie, savurând 
gustul sărutului lui pentru un lung moment. 

— Dacă oamenii se simt bine, ei nu observă mizeria pe care o fac, 
spuse Add. 

Umplu comprimatorul de gunoi cu o primă încărcătură și apăsă 
pe întrerupător, punându-l în funcţiune. 

— Asta a fost o petrecere reușită? întrebă Eddie. 

— Asta a fost o petrecere fantastică, o asigură Add, luând cârpa 
din mâinile ei și conducând-o la un scaun. 

Ea nu protestă când el o împinse în scaun și îi ridică picioarele, 
sprijinindu-le pe un al doilea scaun. Răsucindu-și capul, ea își 
îndepărtă și ultima urmă de stres și privi către Add care curăța efi- 
cient frigiderul. 

— Dumnezeule, ce s-a întâmplat? izbucni Charles, împingând 
ușa de la sufragerie și oprindu-se, indiferent la urmele pe care le 
făcuse pe podea. 

Muschii gâtului lui Eddie începură din nou să se încordeze și să 
o doară chiar înainte de a se întoarce cu faţa către celălalt cuplu 
care stătea înmărmurit în cadrul uşii. Fu nevoită să își reţină 
hohotele de râs care o încercau din momentul în care le observase 
feţele neîncrezătoare. 

— Voi doi aţi ratat o petrecere incredibilă, spuse Add, împingând 
ușa de la frigider cu șoldul, în timp ce arunca spălătorul către 
chiuvetă. Hot-dog, sos picant, înghețată făcută în casă. 

Ridică oala plină de apa în care au fiert crenvurștii pentru a o 
duce la chiuvetă. 

Chloe, într-o simplă dar elegantă rochie de mătase, păși 
atentă în cameră în spatele lui Charles. Ochii săi machiaţi cu 
mare atenţie erau măriţi și plini de groază, în timp ce inspecta 
camera. 

— Incroyable, şopti ea, ferindu-și fusta de turnul de farfurii 
folosite de lângă ea. Aţi chemat poliţia? Este ceva stricat? 

Add și Eddie priviră către ea înainte de a schimba priviri pline 
de înţeles unul cu altul și de a ridica din umeri. 

— Edwina, după toate aparențele, se pare că ţi-ai terminat ziua 

de muncă. Trebuie să insist să discutăm în legătură cu situaţia casei, 
începu Charles, pășind atent în jurul mizeriei din centrul podelei. 

El şterse scaunul cu un șerveţel nefolosit, înainte de a se așeza 
la masă. 

Eddie privi atentă la el, fruntea încrețindu-i-se de încruntare, în 
timp ce încerca să se concentreze asupra cuvintelor lui. 

— Acum? întrebă ea pe un ton obosit, aplecându-se pentru a-și 
desface șireturile pantofilor sport și a se descălța. Oftă de plăcere 
în timp ce își scotea șosetele și își mișca degetele de la picioare. 

— Nu ai fost liberă astăzi în timpul zilei sau în seara asta. Se pare 
că ai un program foarte încărcat, îi explică Charles cu răceală. 

El scoase un teanc de hârtii din buzunarul interior al jachetei 
sale și căută cu privirea un loc curat unde să le poată întinde. 

— Cred că acum avem o excelentă ocazie să discutăm. 

Ceasul din bucătărie întrerupse replica ei. Numără zece bătăi în 
timp ce încerca să-și tempereze pornirile violente care erau gata să 
erupă. 

— Charles, cu adevărat și eu vreau ca această problemă să fie 
lămurită, la fel de mult ca și tine, începu ea, coborându-și 
picioarele goale pe podea și sprijinindu-și mâinile pe genunchi. 
Dar mai am câteva lucrări de corectat înainte de orele de mâine 
ȘI... 

Ea își ridică brațul, arătând spre podelele acoperite cu mizerie, 
masa plină de vase care trebuiau spălate și dulapul murdar. 

— Cu siguranță poţi lăsa toate astea la o parte pentru moment, 
începu Charles, pentru a fi oprit imediat de un țipăt furios. 


Chloe rămăsese lângă ușă în timp ce Charles se apropiase de 
Eddie și se așezase și el la masă. Ea privise admirativ către muscu- 
latura bine conturată de sub tricoul lui Add. Chloe rămăsese cu 
privirea avidă aţintită asupra mușchilor încordaţi în susținerea 
vasului greu, din metal. 

— Trebuie să fie foarte greu, spusese ea încet, apropiindu-se cu 
mișcări leneșe de Add și trecându-și unghia roșu-aprins în jos, de-a 
lungul brațului lui, de la umăr către cot. 

— Foarte, îi răspunsese el scurt, îndreptându-se către chiuvetă 
atât de repede pe cât putea fără să verse apa fierbinte pe el. 

— Nu te deranjează? întrebase ea, fluturându-și degetele cu 
manichiura bine făcută către mizeria de pe dulap. Să faci muncă de 
femeie? 

Mâna ei îi încercuise braţul, testându-i tăria. 

Add aruncase o privire către masa din colț. Charles era implicat 
în conversaţia sa cu Eddie și total rupt de orice altceva s-ar fi petre- 
cut în cameră în timp ce își scotea hârtiile din buzunarul sacoului. 

— Munca este muncă, replicase Add, atent să menţină un ton 
neutru și rezistând tentatiei de a îndepărta violent mâna lui Chloe. 

— Ridici greutăţi? îl întrebase ea cu voce dulce, trecându-și mâna 
peste umerii lui. 

— Nu. 

Fl a ridicat oala, așezând-o lângă marginea dulapului, sub 
chiuvetă. 

— Ce musculatură! spusese Chloe cu un oftat. 

Add încercase să ignore degetul pe care ea îl plimba provocator 
pe gâtul lui, ajungând până la ureche. Reușise să evite degetul ei 
cercetător, aplecându-se în faţă pentru a scoate dopul de la chiu- 
vetă. În clipa în care el se îndreptă pentru a lua bolurile de 
înghețată de pe dulap, ea era din nou lângă el, trecându-și mâna 
peste umerii și spatele lui. 

Mușchiul din falca lui tresărise în timp ce el strângea din dinţi și 
încerca din greu să se stăpânească și să menţină pe buze un zâmbet 
politicos. Chiar în momentul în care ridicase oala cu apă fierbinte 
şi se pregătea să o răstoarne, simţise cum degetele ei îi alunecă în 
pantaloni. 

Chloe ţipase ofensată când apa care curgea în cascadă din oală 
ricoșase din fundul chiuvetei și udase dulapul și părul ei, machiajul 

și rochia scumpă de mătase. Nimic nu scăpă de apa plină de 
grăsime care ţâșnea din chiuvetă 

Add trânti oala pe dulap și se întoarse să se confrunte față în față 
cu o Chloe udă și enervată. 

— Imbecile! Bouffon! Saccade! strigă ea, scoțând flăcări prin 
ochi. 

— Hei, îmi pare rău, spuse Add pe un ton aproape vinovat în 
timp ce se întindea după prosopul de pe raftul din apropierea lui. 

Chloe umplu camera cu franceza ei tăioasă, guturală, aruncând 
înapoi prosopul spre Add. 

Charles fu lângă ea instantaneu, încercând să o calmeze în timp 
ce lua un prosop curat și încerca să îndepărteze petele. Ea îl lovi 
furioasă peste mâini. Dându-se la o parte, Charles se uită încruntat 
la Add. 

— Ce i-ai făcut soţiei mele, cretinule? 

— Nu i-am făcut rău intenţionat. Voiam numai să golesc oala, dar 
blestemata, era udă și a alunecat, spuse Add dând din umeri. 

Brațul lui Eddie înconjură talia lui Add în timp ce se înclina 
peste pieptul lui pentru a avea o mai bună priveliște a lui Chloe. 
Degetele ei se încordară în timp ce își reţinea strigătul de jubilare 
ce vibra înăuntrul ei. Buzele îi erau strânse într-o linie foarte subțire 
în timp ce întâlni privirea lui Add. 

— Înmoaie rochia în apă rece, o sfătui ea cu ezitare, temându-se 
că dacă ar fi vorbit mai mult ar fi izbucnit în râs. 

— Apă rece? Este de la Chanel! spuse Chloe indignată, 
răsturnând turnurile de farfurii de pe podea și îndepărtându-l pe 
Charles de lângă ea. Rochia asta este distrusă. 

Restul furiei ei fu dezlănţuit în franceză în timp ce străbătea 
camera dintr-o parte în alta, lăsând o urmă de apă unsuroasă în 
spatele ei. 

Charles fixă tavanul cu privirea pentru un moment înainte de a 
se uita la cei doi care stăteau în faţa chiuvetei, și apoi părăsi camera. 

Eddie nu își putu controla râsul, o clipă mai târziu. 

— Ai văzut... 

— Nu știu... 

Eddie îl lăsă pe Add să-i șteargă lacrimile de pe obraji și încercă 
să-şi compună o faţă severă uitându-se la el. Eşuă lamentabil când 
observă apa care-i picura din păr, de pe nas, din sprâncene. Nu mai 
avea ce face. Izbucni în râs înconjurându-se cu braţele. 

Add continua să râdă înfundat când ea începu să-l șteargă de 
apa plină de grăsime. 

— A fost un accident? întrebă Eddie, luând un alt prosop pentru 
a şterge și dulapul. 

— Nu aș putea spune cu exactitate, replică Add, aruncând 
prosopul lui în apa de pe podea și începând să șteargă în jurul 
chiuvetei. 

— De ce nu? 

Eddie ridică prosoapele și le stoarse deasupra chiuvetei în timp 
ce aștepta o explicaţie de la Add. 

— Cred că sunt o persoană mult mai bună, mai morală, care nu 
ar face aşa ceva în mod deliberat. 

Adună mai multă apă de pe podea și îi înmână prosopul lui Eddie. 

— Atunci cum s-a întâmplat? 

Add își micşoră ochii, privi spre Eddie şi făcu o grimasă: 

— Chloe. 

— Chloe a aruncat apă pe ea intenţionat? 

Eddie se încruntă, total contrariată. 

— Nu. 

Tonul lui Add era ezitant, abia putea să articuleze trei silabe. Se 
concentră asupra prosopului pe care-l ţinea în pumnii strânși. 

— Addison Rivers. Ce s-a întâmplat? îl întrebă Eddie autoritară, 
uimită când observă roșul aprins care cuprinsese faţa lui Add. 

— Mi-a strâns fesele în mâini și am tresărit. 

Faţa lui se întunecă de stânjeneală. 

— Chloe? întrebă Eddie neîncrezătoare. Ma chérie? Mon amour? 
Soţia lui Charles te-a strâns de fese? 

— Dacă îndrăznești să râzi, Edwina Mason, voi spune întregii 
școli celălalt nume al tău. Nu, întregului oraș, o amenință Add, 
aruncând cu putere ultimul prosop în chiuvetă. 

Eddie își dezlănțui râsul care o tortura și pe care nu-l mai putea 
reține, ochii ei crescând din ce în ce mai rotunzi în timp ce aștepta 
ca lucirea de jenă din ochii lui Add să dispară. 

— N-o s-o faci. Nu poţi, încercă ea să-l păcălească. Nu îl știi. 

Încet, încet, Add zâmbi, luminiţe viclene apărându-i în ochii 
întunecaţi. El doar o privea pe Eddie și zâmbetul îi creștea pe 
măsură ce ea devenea mai nesigură și începea să dea înapoi. 

— Nu-i așa? întrebă ea pe un ton nesigur. 

Add medită asupra întrebării ei, crescând suspansul până în 
momentul în care ea era gata să tipe. 

— Crezi că n-aş putea? spuse el în cele din urmă, luând în con- 
siderare oftatul ei de uşurare. Nu mai râzi acum, Edwina Hermione. 

Add o izgoni din bucătărie, iar în momentul în care ea i se 
alătură din nou, iar zona cuprinsă de dezastru devenise din nou 
bucătăria ei, strălucind de curăţenie, din tavan până în podea. Brat 
la braţ se îndreptară către dormitorul lor. 

Înainte ca Add să-și fi terminat dușul, Eddie adormi. El o privi 
pentru un moment, delectându-se la vederea mișcărilor regulate 
ale sânilor ei care se ridicau și coborau pe sub cămașa de noapte. 
Când al treilea căscat îi scăpă într-un interval de câteva secunde, o 
sărută tandru pe frunte și își găsi salteaua, care acum avea un sac 
de dormit peste ea, și adormi aproape înainte să atingă perna. 


Eddie își aşeză geanta cu cărţi pe podea, lângă capătul scărilor, 
apoi intră în casă şi se îndreptă spre frigiderul în care o aștepta 
limonada rece. Se opri brusc în clipa în care îl văzu pe Charles cu 
un clipboard și un calculator în mână, stând în genunchi pe podea 

și inspectând partea interioară a mesei din sufragerie. A fost tentată 
să intre pe vârfuri în bucătărie pentru a avea un moment de liniște, 
dar ignoră această pornire. Mai devreme sau mai târziu trebuia să 
dea piept cu bărbatul acela, fie că îi făcea sau nu plăcere. 

— Ai pierdut ceva? întrebă ea, oprindu-se pentru a îngenunchea 
și ea lângă masă. 

— Uff! exclamă Charles, lovindu-și capul de tăblia mesei în timp 
ce încerca să iasă de sub ea. 

Eddie se ridicase și, cu mâinile în șolduri, aștepta. 

— Voiam numai să verific dacă este vreun semn al fabricantului 
pe undeva, explică Charles, arajându-și părul. 

— De ce? întrebă Eddie, îndreptând o cută de pe faţa de masă 
care proteja suprafaţa lucioasă. 

— Să ştiu fabricantul m-ar ajuta să datez piesa și apoi să-i sta- 
bilesc preţul, îi spuse Charles, făcând o notă rapidă pe clipboard-ul 
său. 

Eddie se încruntă și se întoarse spre bucătărie. Probabil că ar fi 
trebuit mai bine să soarbă liniștită din limonadă decât să-l deran- 
jeze pe Charles, își spuse. Dacă el se gândea la ce credea ea, atunci 
durerea de cap care o chinuise toată dimineaţa era gata să se trans- 
forme într-o migrenă totală. 

Ea luă vasul cu limonadă din frigider și îl legănă către Charles. 

— Vrei şi tu? 

Charles luă loc la masă și începu să răsfoiască paginile înainte 
de a-i răspunde. 

— Da, ar fi excelent! 

Ea luă două dintre paharele pe care le folosea de obicei și 
apoi îngheţă. Dulapul pentru pahare, care în mod normal avea 
trei rafturi ticsite cu pahare aranjate unul lângă altul, era aproape 
gol. 

Privirea i se îndreptă către chiuveta care, din fericire, fusese 
goală de dimineaţă, mulțumită eforturilor lui Add de noaptea tre- 
cută, și o descoperi plină-ochi cu pahare, farfurii și castroane. 

Deasupra dulapului era un alt morman de farfurii, aflate într-un 
echilibru nesigur. După cum arăta în jurul ei, nu mai rămăsese 
mare lucru în dulapurile din bucătărie. 

Încruntându-se către acest dezastru, ştiu că trebuia să curețe 
totul înainte de masa de seară. Luă două pahare și turnă limonadă 
în ele. Trei picături căzură în pahar. Scutură vasul nedumerită și 
apoi îndepărtă capacul. Gol. 

Deschise frigiderul pentru a căuta mai mult concentrat. Văzând 
ceea ce se găsea înăuntru, mâinile aflate pe mânerul ușii i s-au albit. 
I se oferea priveliștea haosului a ceea ce a fost odată împachetat 
judicios, astfel încât să poată fi utilizat o singură dată, pachete de 
carne și pachete de legume zăceau aruncate unele peste altele. 
Oricum, nici măcar nu putea să identifice ceea ce se afla în faţa ei, 
nici cine ar fi putut devasta frigiderul în acest fel. Pachetele care 
erau odată împachetate și etichetate corespunzător acum erau 
împinse care unde mai aveau loc pe rafturile frigiderului, iar hârti- 
ile în care erau împachetate lăsau acum să se vadă porţii crude de 
hamburger și piept de pui. 

Cutiile de suc concentrat au început să se rostogolească 
înainte în momentul în care ea a încercat să îndrepte câteva 
pachete care stăteau să cadă, rostogolindu-se și căzând, lovind-o 
în umăr și în piept, înainte ca ea să poată contracara subita 
mișcare a acestora. 

— La naiba... spuse ea scrâșnind spre tavan, repetând cuvintele 
acestea după fiecare încercare nereușită de a închide ușa blocată de 
dezastrul din interiorul frigiderului. 

— Este ceva în neregulă? întrebă Charles, răsfoind în continuare 
prin hârtiile lui de inventar. 

— Este ceva în neregulă! ţipă Eddie. Priveşte la bucătăria mea. Ţi 
se pare ceva în neregulă aici? 

— Nu mi se pare că ăsta ar putea fi un motiv pentru care să ridici 
tonul, spuse Charles privind impasibil. 

— O să ridic tonul de câte ori o să am chef! ţipă ea din nou, ges- 

ticulând amplu, fluturându-și mâinile prin aer și măsurând ner- 
voasă de la un capăt la altul bucătăria, privind la ustensilele sale 
murdare, sărind cu privirea de la una la alta, ieșită din fire. 

— Cum ai putut să faci așa ceva casei mele? 

— Casei noastre, replică Charles cu un ton de reproș provocator. 
Asta este casa noastră! 

Eddie a îngheţat auzindu-l. Avea în mână un cuţit de porţionat 
carnea. Rima lui Lizzie Borden îi suna în minte. 

Ea puse uşor cuțitul pe marginea mesei, aranjându-l cu precizie 
astfel încât de la marginea mesei la cutit să fie exact zece centimetri. 
Nici un tribunal din lume nu mă va condamna, nu în împrejurările 
astea, își spuse în timp ce-și strângea pumnii cu putere lăsându-și 
mâinile pe lângă corp. Dacă nu ar fi avut de aranjat dulapurile și 
dacă nu ar fi ieșit atât de greu petele de sânge din fibrele de 
lemn... 

Își îndepărtă gândurile acestea și continuă calculele. Se pare că 
ea nu își modificase acel ritm stabil de când atinsese zece ani. Alți 
douăzeci au trecut pe lângă ea aproape neobservaţi. Iar atunci când 
va împlini patruzeci, ea își va fi sincronizat numărătoarea cu pro- 
priul ritm al respirației. La șaizeci își va întipări forma unghiilor, 
una câte una, în carnea palmelor ei. Și cu toate acestea realizate, la 
optzeci de ani va fi cu desăvârșire calmă, doar atunci va fi acceptat 
ceea ce nu poate fi schimbat. 

— Mai durează până termini limonada aia? întrebă Charles de la 
masă. 

Singurul ei răspuns fu lovitura pumnului ei strâns, răsunând în 
ușa de la bucătărie, reușind astfel să scape de impulsul de a-i face 
fostului logodnic ceva rău, permanent, ireversibil. 


Capitolul 7 


Întreaga casă răsună din cauza ușii dormitorului, trântită de 
Eddie cu toată energia furiei care o cuprinsese și fierbea în ea. 
Toate mișcările ei erau făcute într-un mod brutal, aproape spas- 
modic, trăgându-și bentița din păr, aruncând-o pe pat și apoi 
scuturându-și capul. 

Să-mi stăpânesc fiecare cuvânt și să fiu o foarte-foarte dulce 
dulceaţă, rosti Eddie, mormăind în timp ce se învârtea prin 
cameră cu pași mari. 

Or să dispară în trei zile, spuse, mimând vocea lui Add, clipind 
mai mult pentru a închide ochii când trecea pe lângă patul întins 
din cameră. 

Încă nu au plecat iar eu deja m-am săturat să fiu o dulce, spuse 
ea, terminând un alt tur al camerei, căutând ceva în cale să dis- 
trugă, să facă praf. Negăsind însă nimic care să merite a fi sacrifi- 
cat, se îndreptă brusc afară din cameră spre baie, pentru a face un 
duș şi a se răcori. 

Ea nu numai că era furioasă, dar îi era foarte cald și era tran- 
spirată după o zi petrecută predând într-un spaţiu fără aer 
condiționat, precum și după o după-amiază de antrenament de 
baseball în soarele arzător al lui iunie. Dar, în timp ce se apropia 

de ușa de la baie, își dădu jos tricoul și era pe punctul de a-și da 
jos şi pantalonii scurţi, însă rămase cu mâinile pe elasticul aces- 
tora. Priveliştea din faţa ei o făcu să înmărmurească. 

Prosoapele erau aruncate peste tot, nici unul nu-și găsise locul 
pe suportul de prosoape aflat lângă ușă. Apa băltea pe gresia din 
baie. Începu să înjure ca un marinar, sau mai bine zis ca un bir- 
jar, când intră în baie și, alunecând, se opri doar proptindu-se în 
peretele opus. 

Îngrozită, privi către chiuvetă. Poate că dându-și cu puţină apă 
rece pe faţă ar fi prevenit colapsul nervos care o pândea, pe care 
ea îl simţea ca fiind iminent. Însă acolo unde ea ştia că ar fi tre- 
buit să fie chiuveta, nu putu descoperi ceva care să îi semene. 
Partea superioară a acesteia era supraabundent populată cu orice 
produs cosmetic pe care și l-ar fi putut imagina omenirea 
întreagă, toate zăcând aruncate grămadă, într-o dezordine 
desăvârșită. 

I-a luat un timp până ce și-a făcut curaj să se aventureze să 
tragă perdeaua de la duș și să intre în cadă. Și, surprinzător, cada 
era minunat de goală și părea în regulă. 

OK, spuse ea cu voce tare, strângând din umeri pe măsură ce 
se ridică. O să fac un duș. Mă voi răcori. Mă voi relaxa. Și poate că 
în timpul ăsta, cât voi fi după perdeaua de la duș, spiridușii vor 
veni Și vor curăța mizeria asta îngrozitoare. 

Se întinse spre ușa dulăpiorului din baie și îl deschise. În inte- 
riorul acestuia un mare nimic. Absolut gol. Se ridică pe vârfuri ca 
să verifice pe raftul de sus. Desigur aici aceeași situaţie. Nimic. 
Întinse mâna pe raftul de sus ca să verifice, căutând, trecând cu 
mâna pe toată lungimea raftului. 

La naiba! strigă la pereţii camerei, trântind ușa dulăpiorului și 
plecând spre dormitor. 

Adunând tricoul transpirat, aruncat pe jos, și-l trase nervoasă 
peste cap și își desfăcu cu mișcări bruște părul prins în gulerul 
acestuia. Străbătu furioasă camera, murmurând în barbă și 

adunând hainele aruncate de pe pat, scaun și podea, înainte de a 
se reîntoarce spre catasfrofa care devenise baia ei. 

Blestemând oricare persoană care nu era suficient de matură 
pentru a-și aduna lucrurile după ea, deschise ușa care ducea din 
dormitorul ei pe hol. 

Mulţumesc, Doamne, pentru lucrurile mici, murmură ea în 
timp ce se oprea în ușa toboganului de rufe și începea să împingă 
lucrurile în jos. 

Fără să-și întrerupă mersul apăsat, părăsi dormitorul din 
nou și se îndreptă către subsol. Refuză să privească în altă parte 
decât către ușa care dădea spre subsol, şi nu privi în jur când 
traversă bucătăria. Dacă ar fi luat în considerare această mi- 
zerie, mai presus decât oricare alta pentru moment, ar fi putut 
numai să ridice cuțitul așezat exact acolo unde îl lăsase, pe 
dulap. 

Charles își ridică privirile când ea intră. Deschise numai gura, 
ca și când ar fi vrut să vorbească. O singură privire aruncată spre 
expresia ei furtunoasă, îl făcu să-și coboare capul din nou în hâr- 
tii, degetele lui introducând rapid cifre în calculator. 

Eddie cobori rapid scările vechi, de lemn. 

Nu îi luă mult să umple mașina de spălat cu prosoape și să 
fixeze programul. Se uită la ceas înainte de a urca scările. Dacă ar 
fi dorit să facă un duș, oricând înainte de miezul nopții, trebuia 
să-şi amintească să coboare și să pună rufele în uscător, cam într-o 
oră. 

Nici măcar nu aruncă o singură privire în direcția lui Charles 
în timp ce traversa bucătăria pentru a ajunge din nou la etaj. Nici 
el nu încercă să-i atragă atenția de data asta. Un lucru bun, de 
asemenea, gândi ea. 

— Ce ai făcut aici? se auzi din baie reproșul lui Chloe în timp 
ce Eddie intră în dormitorul mare. 

Eddie scăpă din mâini, pe pat, coșul cu prosoape, apoi merse 
spre baie sperând ca întreaga ei muncă să nu fi fost făcută degeaba. 

Accentul puternic franțuzesc al lui Chloe, împreună cu suntele 
ascuţite ale vocii și mișcările bruște prin încăperea relativ mică, 
însoţite de o gesticulație abundentă, făceau ca Eddie să înțeleagă 
greu sau deloc cuvintele pe care le rostea. 

— Ce am făcut aici cu ce? spuse ea în cele din urmă, sprijinin- 
du-se de tocul ușii. 

— Lucrurile mele. Cosmeticele mele. Unde sunt? 

— Unde erau la bun început? Bănuiesc că ai o măsuţă de 
toaletă la tine în cameră, sau aici aveai doar ceea ce îţi prisosea? o 
întrebă ea, crescându-i mânia în glas pe măsură ce vorbea. 

Chloe ridică din umeri în felul ei specific galic și ocoli răspun- 
sul la întrebare ca și când nici nu i-ar fi fost pusă. 

— Nu am putut să trag afară scaunul. Camera este mult prea 
mică. În plus, lumina de aici este mult mai bună și de altfel este 
și mult mai comod. 

— Mai comod pentru cine? se întrebă Eddie și trase adânc aer 
în piept, încercând să se agate de starea de calm pe care simţea că 
o pierde de la o clipă la alta. Nu-mi va servi la nimic să-i răspund 
cu aceeași monedă, își spuse. Dacă te apuci de un meci de 
strigături cu franțuzoaica asta s-ar putea să nu mai apuci să faci 
duş. 

Eddie se forță să se păstreze în starea de eu-sunt-profesoara-și- 
voi- fi-calmă. 

— Am dus lucrurile de aici. Îţi vei găsi lucrurile personale sor- 
tate în sertarele de la măsuţa de toaletă, îi explică pe tonul calm 
și grav pe care elevii ei l-ar fi recunoscut imediat ca aducător de 
probleme grave. 

Chloe nu a recunoscut asta. Ea nu i-a dat nici un pic de atenţie 
femeii care stătea rezemată de tocul ușii, aceasta din urmă de alt- 
fel fiind teribil de încordată, astfel încât şi-a continuat peroraţiile 
fără nici o reţinere sau precauţie. Zâmbetul înghețat de pe faţa lui 
Eddie facea ca buzele acesteia să devină din ce în ce mai subțiri cu 
fiecare secundă. Și acest lucru scăpă atenţiei lui Chloe. 

— Cum ai îndrăznit? strigă Chloe, trăgând sertarele și răscolind prin ele. 

— Ai să te oprești chiar în clipa asta, îi ordonă Eddie, intrând 
în cameră, mânia sclipindu-i în ochi. Dacă mai atingi un singur 
lucru din sertarele astea îţi vei găsi absolut toate cosmeticele 
aruncate la gunoi. 

Eddie închise sertarul de sus, trântindu-l, aproape prinzându-i 
degetele lui Chloe. 

— Mi-am petrecut ultimele două ore încercând să găsesc pro- 
pria mea baie și nu am de gând să te las să-mi distrugi munca pe 
care am făcut-o. 

Eddie punctă cele spuse prin trântirea celui de al doilea sertar 
şi continuă: 

— Dacă tu și Charles vă așteptați să locuiţi aici împreună cu 
mine este momentul ca din această clipă să învăţaţi că nu sunt 
servitoarea voastră. 

Al treilea sertar fu împins la loc. 

— Dacă nu-ţi place unde ţi-am pus lucrurile te rog să ţi le iei 
și Să ţi le duci în camera ta, sau mai bine să spun camerele voas- 
tre? 

Eddie lovi sertarul din partea de sus a dulapului pentru a-l 
închide mai bine apoi avansă spre Chloe, împingând-o cu degetul 
arătător și obligând-o să iasă din baie. 

— Vreau în clipa asta să fac un duș. Prefer să fac asta fără com- 
panie, astfel încât îţi sugerez să pleci, iar dacă nu, mă voi vedea 
obligată să-ţi mut posteriorul tău franțuzesc afară cu forța. 

La sfârșitul acestei replici Chloe era împinsă de Eddie deja pe 
hol, astfel încât, după ce aceasta termină ceea ce a avut de spus, 
punctă replica trântindu-i în faţă ușa dormitorului. 

Eddie se rezemă de ușa de la dormitor, ascultând cum Chloe 
striga numele lui Charles în timp ce alerga în jos pe scări. Trase 
adânc aer în piept și îl dădu afară încet, uimită de cât de ușurată 
se simţea după acea descărcare. 

Înainte de a se îndepărta de ușă, răsuci cheia în încuietoare, 

apoi se îndreptă agale spre pat și luă două din prosoapele moi din 
coș. Mormăind încet, se îndreptă spre baie și răsuci la debit 
maxim robinetul de apă caldă, după care adăugă un pumn de sare 
de baie cu aromă de liliac în apă. 

Câteva clipe mai târziu se afunda în spuma bogată, cu o carte 
în mână și o pernă din burete în cealaltă. 


Add își sprijini umerii largi de cadrul ușii și se bucură la 
vederea lui Eddie, neatentă la faptul că el era acolo, întinsă 
leneș pe spate în cada gigantică. Își sprijinea capul de marginea 
căzii, părul alunecând în valuri peste margine, până aproape de 
podea. Umerii ei rotunzi apăreau și dispăreau în valurile pe care 
le făcea cu vârful piciorului. În mână ţinea cu degetele ei subțiri, 
chiar deasupra apei o carte care îi acapara toată atenţia, paginile 
acesteia foșnind de fiecare dată când ea le întorcea fără nici o 
grabă. 

EI bău o înghițitură mare din paharul pe care îl ținea în mână. 
Ar fi trebuit să-l răcorească, dar nu s-a întâmplat așa. A vrut să se 
retragă în dormitor, dar picioarele nu îl mai ascultau. Încercă să 
își imagineze un eschimos înfofolit din cap și până în picioare cu 
blănuri, dar tot ceea ce imaginaţia lui aduse la suprafaţă fu ima- 
ginea lui Eddie, braţele și picioarele acesteia, având un bronz 
auriu care contrasta atât de puternic cu albul imaculat al sânilor 
și al abdomenului. Simţii un imbold preacunoscut în propriile 
măruntaie. 

Trăgând puternic aer în piept, încercând să se calmeze, începu 
să se lupte pentru a dobândi controlul asupra poftei sale, asupra 
propriului libidou. O jumătate din el se lupta să pătrundă 
înăuntru și să-și îmbunătățească perspectiva asupra obiectului 
dorinţei sale, acum obturată, dar ezita în a face acest pas decisiv. 
Ceea ce privirile lui furau acum, în intimitatea camerei ei de baie, 
în timp ce îi ațâţau dorința, era ceea ce ar fi putut oricum vedea 

în orice baie publică, s-ar putea spune că era chiar mai puţin. Dar 
a lua decizia acelui pas hotărâtor ar fi fost echivalent cu o invazie, 
cu o supralicitare, iar acest lucru nu era ceea ce el dorea, ceea ce 
își dorea din toată fiinţa lui. 

Iar dacă speri că vei reuși vreodată, ar trebui să te răcorești 
acum, îşi spuse pe un ton sever, ferm, dând pe gât restul de 
limonadă din pahar. Încercă să-și oblige mintea să o vadă peste 
treizeci de ani, cu părul alb, cu riduri în jurul ochilor, dar rezul- 
tatul nu fu altul decât imaginea lui Eddie care purtând dintre 
cămășile ei de noapte care îi plăcea în mod deosebit. Oftă din 
adânc, aproape dureros. 

Forţându-se să aibă o mină cât de cât provocatoare o întrebă: 

— Până acum a sărutat-o? 

Eddie strânse cu putere cartea și apoi o lăsă să cadă. Apa se 
revărsă peste marginile căzii și căzu pe podea în mișcarea ei 
bruscă de a se lăsa pe fundul căzii apoi, răsucindu-se și încercând 
să se protejeze ascunzându-se după marginile acesteia, o nouă 
cascadă de apă se împrăștie pe podea. 

— Priveşte la ceea ce ai făcut! strigă Eddie, scuturând cartea 
acum îmbibată cu apă, în timp ce cu cealaltă mână se ţinea de 
marginea căzii. 

— Fl chiar nu a sărutat-o încă? întrebă Add politicos. Au 
făcut... 

Rezemându-se de tocul ușii roti paharul gol în aer, ridicând și 
coborând încruntat din sprâncene în mod sugestiv. 

— Oo...of! 

Luând ţinta aruncă cu cartea. Masa îmbibată de apă se auzi 
căzând pleoscăit dincolo de ușă, în dormitor, ratând complet ținta, 
care se aplecase cu abilitate. Eddie scrâșni frustrată din dinţi. 

— Cum ai intrat aici? îi ceru socoteală, căutând pe fundul căzii 
buretele de baie. 

— Lacătele vechi sunt ușor de spart, explică Add. Împreună cu 
fratele meu, când eram copii, făceam lucrul ăsta frecvent. 

— Asta este spargere și intrare cu forța, spuse ea printre dinți. 
Acum te întorci frumos și ieși afară de aici. 

Add zâmbi la vorbele ei. 

— Acum! strigă Eddie, ridicând mâna, apa șiroindu-i printre 
degete. 

— Dar, draga mea... 

Cuvintele nu apucaseră să-i iasă din gură când Eddie aruncă 
buretele, acesta răsucindu-se în aer, după care ea se prinse cu 
amândouă mâinile de marginea căzii. 

— Hei! spuse Add după impactul cu buretele îmbibat care-l 
izbise direct în figură, împrăștiind stropi de apă peste tot, inclu- 
siv pe bluza de la uniformă. 

Cu o mișcare agilă reuși să-l prindă înainte de a cădea pe 
podea, îl strânse în pumn, în timp ce zâmbetul său se mărea con- 
siderabil și ameninţător în același timp. 

Imediat, Eddie descoperi strălucirile aurii din ochii lui și își 
dădu seama că se află în încurcătură. Privirea ei căută brusc 
prosopul pe care îl lăsase să cadă neglijent înainte de a intra în 
cadă. Acesta zăcea aproape de dulapul cu oglindă, destul de 
departe, astfel încât nu-l putea lua decât dacă s-ar fi ridicat din apă. 

Urmărind direcţia privirii lui Eddie, Add lăsă paharul jos, se 
repezi la prosop și-l apucă, ștergându-și fața și părul de apă și îl 
puse pe umăr, apoi continuă să se joace cu buretele aruncându-l 
dintr-o mână în alta. 

— De când stai aici? Nu ești gata? întrebă el. Nu ti s-a făcut frig? 

— Ba da, cred că sunt gata, spuse, buzele începând să-i tremure 
de frig. 

— Nu crezi că ar cam fi timpul să ieși odată afară? o întrebă 
el pe un ton plin de inocentă. Din buretele pe care-l ţinea în 
mână picurau stropi pe podeaua plină de apă. Au nevoie de 
tine jos. 

Amintirea a ceea ce o adusese aici mai devreme, o determină să se 
lase și să se scufunde în apă, și să-și dorească să nu mai iasă nicicând. 

Privind la felul cum își plimba privirile pe tavan, ca și când ar 
fi fost adâncită în rugăciune, Add nu se putu abţinu să nu o 
tachineze: 

— Charles era destul de îngrijorat. Voia să vină el însuși să vadă 
ce faci. Chloe crede probabil că te-ar putea ajuta dacă ar pregăti 
cina. 

Gândul la Chloe liberă în bucătărie a fost aproape suficient 
pentru a o face pe Eddie să sară afară din apă, dar sunetul și 
senzaţia pe care i-o dădu apa împroșcată în jurul ei îi amintiră 
rapid că era total goală. 

— Peste cadavrul meu! Dă-mi prosopul și pleacă pentru a putea 
ieși și eu, spuse ea cu voce aspră. 

Add medită o clipă la cererea ei. 

— Aș putea, spuse el într-un târziu, trăgând prosopul pe care-l 
avea aşezat în jurul gâtului și întinzându-i-l. Ce-mi dai în schimb? 

Eddie mormăi ameninţător și ridică mâna deasupra nivelului 
apei. 

— OK, OK, te necăjeam numai, spuse el, atârnând prosopul de 
o ţeavă. 

— Lasă-l acolo și pleacă! îi porunci Eddie. 

— Dacă vrei neapărat, îi spuse el peste umăr, în timp ce îi întin- 
dea prosopul și se îndrepta către ușă. Apropo, încă mai ai corp fru- 
mos, Mason, adăugă, chiar înainte de a închide ușa după el. 


Capitolul 8 


Eddie nu se grăbi să se îmbrace. Căută atentă prin dulap, asortându-și 
un tricou bleu cu pantalonii scurți albastru închis și scotoci în partea de 
jos a dulapului până când găsi o pereche de pantofi albaștri fără toc. 

Se întoarse în baie și își aranjă părul, strângându-l la spate cu o 
pereche de clame vechi, de aur pe care le descoperise la târgul de 
vechituri. Cu o panglică aurie, își strânse părul lung ce-i cădea în 
valuri pe spate, la ceafă. 

Urmă machiajul. Rimelul și fardul de ochi pentru a-i adânci 
verdele ochilor — dar subtil, până la acel nivel la care un irlandez ar 
confunda acei ochi cu ai unui înger. Ignoră fardul de obraz. 
Confruntarea care urma, cu Chloe, îl făcea inutil. 

Mulțumită de felul în care arăta, luă o adâncă, fortifiantă gură de 
aer și intră în dormitor. Putea auzi voci slabe de la parter și zâmbi 
puţin la ciudatul amestec de franceză și engleză. 

— Ofensiv, nu defensiv, își șopti ei însăși în timp ce cobora scările. 

Pașii ei erau ușori și traversă fără zgomot podelele de lemn, 
îndreptându-se spre ușa de la bucătărie. Se opri pentru o clipă cu 
mâna pe ușă, făcându-și curaj. 

— Înfrunţi leul în culcușul lui? 

Cuvintele îi fuseseră șoptite ușor la ureche. 

Se răsuci și îl privi în faţă pe Add. 

— De unde ai apărut? îl întrebă ea. Ce crezi că obţii dacă te furișezi 
în jurul meu așa? 

— Nu mă furișam, răspunse Add ridicând din umeri. Te aşteptam. 
A meritat, sfârși el, măsurând-o din cap până-n picioare. 

Eddie simţi cum i se înroşesc obrajii și nu putu să-i întâlnească 
privirea. Anticipând că brațul lui putea să-i cuprindă umerii în orice 
moment, încercă să-și stăpânească tremurul pe care gândul la atin- 
gerea lui deja îl provocase. 

— Ei bine, pot să trec? întrebă ea, puţin iritată. 

— Ca un curcubeu, răspunse Add. 

Bratul lui îi cuprinse talia și o sărută tandru pe frunte. 

Eddie dori să se topească în îmbrățișarea lui, dar vocile stridente 
ce răzbăteau din bucătărie îi reamintiră care era scopul ei. Era acolo 
pentru a-și rezolva problemele și nu pentru a se îndrăgosti de Add. 

Îşi ridică privirile către Add. 

— Vii cu mine? 

Bratul lui se strânse în jurul ei, încurajându-i hotărârea, în timp 
ce mâna lui acoperea mâinile ei așezate pe ușa bucătăriei. 

— Nu aș rata asta pentru nimic în lume, răspunse el, zâmbind ușor 
în barbă. 

El împinse ușa, deschizând-o. 

Intrară împreună în aria de dezastru care devenise bucătăria, unde 
Chloe și Charles stăteau rigizi lângă masă. Pete de culoare se aprinseră 
în obrajii lui Chloe în timp ce privea spre ei. Ochiul stâng al lui 
Charles începu să clipească spasmodic în timp ce ei se apropiau. 

Eddie se forță să ignore dezordinea din jurul ei și se concentră 
asupra cuplului. Bratul ei înconjura acum talia lui Add. 

— Ai vrut să discutăm, Charles, începu ea. 

Desprinzându-se din braţele lui Add, ocoli masa și se îndreptă 
spre scaunele de lângă fereastră înainte de a se așeza. 

— Să discutăm. 

Add aproape izbucni într-un râs de surpriză când, în sfârșit, 
observă înscrisul de pe tricoul lui Eddie. 

Un detaliu se pare bine ales care în acel moment ilustra că acea 
casă este numai și numai a lui Eddie. Pe un fond albastru aproape 
identic cu cel din spatele șemineului, în dreptul unei case imprimate 
pe tricou, se afla „blazonul“: A mea și numai a mea. 

Zâmbind de la o ureche la alta, el se aşeză chiar lângă Eddie și îi 
cuprinse mâinile delicate cu degetele sale bronzate. 

Charles spumega, ochii îi ardeau în timp ce citea cuvintele care 
urlau la el de pe pieptul lui Eddie. Mâinile i se albiră când strânse 
spătarul scaunului tapiţat cu piele aflat în faţa lui. Îndepărtă cu o 
mișcare bruscă degetele cu manichiură îngrijită care i se înfipseseră 
în umăr. 

— Asta ce vrea să însemne? spuse el răgușit, arătând cu degetul 
spre tricoul lui Eddie. 

Eddie trase de tricou, îndepărtându-l de trup și cercetă cu privirea 
imaginea. Întâlni privirea furioasă a lui Charles și ridică din umeri. 

— Este un dar de la elevii mei. Nu au făcut o treabă minunată? 
Casa este absolut perfectă. 

Add își reținu cu greu hohotul de râs și mâinile sale le strânseră 
mai tare pe ale lui Eddie. Ea îl ignoră, își ridică privirea şi văzu cum 
fața lui Charles trece de la roșu intens la purpuriu din cauza furiei. 

— Nu casa! izbucni el, ridicând scaunul și izbindu-l apoi de podea. 

— S-au gândit că ar fi prea dulceag “Casă, dulce casă!”, îi explică 
ea calmă. Ei cred într-o apropiere mult mai materialistă. 

— Aceste cuvinte ar trebui să însemne ceva pentru noi? întrebă 
Chloe. 

Luă scaunul de lângă soţul ei și îl îndreptă către tricoul ofensator. 

— Oh, asta era? spuse Eddie cu un râs ușor. 

Ea îndreptă cu grijă niște cute imaginare de pe tricoul ei, 
oprindu-se cu mâna asupra casei cu pricina. 

— Acestă casă a fost întotdeauna considerată ca fiind a familiei 
Easton, chiar și atunci când familiile Harvey și Thompson locuiau 
aici. După ce am terminat renovarea exterioară și a fost vopsită toată, 
oamenii au decis că nu mai era a Easton-ilor, asta-i tot. 

Explicaţia nevinovată și expresia candidă a lui Eddie îl dobort, în 
sfârșit, pe Charles care se prăbuși pe scaunul său, la masă. Luându-și 
clipboardul în mâini, el se încruntă în timp ce Chloe îi șoptea cu 
sălbăticie în ureche, cuvintele ei franţuzeşti derulându-se atât de 
repede încât totul suna pentru Eddie ca un singur cuvânt foarte lung. 

Așezându-se picior peste picior, Eddie își eliberă o mână din 
strânsoarea lui Add pentru a aranja mileul așezat în centrul mesei, cu 
o grijă meticuloasă. Satisfăcută de îmbunătățirea adusă, îşi încolăci 
mâinile în jurul braţului lui Add, apropiindu-se de el până când 
ajunse să-i sufle delicat în ureche. 

El strânse braţul ei la piept și se aplecă spre ea pentru a-i șopti la 
ureche. 

— Eşti o femeie rea, spuse el, luându-i o secundă ca să îi 
dezmierde lobul urechii cu limba. Amintește-mi să nu te supăr 
niciodată. 

— Oh, Add, răspunse ea râzând încet, dar suficient de tare pentru 
a atrage atenţia cuplului din faţa lor. 

În momentul în care știu că cei doi îi priveau, își dădu capul pe 
spate și întâlni buzele lui Add pentru un scurt sărut. 

— Dacă nu vă întrerupem... începu Charles cu voce tare, privind 
fix către cei doi, în timp ce se lupta să-și recâștige calmul. Își trecu 
degetele peste notele de pe clipboardul lui și continuă: 

— Poate am putea să discutăm despre cheltuielile pe care le-ai 
făcut în ultimul an, Edwina. 

Eddie privea pierdută în ochii lui Add, fermecată de sclipirile aurii 
care străbăteau din adâncurile ciocolatii. Nu trebuia să îl sărut, își 
spuse în timp ce se lupta să își desprindă privirile de el. Nu îl voi mai 
săruta niciodată, gândi ea. Cel puţin nu acum. Cu un oftat ea se forță 
să-l privească în față pe Charles și ignoră degetele lui Add care 
alunecau în sus și în jos pe spatele ei. 

— Da. Cheltuieli, repetă ea absentă. 

— Am aici o listă a lucrurilor pe care mi le-ai enumerat în scrisorile 
tale, începu Charles. Sunt alte completări pe care ai vrea să le faci? 

— Probabil. Am cecurile de care vorbeşti în birou, replică ea. 

— Aș vrea să le văd. Am nevoie de un raport complet al cheltu- 
ielilor înainte de a face evaluarea finală, dar cu o plată de 7 500 de 
dolari la care se adaugă și celelalte cheltuieli pe care, de altfel, le vom 
face jumate-jumate, cred că o cifră, să zicem de circa 10 000 de dolari, 
ar fi suficientă pentru a-ţi plăti și cumpăra jumătatea ta de casă, pre- 
cum și pentru a-ţi achita îmbunătățirile pe care le-ai adus, spuse sec 
Charles. 

Reuși astfel să capteze întreaga atenţie a lui Eddie. 

— Cumperi tu partea mea? spuse Eddie, și vocea liniștită de pro- 
fesoară pe care o folosise când vorbise cu Chloe câteva minute mai 
devreme, ieși în evidenţă încă o dată. 

— Am discutat asta pe scurt în ziua în care eu și Chloe am ajuns 
aici, explică Charles cu calm în voce. 

— Şi eu ţi-am explicat că nu doresc să-mi vând casa, îi replică 
Eddie, la fel de calmă. De asemenea nu vreau să vând nici o piesă din 
mobila mea. 

Charles scoase un sunet înfundat când Chloe îl înghionti în 
coaste. După ce aruncă o privire fugară spre soţia lui, Charles vorbi 
din nou: 

— Sunt sigur că vom ajunge la o înţelegere. Dacă zece mii nu par 
să fie de ajuns, poate că vom cădea de acord în privinţa unei com- 
pensaţii pentru timpul și efortul pe care le-ai investit în a decora casa 
atât de bine. 

Add se lăsă pe spate în scaun în momentul în care simţi cum 
mușchii de pe spatele lui Eddie se încordează. Privi către cuplul din 
faţa lor, în timp ce își încrucișa brațele pe piept și aștepta ca focurile 
de artificii să înceapă. 

Eddie își aşeză mâinile pe masă și se ridică, ochii ei nedezlipindu-se 
de faţa lui Charles. 

— Nu doresc să fiu compensată pentru că am decorat casa mea. 
Nu doresc să împart cheltuielile făcute pentru renovarea casei mele. 
Cu siguranță, nu doresc să vând acum casa mea, spuse ea încet, obra- 


76 JUDITH HERSHNER 


jii înroșindu-i-se din ce în ce mai tare cu fiecare declaraţie. Oricum, am 
de gând să reevaluez ceea ce-ţi datorez pentru negocierea care 
urmează. 

Charles și Chloe priveau îngroziţi la Eddie în timp ce ea își 
împingea scaunul înapoi și se plimba în jurul mesei. Charles sări în 
picioare, trântind scaunul și se întinse, îi prinse mâna și o răsuci cu 
fața spre el. 

— Ce vrei să spui? mârâi el, apropiindu-și amenințător fața roșu- 
aprins de a ei. 

Eddie încercă să scape din strânsoare, dar degetele lui erau 
înfipte adânc în braţul ei. 

— Din economiile mele au fost făcute plăţile pentru casa asta. 
Salariul meu pe anul trecut a acoperit datoriile de la ipotecă. Eu am 
plătit toate facturile. Eu am plătit reparaţiile pentru a transforma o 
dărăpănătură într-o casă de locuit, începu ea. Nu am de gând să plec 
şi să te las să ai totul. 

Cu un ultim rânjet furios, ea își eliberă braţul și făcu un pas înapoi 
înainte de a-l bombarda cu o ultimă salvă de cuvinte. 

— Şi eu am păstrat-o curată și prezentabilă. Dacă intenționezi să 
rămâi aici ca oaspete, strânge-ți mizeria sau, îţi place sau nu, vei fi 
arestat pentru violare de domiciliu. 

Se răsuci pe călcâie și traversă camera, neobservând zâmbetul de 
motan satisfăcut ce lumina fața lui Add care se ridicase și o urma. Cu 
o mână pe ușa bucătăriei, el se întoarse spre Charles care rămăsese 
fără cuvinte la masă. 

— Eu nu m-aș împotrivi, spuse el, scuturându-și capul mirat și se 
pregăti să iasă pe ușă, dar se întoarse pentru a mai adăuga: 

— Poate că ar trebui să ştii, Eddie a discutat cu fiul șefului poliţiei 
pentru a-l convinge să rămână în şcoală și l-a ajutat până când a reușit 
să-și ia diploma. Omul acela ar face orice pentru ea. 

Add se întoarse și o urmă pe Eddie, ieșind din cameră. 

— Hei, aşteaptă-mă! strigă Add, lăsând ușa să se închidă cu zgomot 
în timp ce el cobora treptele verandei după Eddie. O urmări alergând 
ușor în timp ce ea mergea în josul străzii, mișcându-și brațele în 
cadență cu picioarele. 

Add zâmbi când o auzi vorbind cu ea însăși: 

— A spus că vor pleca în trei zile. Nu vor pleca în treizeci și trei de 
zile sau în o sută trei zile. Vor să fie în siguranță. Probabil vor să mă 
vadă plecată pe mine mai întâi. 

Add nu o întrerupse, permitându-i să-și verse furia. Stătea lângă 
ea, multumind la fiecare pas pentru exerciţiile fizice pe care le făcuse 
pentru că ritmul de mers pe care ea îl impunea ar fi ucis pe oricine 
altcineva. În tăcere, ei străbătură două mile, stabilind un nou timp- 
record. 

Eddie nu îl observase pe Add lângă ea. Un val roșu fi acoperise 
mintea, blocând orice altceva în afară de furia care ardea înăuntrul ei. 
Nu observase nici elevii ei pe lângă care trecuse. Nu sesizase nici că 
respiraţia îi devenise grea din cauza ritmului rapid de mers, până 
când o durere ascuţită în picior o făcu să se oprească pe iarba din 
parc. 

La limita puterilor, își aşeză mâinile tremurânde pe genunchi și 
respiră adânc de câteva ori. 

— Grozav discurs, spuse Add, așezându-se pe iarbă lângă ea și 
luându-i mâna, o întinse cu spatele pe iarbă. Grozav lucrat. 

Eddie își simţi tot spatele așezat pe iarbă și privi în sus către cerul 
albastru întunecat și soarele care se apropia de orizont. 

— Participi la vreun maraton? întrebă Add, așezându-se lângă ea. 

— Nu, spuse ea, încă respirând greu. Crezi că ar trebui? 

— Nu, ai destule alte griji. 

Conversaţia lor muri și stăteau întinși unul lângă altul în tăcerea care 
urmă, privind cum soarele la apus brăzda cerul cu nuanțe pastelate. 

— Crezi că am mers prea departe? întrebă Eddie, îndepărtându-și 
de pe față părul care-i scăpase din coc. 

Add îi prinse mâna și o ridică de la pământ. 

— Fi bine, ce spui? întrebă Eddie nerăbdătoare. 

Degetele ei îi prinseră strâns mâna puternică. 

— De ce? Nu a fost adevărat tot ce ai spus? întrebă el, fixând-o cu 
privirea. 

— Ba da. 

— Atunci n-ai mers prea departe, răspunse el, ducând mâna ei 
spre buzele lui. 

Eddie privi cum Add ia degetul ei arătător în gură și își răsucește 
limba alintându-i vârful degetului. Răsuflarea i se tăie până când el 
termină de dezmierdat, plin de pasiune, mâna delicată. 

Greierii cântau în apropiere, temperatura crescând tot mai mult, 
înfierbântându-i pe amândoi în timp ce stăteau întinși unul lângă 
altul. Numai mâinile lor se întâlneau, atingându-se și despărțindu-se, 
în timp ce respiraţiile lor deveneau din ce în ce mai scurte și ochii li 
se împăienjeneau. 

Add îi întâlni ochii. Privirea ei visătoare, confuză, aproape că îl 
împinse înapoi în extazul clipelor trecute. Strigătul unei mame și 
răspunsul dezamăgit al copilului ei îi reamintiră în cele din urmă 
unde erau. 

— Îngheţată, spuse Add fortat, ridicându-se în picioare și trăgând-o 
și pe Eddie după el. 

— Îngheţată? întrebă ea nedumerită. 

— Îngheţată, răspunse el cu un gest hotărât în timp ce o trăgea 
spre luminile străzii și chioșcurile vânzătorilor de sub ele. 

Eddie îl lăsă s-o conducă spre lumini. Nu îi rezistă, deși se gândea 
că ar fi dorit s-o facă. Pielea ei se înfiorase plăcut, deși ceva din ceața 
care-i acoperea creierul îi spunea că probabil nu ar trebui să se 
bucure de această înfiorare atât de mult pe cât o făcea. 

Luă cornetul pe care el i-l întinse, limba ei alunecând în jurul 
moțului de înghețată pentru a prinde picăturile care se topiseră deja 
și alunecau. Aruncă o privire rapidă către Add printre genele lungi 
și văzu urmele de îngheţată care-i rămăseseră pe buze și pe care 
limba lui le ratase. 

Își alungă gândul. Acum, când se întorceau spre casă, spre dor- 
mitorul ei, nu era momentul să ia în considerare emoţiile care clo- 
coteau înăuntrul ei. Făcuse deja o greșeală îngrozitoare în alegerea 
unui bărbat. Dacă și-ar fi dat frâu liber inimii, lovită și rănită adânc, și 
ar fi făcut cum îi dicta ea, nu se poate ști ce greșeală prostească ar fi 
putut comite. 

Nu, acum era momentul să se întoarcă înapoi, să fie precaută. 
Dacă sentimentele ei pentru Add erau reale, ele vor fi încă acolo și 
după ce ea își va reveni. După ce își va recăpăta liniştea sufletească și 
va rupe orice legătură cu Charles. 

Și dacă lui îi păsa de ea, îi păsa cu adevărat, dincolo de o simplă 
prietenie, dincolo de o dorinţă de moment, el va fi încă acolo. Ea 
spera asta din toată inima. 


Eddie, cu o geantă de cărţi în mână, se îndreptă către camera de 
lectură, părăsind livingul. Cu un teanc de hârtii de aranjat, nu dorea 
ca Charles să o distragă cu constantele lui întrebări despre cât plătise 
pentru orice lucru din casă. Nu avea impotanță care erau problemele 
ei personale și nici nu voia să neglizeze copiii înscriși la cursul de 
vară. 

Deschise ușa lovind-o ușor cu şoldul. Se deschise larg și Eddie 
făcu doi pași înainte de a se opri înmărmurită. Acolo, stând la biroul 
ei, răscolind prin toate sertarele, stătea Charles. 

— Ce crezi că faci aici? întrebă Eddie, lăsându-și geanta pe podea 
și traversând camera. Charles trase un alt dosar din sertar înainte de 
a se ridica și a se întoarce spre Eddie. 

— Ai spus că ai toate chitantele adunate aici și, pentru că ești atât 
de ocupată cu școala de vară și cu echipa de baseball, m-am gândit să 
am eu grijă de ele, îi explică el, deschizând dosarul. 

— Astea sunt hârtiile mele personale. Nu ai dreptul să-mi umbli 
prin lucruri, spuse Eddie furioasă, întinzându-se după dosar. 

— Cum am putea determina valoarea corectă a casei dacă nu avem 

o contabilitate reală a cheltuielilor adiţionale? întrebă el cu o voce 
calmă, mișcând dosarul pentru ca ea să nu poată ajunge la el. 

Eddie trase aer în piept pentru a se calma. Nu ar fi câstigat nimic 
dacă s-ar fi comportat ca o isterică. 

— Nu avem nevoie să cunoaștem valoarea reală a casei, îi explică 
ea într-un târziu. 

— Bineînţeles că avem nevoie. Pentru a determina o sumă de vân- 
zare-cumpărare rezonabilă, trebuie să știm ce fonduri suplimentare 
au fost cheltuite. 

El continuă să citească filele din dosar, răsfoindu-le încet. Din 
când în când făcea note în mereu prezentul clip-board. 

— Nu va avea loc nici o vânzare, se aprinse ea, uitând de hotărârea 
de a rămâne calmă, în momentul în care Charles sugerase că ea ar fi 
renunţat la casă. Nu am de gând să-ţi dau ţie casa mea. 

— Nu gândești logic, draga mea, îi explică Charles, închizând 
dosarul și întorcându-se spre ea. Sunt deplin conștient de salariul 
pe care îl ai. Casa aceasta, cu plăţile pentru ipotecă și facturile 
reparațiilor, te aduce la strâmtoare, chiar și cu veniturile soţului 
tău. Eu şi Chloe suntem pregătiți să vă eliberăm de respon- 
sabilități. Bineînţeles, nu vom consimţi să vă lăsăm să plecaţi fără 
o recompensă adecvată pentru timpul și efortul pe care le-aţi 
investit aici. 

Îndreptându-și spatele, Eddie îi replică: 

— Nu a părut să vă intereseze anul trecut felul în care eu reușeam 
să mă descurc singură cu plăţile ipotecii și achitarea facturilor. Oh, 
uitasem, atunci eram logodiți. 

— A fost o responsabilitate împărțită, Edwina. Nu o susţineai 
singură pe umerii tăi, spuse Charles calm. 

— Nu? Ai putut să mă prostești, izbucni ea, cu mâinile în şolduri, 
în timp ce Charles își întorcea scaunul pentru a sta faţă în faţă cu ea. 
Nu-mi amintesc un singur penny care să fi venit de la tine. Asta 
numești tu responsabilitate împărțită? 

Charles împinse scaunul departe de ea și se ridică în picioare. 

— Edwina, știi că ţi-am explicat că viața la Paris mi-a luat și ultimul 
penny din banii de bursă. 

Eddie înaintă. 

— Oh, da, viața la Paris. Dacă a fost atât de scumpă, de unde ai 
găsit bani pentru a o curta pe micuța ta soție? 

= În primele stadii ale relaţiei noastre, eram adesea oaspeții 
diferitelor dineuri. Tatăl lui Chloe este șeful departamentului de 
ştiinţe economice și adesea ea își însoțea tatăl sau ne era gazdă, 
explică Charles, ochiul său stâng începând să se închidă în timp ce 
lobii urechilor lui deveneau de un roșu din ce în ce mai aprins. Când 
am realizat că devenisem mai mult decât simple cunoștințe, i-am 
explicat situaţia mea. 

— Cum i-ai explicat despre mine? întrebă Eddie, avansând un 
pas spre Charles. Sau nu i-ai spus despre micuța logodnică lăsată 
acasă? 

Chipul lui Charles se congestionă în timp ce se străduia să 
menţină o aparenţă de răceală. 

— De vreme ce relaţia nu părea imperativă, începu el, îndepărtând 
o scamă imaginară de pe mânecă. 

— Şi mai târziu, eu chiar nu mai contam, termină Eddie pentru el. 

— Dumnezeule, Edwina, ce ar trebui să spun? Tatăl ei era 
îndrumătorul meu, îi replică Charles, făcând un pas înapoi. 

— Şi nu era posibil să faci ceva ce l-ar fi supărat pe tatăl ei, nu-i 
aşa? 

— Ştii lumea universitară. Avansarea depinde de părerea bună a 
superiorilor tăi. 

Charles o ocoli pe Eddie pentru a ridica clipboardul pe care îl 
lăsase pe biroul ei. 

— Ei bine, știu lumea nemernicilor, spuse Eddie, urmându-l pe 
Charles și trăgând spre ea hârtiile pe care el le avea sub brat. 

Foile alunecară din mâinile lui Eddie, împrăștiindu-se pe podea 
într-o ploaie de hârtii. Îndoindu-și genunchii, ea începu să le adune. 
Se ridică apoi și îl privi în față pe Charles. 

— În lumea nemernicilor, ai făcut promisiunea să împarţi viața cu 
mine și să ai grijă de casa asta. Dar nemernicii nu-și ţin niciodată 
promisiunile. 

Făcu un pas înapoi, astfel încât Charles să nu poată lua hârtiile. 

— Ei bine, eu mi-am ținut promisiunile. Am promis să aranjez casa 
asta și am făcut-o. Am promis să achit facturile și așa am făcut. Mi-am 
păstrat partea mea de înţelegere și acum vreau să-mi păstrez și casa. 

— Numele meu este încă pe contract, ca proprietar cu drepturi 
egale, protestă Charles. 

— Asta înseamnă că ai putea datora jumătate din banii investiţi, 
spuse Eddie cu o furie crescândă. Dar eu voi putea dovedi că asta 
este singura ta participare. Nu am de gând să părăsesc această casă 
pentru că tu și noua ta soție aţi decis că o doriţi. 

— Atunci cred că va trebui să rezolvăm problema la tribunal, 
izbucni Charles cu voce nu atât de sigură pe cât ar fi trebuit să fie. 

Eddie făcu o pauză. Dacă Charles ar fi auzit că ea nu este 
căsătorită cu Add, l-ar fi putut răni teribil. Ea nu voia ca asta să se 
întâmple, dar nici nu putea să treacă peste casa ei pentru el. 

— Dacă asta vrei, acceptă Eddie, ridicându-și bărbia. 

Incapabil să-i zdruncine hotărârea, Charles se răsuci pe călcâie și 
ieşi din cameră, trântind ușa în urma lui. 

Eddie se prăbuși pe scaunul de la birou, cu hârtiile mototolite în 
mână. li luă câteva minute până să fie capabilă să se relaxeze suficient 
pentru a le aranja în dosarele potrivite. Satisfăcută în cele din urmă, 
luă toate hârtiile ei din sertare și le puse în geanta pe care o lua cu 
ea la școală în fiecare zi. Nu era nici o posibilitate să le lase acasă, 
pentru că Charles ar fi putut pune mâna pe ele oricând. După cum îl 
ştia, el le-ar fi putut face să dispară, dacă ar fi avut ocazia. 


Capitolul 9 


Chloe, îmbrăcată într-un costum care îi punea în evidență 
trupul armonios, stătea picior peste picior într-un fotoliu de piele. 
Aruncă o privire prin camera în care secretara de la Holmes Realty 
îi condusese și se întoarse către Charles. 

— Cât de curând vor fi capabili acești oameni să vândă casa? 

— Mai întâi trebuie s-o facem pe Edwina să consimtă, punctă 
Charles, străbătând micul birou și uitându-se prin revistele aflate pe 
o măsuţă, într-un colț. Cred că va fi uimită cât de mult a crescut 
valoarea casei în ultimul an. Îndată ce va înţelege că va avea un pro- 
fit, mă îndoiesc că va continua să se împotrivescă. 

— Şi dacă prostuţa aia refuză să vândă? Eu nu voi locui în casa 
aceea la nesfârșit, declară Chloe cu fermitate. Fără closet, să împart 
baia cu niște străini. Cum te aștepți că îi voi putea primi pe colegii 
tăi într-un astfel de loc? 

Își flutură mâinile prin aer. 

— Nu vom locui acolo, mon cher. Edwinei nu îi plac 
confruntările deschise. Va ceda curând, dacă noi sugerăm o acţiune 
legală, își asigură Charles soţia, venind lângă ea și bătând-o cu 
palma pe umăr. 

— Şi despre vizita noastră aici, astăzi? 

— Nu este nimic rău în a căuta să afli diferite informaţii despre 

ce te interesează, o asigură Charles. Nu este ca și cum noi am vinde 
casa fără consimțământul ei. 

— Am putea face asta? întrebă Chloe, o lucire de plăcere 
luminându-i ochii machiaţi cu atenţie. 

— Nu legal. 

— O putem oferi pentru vânzare? Îndată ce vom avea un 
cumpărător, crezi că Edwina va fi atât de practică, încât să se 
răzgândească și să renunţe la casă pentru banii pe care i-ar putea 
avea imediat în mână? 

— S-ar putea să nu fie înțelept să ne mișcăm atât de repede, o 
avertiză Charles, întorcându-se pentru a se îndrepta spre fereastra 
care dădea spre locul de parcare. 

— Poate, dar poate că o fait accompli va fi în avantajul nostru, 
spuse Chloe, buzele sale luând un zâmbet exersat, în timp ce ușa 
biroului se deschidea. 

— Sper că nu v-am făcut să așteptați prea mult. Nu este bine să-ţi 
faci clienţii să aștepte, știți doar, spuse agentul în timp ce intra în 
cameră, cu un dosar în mâna stângă. Eu sunt Al Crocker iar voi tre- 
buie să fiţi domnul și doamna Whitney. Ce pot să fac pentru voi? 
Luaţi loc, luaţi loc. 

El strânse mâna lui Charles și apoi pe a lui Chloe înainte de a 
înconjura biroul și a-și potrivi scaunul. 

— Am vrea să discutăm despre posibilitatea vânzării unei case pe 
care eu o deţin aici, în Hendricksburg, începu Charles, presând 
dunga de la pantaloni cu degetele. 

— Care este adresa? întrebă Crocker, luând un stilou din supor- 
tul de pe biroul său și notând în dosarul deschis în faţa lui. 

Charles îi dădu adresa și răspunse amănunțit la numeroasele 
întrebări care urmară. La sfârșit, Crocker lăsă stiloul la o parte și 
privi către perechea din fața lui. 

— Deci sunteţi interesaţi să vindeti? întrebă el, aruncând un 
zâmbet larg spre ei. Sper că nu plănuiţi să părăsiţi mica noas- 
tră comunitate? 

— Nicidecum, explică Charles, privind spre Chloe pentru un 
moment. Am cumpărat casa înainte de a o întâlni pe soţia mea și 
înainte de a accepta postul de la Universitate. 

— Zile de burlac. Multe dintre noile soţii nu doresc ca soţii lor 
să-şi reamintească acele zile. Ştiu că doamna Crocker, soţia mea, nu 
își dorește asta, mărturisi el. Îndată ce ne-am căsătorit, am vândut 
apartamentul meu și ne-am cumpărat o casă care este mai mult pe 
gustul ei. 

— Cu siguranță așa e. Soţia mea este franțuzoaică și stilul victo- 
rian nu se potrivește deloc cu imaginea ei despre o locuinţă. 

— Ah, sunteţi franţuzoaică. Cred că am observat un uşor accent, 
își exprimă Crocker entuziasmul, făcând un semn către Chloe. 
Francezii au un stil unic. Cred că am o casă care ar putea fi exact 
ceea ce căutaţi. La un nivel mai ridicat. Exact ceea ce ar apecia un 
profesor universitar. Decorul perfect pentru primiri, completă el, 
luând un dosar din raftul de lângă birou. 

— Minunat, răspunse Chloe, dând grațios din cap. Dar, un 
moment, noi suntem interesaţi numai de casa pe care o deţine 
soţul meu. 

— Bineînţeles, bineînţeles. Înainte de a putea cumpăra o 
locuinţă, trebuie să știți ce se va întâmpla cu cea actuală, spuse 
Crocker, încuviințând din cap. Îmi este familiar cartierul în care se 
află casa voastră. Dacă nu mă înșel este vechea locuinţă a familiei 
Easton. Fermecătoare, fermecătoare casă. 

— Așa este, răspunse Chloe, așezându-se mai bine în fotoliu și 
dezgolind încă cinci centimetri din picior. Are farmec, evident, dar 
mă tem că nu este stilul meu. 

— Locuinţa unei femei trebuie să fie o extensie a personalității 
ei, încuviință amabil Crocker. 

— Exactement, răspunse Chloe, zâmbind ușor. Înţelegi. 

Charles tuși, atrăgând din nou atenţia lui Crocker. 

— Planurile noastre de viitor depind, desigur, de vânzarea aces- 
tei case, preciză el. 

— Se pare că da. Să ne concentrăm asupra locuinţei pe care o 
aveţi, spuse Crocker grăbit. Primul lucru de care avem nevoie este 
o evaluare. Aţi făcut îmbunătățiri cu adevărat înțelepte în ultimul 
an. Asta ridică prețul. 

— Bineînţeles, spuse Charles pe un ton condescendent. 

Nu a luat mult să stabilească o întâlnire cu Crocker pentru a veni 
şi a evalua casa, într-un moment în care Eddie nu ar fi fost acasă. 

— Cu adevărat urăsc faptul că trebuie să mai faceţi un drum până 
aici pentru a semna hârtiile, adăugă Crocker, aşezând teancul de 
formulare în dosarul său întotdeauna prezent. De ce nu semnaţi 
hârtiile de împuternicire? 

— Hârtii de împuternicire? spuse Chloe cu accentul ei foarte 
ascuţit, aruncând o privire spre Charles. 

— Nici un motiv de îngrijorare. Aceste hârtii dau firmei Holmes 
Realty drepturi exclusive în vânzarea casei. În acest fel compania nu 
va mai fi nevoită să vă perceapă o taxă pentru evaluare. 

El continuă să dea detalii despre cele înscrise pe marginea 
dreaptă a formularului. Lăsând hârtiile pe birou și așezând un 
stilou peste ele, adăugă: 

— Multe din aceste costuri vor fi trecute de partea cumpărătoru- 
lui în momentul vânzării. Bineînţeles, dacă doriţi numai o evaluare, 
vom fi nevoiți să vă percepem o taxă. Asta pentru a ne proteja 
timpul, în eventualitatea în care v-aţi decide să o vindeti prin inter- 
mediul unei alte agenții. 

Charles privi către Chloe, observând lucirea sălbatică din ochii ei. 

— Am putea să avem un moment pentru a discuta despre asta? 
întrebă Charles, ridicând hârtiile și aruncându-și privirea peste 
paginile tipărite. 

— Sigur. Sigur că da. Secretara mea are câteva hârtii pe care tre- 
buie să le semnez, spuse Crocker, ridicându-se și îndreptându-se 
spre ușă. Stati cât timp doriți. 

Chloe sărise de pe fotoliu și străbătea camera în lung și-n lat, 
aproape înainte ca ușa să se închidă. 

— Nu este nimic aici de discutat. Dacă nu dorim să-l plătim pe 
acest omuleţ pentru serviciile sale acum, trebuie să semnăm hârti- 
ile și să fim de acord să-l lăsăm pe el să se ocupe de vânzare. 

— Ar putea fi așa, încuviință Charles, privind cum Chloe 
traversează înainte și-napoi micul birou. 

— Chiar dacă aceste hârtii sunt semnate, asta nu înseamnă că noi 
am vândut casa, non? Înseamnă că noi am fost de acord să-i lăsăm 
pe acești oameni să se ocupe de vânzare, dacă vom vinde, preciză 
Chloe, în timp ce își relua locul. 

— Așa se pare, răspunse Charles, începând să citească mult mai 
atent contractul. 

— Atunci nu este nici o problemă, spuse Chloe, luând stiloul și 
dându-l lui Charles. 

Câteva minute mai târziu Crocker se întoarse. 

— Aţi luat o hotărâre? 

— Soţia mea și cu mine suntem de acord, domnule Crocker, ca 
agenţia să aibă drept de vânzare asupra casei mele, spuse Charles ferm. 

— Lăsaţi-mă să-i telefonez secretarei mele pentru a fi martoră la 
semnarea documentelor, şi nu va mai fi nevoie să veniţi aici încă o 
dată! exclamă el, privind peste birou la ei în timp ce-și chema 
secretara. 

Cu Crocker și secretara lui lângă el, Charles acceptă stiloul 
întins spre el și semnă rapid hârtiile. 

— Iar acum fermecătoarea ta soţie, spuse Crocker, întinzându-i 
stiloul lui Chloe. 

Fără nici un moment de pauză, Chloe acceptă stiloul și semnă 
hârtiile. 

Crocker aruncă o privire peste ele înainte de a le trece secretarei 
sale pentru a le semna. 

— Edwina nu sună ca un nume franțuzesc, comentă el în timp 
ce lua hârtiile și le așeza în dosar. 

— Este nume de familie, răspunse Chloe rapid, ridicându-se şi 
agățându-și poșeta pe umăr. Destul de ancien. 

— Și îţi păstrezi numele de fată? întrebă el, ridicându-se de la birou. 

— Numele soţiei mele a fost trecut pe contract înainte de a ne 
căsători, interveni rapid Charles, ridicându-se și el și întinzându-i 
mâna. Nu am avut timp să ne ocupăm de schimbarea contractului 
original și a părut o acţiune fără sens din moment ce oricum dorim 
să vindem. 

— Este rezonabil, spuse Crocker, strângând mâna lui Charles și 
apoi pe a lui Chloe. Atunci voi veni luni pentru evaluare. 

— Te așteptăm în jurul orei zece, spuse Charles, cu mâna pe 
cotul lui Chloe în timp ce se îndreptau către ușă. Radiind și 
făcându-le semne cu mâna, Crocker îi privi urcând în Mercedes-ul 
roșu înainte de a se întoarce în biroul său, frecându-și mâinile 
mulțumit. 


Eddie intră fără zgomot pe ușa din spate, cu pantofii în mână. 
Tresărind la zgomotul ușii închise care răsună în bucătărie, se 
întoarse și rămase mută de uimire. Dulapurile străluceau ca noi în 
lumina după-amiezii. Nici o cană, nici un pahar, nici o ceașcă de 
cafea nu se vedea. Până și podeaua strălucea. 

Aparent, cineva pusese la inimă izbucnirea ei de noaptea tre- 
cută. Probabil că ea nu ar fi trebuit să fie surprinsă să-și găsească 
bucătăria revenită la normal. Când se întorsese de la meci noaptea 
trecută, baia era curată, exact așa cum o lăsase. 

Poate că ar fi trebuit să explodeze de furie mai des, se gândi cu 
un zâmbet răutăcios, cercetând frigiderul și ordinea de pe rafturile 
pline. Dacă ceea ce îi făcea pe oameni să strângă lucrurile în urma 
lor era o explozie de furie, atunci va începe să pună dinamită chiar 
de mâine. 

Deschise ușa dulapului de vase de lângă ea, încă pe jumătate 
îngrozită de ce s-ar putea ascunde în spatele acesteia. Farfuriile, 
cănile și paharele erau aranjate în raftul de sus. Cupele și bolurile 
erau așezate în ordine pe raftul de jos. 

— Oricum, mulțumesc, şopti ea, fiindu-i teamă că, dacă vorbea 
mai tare, colocatarii săi ar fi coborât de la etaj. Nu văzuse nici unul 
din ei, cu excepţia unui Add adormit, din noaptea în care discutase 
aprins cu Chloe și Charles despre casă. Lașă cum era, se strecura 
afară pe ușa din faţă în fiecare dimineaţă înainte ca ei să se 
trezească. 

Orele de dimineață, antrenamentele de după-amiază și meciul 
de noaptea trecută îi umpluseră orele și îi dăduseră ocazia de a-i 
evita pe toti. Îşi extinsese momentele de liniște chiar și cu o petre- 
cere pentru echipă după ce câștigaseră meciul de noaptea trecută. 
În momentul în care ea ajunsese acasă, toată lumea părea 
adormită. 

Bineînţeles, nu se străduise să-i evite din proprie iniţiativă. 
Charles o luase pe iubita sa soţie și cinaseră în oraș în prima seară, 
după ce ea își aruncase bombele și apoi fugise. Nici cu Add, care 
pleca la patru și jumătate în fiecare dimineață și dormea când se 
întorcea ea acasă, nu se văzuse faţă în faţă. 

Eddie aruncă o privire prin ușa de la sufragerie. Răsuflă ușurată 
când descoperi camera aproape goală. Se opri o clipă la baza 
scărilor, ascultând atentă orice sunet care i-ar fi putut indica 
prezenţa altcuiva în casă. Lucrurile erau însă binecuvântat de 
liniștite. 

Piciorul ei era pe prima treaptă când telefonul sună. Ridică 
receptorul la al cincilea ţârâit. 

— Alo? 

— Sunt Al Crocker de la Holmes Realty. Pot vorbi cu domnul 
Whitney? 

Ochii lui Eddie se întunecară când interlocutorul ei se 
prezentă. 

— Nu, domnul Whitney nu este disponibil pentru moment, 
spuse ea pe un ton iritat. Pot să-i transmit vreun mesaj? 

— Sigur. Îi puteți comunica faptul că în acest moment am suma 
stabilită după evaluare? Aş dori să îi parvină împreună cu actele 

expertizei şi copiile actelor de consimţire și de logodnă. Și asta pe 
cât de repede va fi posibil. 

Eddie privi în gol pentru un moment, absorbită de înțelesul din 
spatele cuvintelor interlocutorului ei. Charles o lucra pe la spate și 
avea de gând să vândă casa. Șarpele, cum îndrăznește! își spuse ei 
înșiși. 

— Domnişoară? 

Vocea de la celălalt capăt al firului îi atrase atenţia. 

— Sunt aici, spuse ea, luând o gură de aer și făcându-și vocea să 
fie calmă. Trebuia să treacă peste obstacole înainte de a avea timp 
să se gândească. Mintea ei lucra furios, căutând o scuză care să pară 
plauzibilă. 

— Domnul Whitney a trebuit să părăsească orașul pe neaștep- 
tate. A spus că va fi plecat aproape o săptămână, explică ea. 

— Asta este foarte grav. Doamna Whitney este disponibilă? 

— Nu, a plecat împreună cu soţul ei. 

A fost tăcere pe fir pentru un moment. 

— De vreme ce, în mod evident, tu ai grijă de casă cât timp sunt 
plecaţi, ar fi posibil să vin să văd casa? Avem deja câţiva posibili 
cumpărători. 

— Nu cred că ar fi o idee bună. Mi-au lăsat de terminat reame- 
najarea dormitoarelor, și cu schimbatul tapetului și cu rașchetatul 
podelelor s-a făcut atâta mizerie... 

Își lăsă explicaţia în aer și se rugă ca el s-o accepte. 

— Înţeleg, înţeleg. Probabil că cel mai bine ar fi să aştept până 
când vei termina. Cu cât mai curat și mai îngrijit arată o casă, cu 
atât o poti vinde la cel mai mare preţ pe care îl poţi cere pentru 
ea. 

— Sunt sigură. 

Eddie aşteptă. Aproape că putea auzi creierul bărbatului 
rearanjând programările și întâlnirile. 

— Ce-ar fi să îi telefonez domnului Whitney la sfârșitul 
săptămânii viitoare și să văd cum stau lucrurile? 

— Ar fi foarte bine, domnule... 

— Crocker. Al Crocker de la Holmes Realty, adăugă el repede. 

— Domnule Crocker, te asigur că domnul Whitney va primi 
mesajul. 

Eddie rămase cu receptorul în mână câteva minute după ce 
Crocker închisese. Câștigase ceva timp, dar cât de mult, și ce tre- 
buia să facă dacă Charles continua să încerce să vândă? 

Urcă scările şi se rezemă sfârşită de ușa de la dormitor. 

Căscă, gura deschizându-i-se din ce în ce mai mult. Poate că ar 
fi trebuit să tragă un pui de somn înainte ca celalți să se întoarcă 
acasă. Numai câteva minute pentru a se înviora, gândi ea, 
prăbușindu-se în pat și trăgându-și cearșaful peste ea. Ochii i se 
micșorară, închizându-se. 

În geanta ei erau douăzeci de teste care trebuiau corectate până 
a doua zi. Căscă din nou. Ei bine, poate numai câteva minute. 
Mintea îi va fi limpede și notarea va merge mult mai repede. 


Capitolul 10 


— Hei, nu te-am văzut de mult! strigă Add, lăsându-și geanta de 
poștaș lângă ușă când intră în casă. Cum merge? 

Eddie aruncă un zâmbet ezitant spre el. 

— Sunt încă aici, spuse ea, ignorându-și bătăile inimii. Dar la 
fel şi Charles și Chloe. 

Add luă un pahar din dulap și îl umplu cu sifon din frigider, 
înainte de a se apleca peste dulap și a-și lăsa privirile să se desfete 
cu Eddie. Observă petele violete de sub ochii ei cu îngrijorare. 
După toate aparențele, ea nu dormise la fel de bine ca el în ulti- 
ma vreme. 

— Am auzit că ai câștigat meciul, spuse el, încercând să 
păstreze o conversaţie ușoară. 

— Zece la trei, răspunse ea distrată. 

— Pariez că fetele sunt în al nouălea cer. 

— Au fost încântate, spuse Eddie, așezându-și mâinile pe mar- 
ginea chiuvetei și întorcându-se către Add. Au fost însă mult mai 
interesate de “complot”. 

— Ce complot? 

— Tu, eu, Charles, Chloe, explică Eddie, un val fierbinte îmbu- 

jorându-i obrajii. Numesc asta complot ca și când ar fi vorba 
despre unul din romanele de dragoste ale mamei lui Trish 
Peterson. 

— Au decis cine ia fata? întrebă Add, cu un zâmbet răutăcios în 
colțul gurii. 

Eddie roși mult mai tare. 

— Tu, bineînţeles. 

— 'Toate nebunele, toridele, pasionatele sărutări? 

Faţa lui Eddie luă culoarea tomatelor bine coapte după ce 
spuse fără să vrea: 

— Sute, până când vom descoperi că suntem făcuţi unul pen- 
tru altul și ne vom îndrăgosti nebunește. Bineînţeles, în același 
timp, vom distruge toată casa într-o sălbatică încercare de a-l face 
pe Charles să plece. 

— Mai ai alte idei care să meargă la fel de bine? 

— Ce părerere ai despre a trăi alături de Samantha? 

Add se încruntă, concentrându-se. 

— Samantha? Este în vreo clasă de-a mea? 

— Nu, în afară de cazul în care te-ai fi reprofilat și ai părăsit 
științele exacte, spuse Eddie, făcând cu ochiul. 

— Copilul urmează numai ore de ştiinţe? 

— Samantha este acel șarpe de care doamna Fuller este atât de 
mândră, preciză, în sfârșit, Eddie. 

— Acel monstru de zece metri care aproape scăpase prin 
fereastra deschisă? întrebă Add, pe un ton ce exprima groaza. 

— Acela. 

Clătină din cap cu putere. 

= ÎN prefer pe Charles, deși, dacă nu te deranjează, 
Samantha... Aș putea să particip la o reuniune a poștașilor pen- 
tru câteva zile. 

— Nici să nu te gândești că ai să mă lași singură în această casă 
cu Samantha, Charles și Chloe, îi replică Eddie. Ei probabil ar 
ucide-o și m-ar lăsa pe mine să-i dau explicaţii doamnei Fuller. 

— Bine, a fost doar un gând, spuse Add. Altă sugestie pentru 
animale mici sau sălbatice care să fie aduse în living? 

— Nu pentru moment, dar dă-mi un răgaz. Bineînţeles, putem 
oricând să dăm foc casei, replică Eddie, îndepărtându-și o șuviță 
rebelă de pe faţă în timp ce se întorcea la treabă cu un cartof în 
mână. Nu, e o cale mult prea drastică. Ceea ce mă îngrijorează 
sunt părinţii care se întreabă ce se petrece aici. Ne-am putea 
pierde serviciile. 

— Mă îndoiesc de faptul că fetele aleargă acasă și povestesc 
despre asta părinţilor lor, o asigură Add, bătând-o pe umăr. 

— Ştiu asta, spuse Eddie. Dar dacă părinţii lor aud ceva despre 
complotul la care ele visează, noi vom putea merge la închisoare 
pentru corupere de minori. 

Add decise că era momentul să se apropie de problema lor 
majoră. 

— Ce vrei să faci în legătură cu Charles? 

— Nu știu ce să fac, răspunse Eddie dusă pe gânduri, aruncând 
cartoful curăţat pe care-l avea în mână în vasul de lângă ea și 
întinzându-se după altul. 

— Nu am nici o dovadă a faptului că plățile s-au făcut din banii 
mei. Poate că ar fi trebuit să facem unul din acele... acele contracte 
pre-nupţiale, spuse ea, aruncând un alt cartof și întinzându-se după 
următorul. 

— Asta pare ca o admitere a înfrângerii înainte de a intra în joc, 
replică Add, furând o prăjitură de pe bufet. 

— Poate că da, dar ar face ca lucrurile să fie mai simple acum, 
spuse ea ridicând din umeri în timp ce-și ștergea mâinile. Cel 
puţin numele meu este pe contract. Cred că ar trebui să fiu 
recunoscătoare pentru asta. 

— Dar ai toate cecurile care dovedesc faptul că tu ai plătit ipoteca, 
precum și toate reparaţiile făcute, îi reaminti Add în timp ce adul- 
mecă aburii care tocmai umpleau camera după ce a fost deschis cup- 
torul. Asta ar trebui să-ți ofere ceva avantaje, spuse el în continuare. 

Se cufundară în tăcere în timp ce ea condimentă carnea și 
puse cartofii la fiert. Add luă farfurii din dulap și începu să așeze 
masa pentru patru persoane. 

Eddie luă un pahar cu limonadă de pe masă și se cufundă în 
fotoliu. 

— Speculatiile nu sunt suficiente, izbucni ea într-un târziu. Nu-mi 
pot permite să merg la tribunal, pentru că nu-mi pot permite să-l 
plătesc să plece de aici. Fiecare penny pe care l-am câștigat l-am 
zidit în casa asta. Pe de altă parte, dacă merg la tribunal, va afla 
despre... știi... despre noi. 

— Deci, vei împrumuta de la mine. 

Eddie încremeni la auzul sugestiei înainte de a clătina din cap. 

— Aș ajunge exact de unde am plecat, să dețin o casă împreună 
cu altcineva care ar putea să mi-o ia din o mulțime de motive. 

— Atunci, lămurește lucrurile, îi replică Add calm înainte de se 
așeza lângă ea. 

— Ce să lămuresc? Cum? izbucni ea. 

— Va trebui să urmăm planul B. 

Eddie privi încruntată la el. 

Cum am putea să urmăm planul B când noi nu avem nici 
măcar planul A? 

Add lăsă întrebarea ei să treacă fără răspuns și stătea zâmbind, 
așteptând răbdător să pună următoarea întrebare logică. 

— OK, renunţ. Care este planul B? întrebă ea când nu mai putu 
suporta suspansul. 

— Îi determinăm să plece, îi explică Add, luând o gură de 
limonadă. 

— Nu asta ar fi trebuit să se întâmple după ce le-am dat o 
cameră fără mobilă și fără baie? 

— Asta ar fi putut opri numai o persoană timidă, iar Charles nu 
este așa. 

— Deci? îl cercetă Eddie. 

— Îţi amintești când au cedat ţevile? 

Eddie încuviință cu o grimasă, amintindu-și mizeria pe care 
fusese nevoită s-o îndure. Dar rezolvase problema și nu era capa- 
bilă acum s-o provoace și să se confrunte din nou cu acel morman 
de lucruri care trebuiau curățate, numai pentru a-l descuraja pe 
Charles de a râvni la casa ei. Confuzia întuneca privirea pe care 
i-o aruncase lui Add. 

— Și când centrala termică a căzut. 

Ea dădu din cap cu sprâncenele ridicate de nedumerire. 
Fusese îngrozitor, fără căldură în ianuarie, dar acum era iunie, 
sfârșit de iunie, una dintre cele mai calde luni din an. 

— Dar ce părere ai despre niște super-glue pe scaunul de 
toaletă? 

Ochii lui străluceau sălbatic și inima ei păru să se oprească. 

— Mergi prea departe, preciză Eddie. Bineînţeles, în afară de 
cazul în care ai o dorinţă mistuitoare să stai în așteptare sub pat, 
până când unul dintre ei are nevoie să facă o vizită la baie. 

Add scutură din cap. 

— Nu eu. Am vorbit cu sute de adolescenţi care ştiu ca la carte 
toate trucurile destinate să-i aducă pe adulţi în pragul nebuniei. 

— Probabil că da, dar noi nu dorim să-i aducem la starea de 
nebunie, noi vrem numai să-i dăm afară. 

Amândoi căzură serios pe gânduri, căutând o posibilitate 
nedistructivă, un plan machiavelic. 

— Dar dacă vor crede că reparaţiile pe care le-ai făcut au fost 
superficiale? Mă întreb dacă Charles va mai fi la fel de entuziast în 
a încerca să vândă casa unui cumpărător care se plânge că a 
trebuit să-și dea jos pantalonii din cauza neglijenței lui, sugeră 
Add într-un târziu. 

— Cum adică? întrebă Eddie, zâmbetul pentru prostiile pe care 
le spuseseră mai devreme părăsindu-i faţa în timp ce lua în con- 
siderare posibilitatea propusă de Add. 

— În cazul în care capacul de la duș ar cădea de câte ori se dă 
drumul la apă. Ar ști Charles suficient de multe despre instalaţiile 

de apă, încât să devină bănuitor când îi vom spune că ţevile tre- 
buie înlocuite pentru a rezolva definitiv problema? 

Eddie medită înainte de a clătină din cap. 

— Eu m-am ocupat aproape întotdeauna de problemele insta- 
laţiei de apă pe vremea când eram împreună. Ar putea să te 
creadă. 

Se cufundară din nou în tăcere pentru o vreme. 

— Ştii că el vrea şi mobila, îi spuse Eddie. Și nu vreau să cred 
că mi-am petrecut degeaba toată primăvara trecută restaurând la 
canapeaua îmbrăcată în piele albă. 

— Dacă scoatem tăblia afară... 

— Atunci ei vor cădea așa cum ar fi căzut oricine s-ar fi așezat 
în ea la bun început, prinse și continuă ideea Eddie. 

— Şi atunci se vor putea vedea îmbunătățirile făcute. 

Liniile de îngrijorare de pe faţa lui Eddie se mai estompară puţin. 

— Eşti sigur că vor observa dezordinea? 

— Depinde, răspunse Add, un zâmbet ridicându-i încet 
colțurile gurii. Când crezi că vom putea închiria o mașină de 
rașchetat? 

Faţa lui Eddie se lumină și o lucire de înțelegere începu să-i 
sclipească în ochi. 

— Nu înainte de a scoate tapetul și lambriurile și a termina 
ceea ce mai este de făcut la lemnăria din casă, răspunse ea pri- 
cepând repede ceea ce voia să-i spună. 

— Mă întreb cât de bună este Chloe la jupuit, adică la rașchetat 
vreau să spun, rectifică el după ce Eddie îl înghionti. 

— Sunt sigură că asta ai vrut să spui de fapt, îi răspunse Eddie 
cu un zâmbet răutăcios, de altfel cred că şi-ar strica de tot unghiile 
prea îngrijite. 

— Dacă Charles și Chloe vor să se declare proprietarii unei 
jumătăţi din casă, este timpul să înceapă să ajute la reparaţii. 

— Sună rezonabil, acceptă Chloe, luând limonadă din frigider 
şi umplând paharele. 

— Cum se împacă Charles cu copiii? întrebă Add și își ridică 
repede capul la auzul zgomotului unor uși de mașină închise, 
venind de pe aleea din faţa ferestrelor. 

— Groaznic, răspunse Eddie rapid, amintindu-și reacţia lui la 
Tommy. De ce? 

— Din cauza cheltuielilor pe care le ai cu casa, tu nu-ţi poţi 
permite să îţi distrezi și să-ţi recompensezi echipa de două ori pe 
săptămână, preciză Add. 

— Adevărat. 

— Se pare că singura posibilitate ar fi să le aduci pe fete la tine 
acasă. Poate că o petrecere în pijamale, dacă vor câștiga campi- 
onatul, ar fi excelentă, sugeră Add, mândru de ideea sa. 

— Sau un grătar după meciul de duminică. 

— Ele ştiu să picteze? 

— Probabil puţin mai bine decât Chloe, răspunse Eddie veselă. 

— Atunci o petrecere la care să se picteze este exact ceea ce tre- 
buie. Nu dorim să o muncim pe Chloe prea mult. 

În timp ce Chloe și Charles intrau în bucătărie, colocatarii lor 
proaspăt căsătoriţi ciocneau paharele cu limonadă. 


Eddie înlemi cu mâinile ridicate deasupra patului și ascultă 
zgomotele pe care le făceau de dimineaţă porumbeii, chiar în 
fața ferestrei ei. Respiră adânc, iar aerul amestecat cu parfumul 
dulce al trandafirilor lăsa să se perceapă și aroma mai slabă a 
celorlalte flori, mirosuri de dimineaţă proaspătă care pătrundeau 
pe fereastra larg deschisă a dormitorului. Ah! Sâmbătă dimineaţă. 
Aproape că meritau toate cele cinci zile de predat pentru 
senzaţia de acum. Împinse cu putere cearșaful și își scoase 
picioarele peste el. 

— Aah! Se auzi o voce joasă pe ton de reproș. 

Picioarele ei pe care le întinsese tocmai îl loviseră pe Add care 
dormea lungit la capătul celălalt al patului. 

Fa își trase în jos cămașa de noapte și sări peste el înainte de a spune: 

— E vremea să te trezești, somnorosule. Este ziua vânzărilor. 

Singurul lui răspuns a fost un mormăit, după care și-a pus 
perna peste cap. 

— Sunt prima la baie! strigă ea chiar înainte de a închide ușa. 

Add aruncă perna într-o parte îndată ce auzi ușa închizându-se. 
Întinzându-și braţele deasupra capului, gemu când descoperi alţi 
mușchi ce erau deranjaţi de actualele condiţii de somn. Și asta nu 
este singura problemă, se gândi el cu un oftat, ridicându-se de pe 
podea. 

Era un adevărat iad să împartă această cameră cu Eddie, să 
împartă nopţile cu ea, să se cufunde în aroma ei de liliac, să fie 
atins de aceeași adiere de vânt care o mângâia și pe ea. Se învâr- 
tise de pe o parte pe alta toată noaptea, încercând să-și ia gân- 
durile de la trupul ei îmbrăcat sumar. Nu reușise destul de 
bine. Îndată ce adormise, a început să-l bântuie în vise ima- 
ginea ei. 

Dând la o parte cearșaful de pe el, se ridică în picioare și privi 
pe fereastră, încercând să uite imaginea picioarelor ei lungi, 
subțiri, care se așezaseră peste el cu câteva minute în urmă. 

De obicei el străbătea stradă după stradă pe ruta poştală pen- 
tru a reuși să-și înfrâneze instinctele primare, dar astăzi nu mai 
avea nici o posibilitate de evadare. Când Eddie îi propusese o zi 
de târg, și asta pentru a-i scoate pe ei afară din casă, el fusese de 
acord. 

— Ar trebui să-ţi dorești moartea, își spuse el în timp ce lua o 
pereche de jeanși cu rupturi ce aveau franjuri pe margine, din 
raftul din șifonier pe care Eddie îl eliberase pentru hainele lui. 
Luând un tricou din dulap, el se sprijini de peretele de lângă ușa 
băii pentru a-și aștepta rândul în timp ce zgomotul făcut de duș 
înceta. 

Trase încet aer în piept, forțându-se să privească la statueta cu 
Buddha pe care Eddie o luase de la târg. Poate că dacă s-ar fi con- 

centrat asupra ei, nu s-ar mai fi gândit la Eddie, goală sub duș, cu 
apa şiroindu-i peste sânii plini, coborând pe abdomenul ei ușor 
rotunjit pentru a aluneca mai jos, trecând peste pelvisul ei, chiar 
pe acolo pe unde lui i-ar plăcea să-și treacă degetele. 

Clătină din cap. Probabil nu exista pe lume nici un lucru care 
să reușească să i-o scoată din minte. 

— Pot să intru? 

Vocea lui Chloe, trecând prin pereţii dormitorului îi aduse 
înapoi la realitate mintea care umbla hai-hui. 

— Doar o clipă! strigă el, înfăşurându-se în cearșafurile din 
patul său improvizat. Aruncând o privire rapidă în jur, Add între- 
deschise ușa și privi la Chloe care stătea în hol. 

Fiecare fir de păr era așezat într-o perfectă ordine în capul ei. 
Faţa îi era machiată perfect, buzele proeminente erau pline, sen- 
zuale și expert rujate. Ochii ei erau galeși și provocatori în timp 
ce îl priveau cum arăta, cu cearșafurile drapate în jurul lui. 

— Bon matin, spuse ea, cu voce joasă, insinuantă. Văd că te-am 
trezit. Nu mă aşteptam la asta. 

— Este duminică, murmură Add, trăgând cearșafurile mai tare 
pe lângă el. 

— Ziua ta liberă, replică Chloe, așezând o mână pe ușă. Ce 
drăguţ că vei avea timp pe care să-l petreci alături de micuța ta 
mireasă. Sau poate că ea are altele de făcut azi? 

Add ignoră oferta josnică ce se ghicea în tonul vocii ei. 

— Mda, este ziua noastră liberă. Ai nevoie de ceva? 

— Nu vreau să deranjez, dar... baia, răspunse ea. Există doar 
un singur duș și o singură ușă care să ducă la el. 

— Eddie este acolo acum, preciză Add, sprijinindu-se de ușă 
pentru a o împiedica pe Chloe să o deschidă. Nu vom mai sta 
mult. Ne-am făcut planuri pentru ziua de azi. 

— Ce păcat că v-aţi făcut planuri. Lucrurile ar fi mult mai simple pen- 
tru noi toți dacă am petrece mai mult timp împreună, sugeră Chloe 
ridicând din sprâncene. Poate că eu și Charles v-am putea însoţi? 

— Mă îndoiesc că v-ar face plăcere, spuse el aruncând o privire 
peste umăr și rugându-se ca Eddie să iasă pentru a-l salva. Noi 
vom merge prin târguri. Să vedem ce comori vom putea găsi. 

— Prin târguri de vechituri? întrebă Chloe, sprijinindu-se de 
tocul ușii, şi încrucișându-și picioarele astfel încât părțile petre- 
cute ale halatului se desfăcură, dezgolindu-i până la jumătatea 
coapsei picioarele sculptural. Ce fel de comori se vând la târgurile 
de vechituri? 

— Oamenii își fac ordine prin casă și lucrurile pe care nu le mai 
folosesc sau nu le mai doresc, le vând, îi explică Add. 

Răsuflă ușurat când auzi ușa de la baie deschizându-se. 

— Gunoaiele tale ar putea fi comoara mea. Eddie probabil îţi 
va spune mai multe despre asta. Eu o însoțesc numai pentru forța 
fizică. 

— Magnifică forţă fizică, şopti Chloe, zărind-o pe Eddie peste 
umărul lui. Bon matin, Edwina. 

— Chloe, răspunse Eddie înţepat, cuibărindu-se sub braţul pro- 
tector al lui Add. 

ÎI sărută ușor pe un obraz și braţul ei înconjură talia lui înainte 
de a da faţă cu cealaltă femeie. 

— Baia este a ta, iubitule. 

Add îi ridică bărbia cu vârful degetelor și îi întâlni buzele într-un 
sărut care-i tăie răsuflarea. Trebui să aștepte o clipă înainte de a 
vorbi. 

— Nu va dura mai mult de cinci minute, draga mea. 

Cu un semn din cap către Chloe, el se îndreptă spre baie. 

— Addison spunea că mergeţi la cumpărături, spuse Chloe, 
privind peste umărul lui Eddie până când ușa de la baie se 
închise. 

Eddie ridică din umeri. 

— E un fel de a spune. 

— Poate că mi-ar plăcea acest gen de cumpărături. 

Eddie ridică vocea cu încă un ton. 

— Nu cred. Totul este la mâna a doua. Lucruri de genul „de la 
unul la altul”. 

— Cum adică “de la unul la altul”? întrebă Chloe în timp ce 
privea cu dezgust tricoul și pantalonii scurți cu care era îmbrăcată 
Eddie. 

— Lucruri pe care alţii ţi le dau ţie după ce ei și-au făcut trea- 
ba cu ele, explică Eddie, cu un zâmbet dulce pe buze. Mai precis, 
ca și cum te-ai căsători cu logodnicul altcuiva, bănuiesc. 

Chloe trase aer în piept la auzul insultei. 

— Nu, nu cred că aș fi interesată de cumpărăturile tale. Nu 
par să reprezinte o provocare pentru mine. Nu este ca atunci 
când urmărești ceva ce îţi dorești și câştigi, învingându-i pe 
alţii. 

Eddie fierbea în tăcere în timp ce Chloe se întoarse pe călcâie 
și merse pe hol, îndepărtându-se. Trânti ușa de la dormitor chiar 
în momentul în care Add ieşea din baie. 

— Nu-mi spune că merge cu noi, se rugă el, încheindu-și nas- 
turii de la cămașă. 

— Nu, nu merge, spuse Eddie furioasă, trăgând de cuvertura de 
pe pat mai puternic decât era nevoie pentru a o întinde. 

Aranjă pernele înainte de a le pune la locul lor pe pat. 

— Nu este destulă provocare pentru palatul ei franțuzesc. 

— Ea niciodată nu s-a măsurat cu tine pentru o piesă de mobi- 
lier pe care tu cu adevărat ţi-o dorești, o asigură Add, luând-o de 
mână și trăgând-o către ușă. Este evident că această femeie nu 
poate recunoaște un cumpărător ucigaș când este faţă în faţă cu 
el. 

Add nu-i acordă timp pentru răspuns, cu greu oprindu-se un 
moment pentru ca ea să-și poată lua în grabă poșeta din colțul de 
lângă ușă, unde și-o lăsa de obicei. În câteva secunde coborâseră 
scările și se îndreptau spre ușa principală. Zgomotul motorului 
camionetei lui în timp ce întorcea pe aleea din faţa casei a fost 
singurul lor rămas-bun. 

Eddie trecu cu privirea peste dormitorul distrus luni după- 
amiază. Tapetul roșu sters era întunecat și deprimant. Camera va 
arăta de două ori mai mare când îl va da jos. Luă polizorul împru- 
mutat și își începu asaltul asupra pereţilor. 

Nu o văzu pe Chloe părăsindu-și camera și îndreptându-se 
spre baie. Pârâitul și hârșâitul motorului puternicei unelte 
acoperi țipătul care urmă imediat după aceea. Când motorul se 
opri dintr-o dată, în sfârșit ridică și ea privirea. 

Lipită de peretele opus, cu cablul de alimentare în mână, 
stătea Chloe îngrozită. Apa i se scurgea pe faţă, picurând pe hala- 
tul ei de mătase ce îi acoperea trupul înalt și subțire. O mică 
băltoacă se formase deja pe podea, la picioarele ei. 

— Ce s-a întâmplat? întrebă Eddie, luptându-se să nu izbuc- 
nescă în râs la vederea acelei caraghioase apariţii. 

— Dușul... chestia cu apă... murmură Chloe, accentul ei 
franțuzesc făcând greu de înţeles cuvintele confuze. 

Ridicând mâna, ea întinse capul de duș către Eddie. 

— M-a atacat. Uite ce mi-a făcut! 

— Oh, da, mai face așa uneori. Sper că nu te-a lovit, spuse 
Eddie pe un ton obișnuit în timp ce închidea polizorul și se 
îndrepta spre victima ei. 

— Să mă lovească? Mi-a distrus părul. Am stat două ore la 
coafor și uită-te la el. Cum să apar în public ca... ca acum? 
Trebuie să particip la un dineu foarte important astăzi și uită-te la 
mine. 

Eddie fu nevoită să-și muște obrajii pe dinăuntru pentru a se 
abtine să nu râdă. 

— Vrei să-ți împrumut ondulatorul meu de păr? Este în baie, 
dacă-ţi este de vreun folos, se oferi ea, mărindu-și ochii cu 
nevinovăție. 

Chloe bombăni câteva minute înainte de a respira adânc. 

— L-ai spus lui Charles că ai reparat instalaţia de apă. 

Flutură sălbatic capul de duș, aproape lovind-o pe Eddie în 
tâmplă. 

— Am reparat toaleta. Nu se oprea din răbufnit, spuse Eddie cu 
O ușoară cutremurare. 

— Răbufnit? 

— Scuipa. Se revărsa. Uneori era ca un vulcan nebun. 

— Şi de ce nu ai reparat și asta? 

Eddie luă capul de duș din mâna lui Chloe și se îndreptă către 
baie. Îi strigă peste umăr: 

— Ai idee cât iau instalatorii pe oră? Nu este greu să-l repari. 

Chloe era lipită de zid când Eddie intră în baie și trase într-o 
parte draperia de la duș. Stând pe vârfuri, ea puse capul de duș la 
loc. 

— Este mai ieftin să-l înțepenești aici din când în când. 
Instalatorul a sugerat că ar trebui să înlocuim toată instalaţia pen- 
tru a rezolva această problemă. Ceva în legătură cu vechimea 
tevilor, îi explică Eddie și păși înapoi, ștergându-și mâinile pe 
pantalonii scurți. 

Fluturându-și mâinile ca o prezentatoare care anunţă premiile, 
Eddie spuse: 

— Ta-taam. La fel de bun ca nou. 

Eddie se găbi să plece și se întoarse în celălalt dormitor. Nu 
văzu ochii lui Chloe închizându-se răzbunători la rapida ei 
retragere. Îndată ce puse în priză aparatul și îl porni, își permise 
să izbucnească în râs. Fredonând o melodie pe care o auzise în 
dimineaţa aceea la radio, se întoarse la munca ei. 

Eddie așeză o chiftea friptă într-o chiflă și îi dădu farfuria lui 
Add, atentă ca nu cumva să-l atingă. Aranjându-și una și pentru ea, 
se așeză pe o bancă lângă masa de picnic, în timp ce Add ocupă 
partea opusă a mesei. 

Mâncară în tăcere, trecând bolul cu salată de cartofi dintr-o 
parte în alta după ce își luau câte puţin din el. Nici unul din ei nu 
auzi greierii care își începeau serenada. Roșul și rozul strălucitor al 
apusului acoperi neobservat cerul, în timp ce fiecare se concentra 
asupra farfuriei din fața lui. 

Incapabil să mai suporte tăcerea încă un moment, Add spuse: 

— Să le ceri lui Charles și Chloe să te ajute la renovare a fost o 
idee nefericită. 

— Mda, încuviință Eddie, înfiletând capacele la fiecare din bor- 
canele cu condimente, încet și atent. 

— Se pare că li se vor termina cât de curând toate scuzele. 

Add strânse farfuriile și tacâmurile de argint în fața lui. 

— Se pare că nu au de gând nici să împacheteze, nici să plece, 
răspunse Eddie cu un oftat, lovind cu palmele masa pe care totul 
era strâns. 

— Poate că rașchetatul podelei îi va determina să facă și asta, 
sugeră Add, așezându-și coatele pe masă și privind în depărtare. 

— Nici dinamita nu ar reuși una ca asta. 

— Probabil ai dreptate. 

O tăcere stânjenitoare începu să crească între ei. 

— Am văzut-o pe Harriet Wolfe astăzi, începu Eddie într-un târziu. 

— Este gata să înfrunte monstrul încă o dată? 

— Nu. Ea și Fred plănuiesc să-i ducă pe copii la lac weekend-ul 
viitor. 

— Ar fi nostim pentru ei. 

— Știu că nu îţi plac șerpii, se aventură Eddie, privind pe sub 
gene la Add și apoi ferindu-și privirea. Ce spui despre păsări? 

— Mm? spuse Add, privind în sfârșit la Eddie, nedumerit. 

— Harriet a luat păsările de la laboratorul de științe acasă pe 
perioada verii, explică Eddie, monopolizând toată atenţia cu 
mișcările degetelor ei. Are nevoie de cineva care să aibă grijă de ele 
cât timp ei sunt plecați. 

Add se îndreptă în scaun. 

— Vrea să ştie dacă voi avea eu grijă de ele. 

Partea stângă a gurii lui Add începea să se ridice. 

— Harriet spune că nu fac mare deranj, în afară de cazul în care 
ai covoare, și noi nu avem, se grăbi ea să adauge. 

Partea dreaptă a gurii lui Add urmă exemplul celeilalte. 

— Discutăm acum despre cei trei papagali guralivi pe care 
Jefferson i-a cumpărat pentru studiu? Cum o scoate Harriet la capăt 
cu ei? 

— Sunt papagali Pygmy, și Harriet a fost păcălită cu ei. Acum 
lucrează să le îmbunătăţească vocabularul. 

— Casa parohială probabil că nu va mai fi niciodată la fel. 
Reverendului Woolf trebuie să-i placă foarte mult asta, spuse Add, 
un râs înfundat scăpându.-i și plutind departe pe briza nopții. 

— Toţi cred că au învăţat acest bun comportament la casa paro- 
hială, spuse Eddie, protejând hotărârea directorului pentru un 
cămin de vară al trio-ului păsăresc. Fred este foarte înțelegător în 
legătură cu toate astea. 

— Au învăţat ceva? 

— Nu, dar Harriet şi copiii au avut ce învăţa, răspunse Eddie 
râzând. 

— Oh, nu! 

Add izbunci într-un hohot de râs nestăpânit. Când reuși, în 
sfârșit, să treacă și peste asta, îndrăzni să întrebe: 

— Pot să întreb de ce covoarele ar fi o problemă? 

— Bine, ei stau în colivia lor în cea mai mare parte a timpului, 
începu Eddie, încercând să-și forţeze fața să-şi păstreze seriozitatea. 
Dar, uneori, ei zboară prin casă. 

Add aștepta, privind la Eddie, continuarea explicaţiei. 

— Tind să împrăștie mâncarea peste tot în jurul coliviei, adăugă 
Eddie. 

— Uuh-hu! 

— Mai pierd și pene din când în când. 

— Continuă. 

— Zboară exact înainte de a-şi face toate treburile, sfârși Eddie, 
cu un zâmbet larg pe buze. 

Add îi întoarse zâmbetul. 

— Prin “treburi” tu înţelegi micuţii stropi albi plasați în locuri 
neconvenabile? 

Add se îndoi, râzând sălbatic în timp ce și-i imagina pe colo- 
catarii lor războindu-se cu teribilul trio. 

Eddie alătură sunetului plin de veselie râsul său ușor, cristalin. 
De fiecare dată când se gândise că trebuie să menţină controlul, 
întâlnea ochii lui Add și hotărârea ei se spărgea în bucăți. Își strânse 
braţele pe lângă trup, încercând să se abţină când fălcile începură 
să o doară. Râsul se transformă în suspine, apoi în hohote reținute 
și ea trase adânc aer în piept, pierzându-și până la urmă controlul. 
Refuză să arunce vreo privire către Add, de teamă că va începe să 
râdă din nou. 

Add se întinsese pe spate pe banca de lângă masa de picnic și 
privea stelele în timp ce încerca să se liniștească și să respire nor- 

mal din nou. Respiră adânc de câteva ori și, treptat, calmul puse 
stăpânire pe el. Fără să se miște de acolo unde stătea întins, el 
întrebă: 

— Vrei să îi luăm? 

— Pare mai bine decât să luăm un șarpe de zece metri lungime, 
răspunse Eddie. 

— Cred că n-au fost dresați să atace anumite ţinte. 

— Mă tem că nu. 

Eddie auzi cu claritate respiraţia tremurătoare în întuneric și 
ştiu că a câștigat până la urmă această bătălie. 

— Ascundeţi copiii. Aduceţi trupele de furtuni zburătoare, îi 
spuse Add, ridicându-se și zâmbind răutăcios peste masă. Asigură-te 
însă că ușa noastră va fi întotdeauna închisă. 

Eddie ridică trei degete, mimând un salut milităresc, și îi 
întoarse zâmbetul. 

— Când vor sosi? întrebă el, ridicându-se și începând să strângă 
masa. 

— Săptămâna viitoare. Îi voi lua când mă voi întoarce de la 
şcoală. 

— Avanpost de război! strigă Add la auzul zgomotului făcut de 
mașina sport parcată pe alee. 

Sprijinind ușa cu piciorul, el o urmă pe Eddie înăuntru. 


Intrând cu greu pe ușa din spate, cu câte o pungă imensă plină 
cu alimente în fiecare mână și cu geanta de cărți atârnată pe umăr, 
Eddie nu putu vedea ce o aștepta acolo. 

— Edwina, uite ce mi-a făcut canapeaua ta, se plânse Charles. 

Eddie încercă să privească printre cele două pungi. Tot ce putea 
vedea era faţa lui congestionată. Făcând atentă un pas într-o parte, 
ea îl ocoli și lăsă pungile pe dulapul de la bucătărie. 

Măsură cu privirea în sus și în jos pantalonii lui, dar nu observă 
nimic anormal. 

— Par să fie în regulă. 

Eddie luă o căpăţână de salată și o cutie cu lapte și se îndreptă 
spre frigider. 

Charles se întoarse cu spatele la Eddie. 

— Sunt terminati. 

Eddie observă pantalonii care fuseseră agățaţi şi găuriti 

— Pot să rezolv asta cu o croșetă. Fac asta tot timpul. Cred că 
am una pe aici pe undeva. 

Charles o apucă de mână și o răsuci cu faţa spre el. 

— Este numai vina ta. Canapeaua are un arc stricat. Dacă poţi să 
repari tapiţeria, de ce nu o faci așa cum trebuie? 

Eddie vorbi calm. 

— Eu repar singură tapiţeria. Materialul costă 1,89 $ metrul. 
Repararea arcului face câteva sute de dolari. 

Charles se încruntă. 

— Arcul nu iese prin sofa dacă nu te așezi într-un anumit loc, ast- 
fel încât eu evit acea parte a canapelei. 

Fl continuă s-o privească încruntat, dar, aparent, nu putea găsi 
cuvinte pentru a-și exprima furia în faţa calmului ei. 

— Dacă vrei, îţi pot repara pantalonii, se oferi ea. Ai nevoie de ei 
chiar acum? 

Fluturându-și mâinile prin aer, Charles ieși furtunos din 
bucătărie. Fluierând, Eddie se întoarse la lucrurile care stăteau pe 
dulapul din bucătărie și începu să facă omleta pentru masă. O ter- 
mină în următoarele câteva minute. 

Îşi luă poșeta și cheile și se îndreptă spre ușă. Azi era ziua în care 
lua păsările de la Harriet Wolfe. 

Add stătea întins pe saltea și zâmbea răutăcios în întuneric, în 
timp ce un țipăt furios străpungea noaptea. El auzi chiar și prin 
pernă râsul înăbușit și și-o putu imagina pe Eddie, aflată în pat, dea- 
supra lui, ținându-și răsuflarea pentru a nu izbucni în hohote. 

— O altă lovitură directă, șopti el și fu mulțumit să audă chicoti- 
tul lui Eddie. 

— Asta este a trei sute șaptesprezecea, şopti ea. Crezi că le dau 
păsărilor prea multă mâncare? 

— Chloe și Charles sunt încă aici, nu-i așa? 

— Mă îndoiesc că floarea-soarelui pe care au plantat-o va răsări 
mâine. Te-ai întâlnit cu ei până acum? 

— Nu numai o dată în trei zile, răspunse Add delicat. Păsările 
astea sunt mult mai înțelegătoare decât am crezut. 

Rămaseră în tăcere, ascultând vocea lui Charles, acoperind 
franceza aproape isterică a lui Chloe. 

— În ce stadiu sunt podelele? întrebă Add când vocile, în sfârșit, 
se liniștiră. 

— Aproape gata, răspunse Eddie, răsucindu-se pe o parte pentru 
a privi peste marginea patului la Add care se afla pe podea. Add, ce 
înseamnă anesse? 

— Ce? întrebă el, ridicându-se în cot și privind către Eddie, al 
cărei păr lung cădea în valuri peste marginea patului. 

— Anesse. Când am dat drumul la polizor, pe la șapte azi 
dimineaţă, Chloe a început să urle și... bine, nu sunt sigură dacă 
se referea la mine sau la Charles, spuse ea, ridicând din umeri. 

Lumina lunii se strecura pe fereastră, dându-i lui Eddie posibi- 
litatea să vadă cum buzele lui Add erau cuprinse de un zâmbet. 

— Cred că este o rudă a unui cal, despre care tu nu vrei să dis- 
cutăm, răspunse el, întinzând mâna pentru a-i prinde o șuviţă de 
păr și a o răsuci pe deget. 

— Am înţeles, răspunse ea pe nerăsuflate, privirea ei alunecând 
pe pieptul lui Add și peste formele șerpuitoare ale mușchilor lui pe 
care lumina lunii le contura atât de bine. 

— Te-a întrebat cineva despre costume? 

— Nu, deși Charles iar își face note despre mobilă, spuse Eddie, 
lăsând un braţ peste marginea patului pentru a se juca în părul lui. 

Add răsuci în continuare șuviţa de păr și, când îi dădu drumul, 
aceasta alunecă ușor de pe degetul lui. 

— Am văzut cărţile pe care le-a cumpărat și le-a adus acasă ieri. 
Nici una despre economie, dar câteva erau despre antichități. 

— Nu îmi va lua mobila, spuse ea cu severitate, mâna ei strânsă 
în pumn oprindu-se în faţa nasului lui Add. 

Add își ridică mâinile ca şi când s-ar fi apărat în faţa unui atac. 

— Hei, sunt nevinovat. 

Pumnul lui Eddie lovi ușor nasul lui Add. 

— Asta este foarte rău, şopti ea printre dinți înainte de a se arun- 
ca pe spate, ajungând în mijlocul patului. 

Sunetele obișnuite ale nopţii umpleau camera, duse de adierea 
care mișca ușor perdelele de la fereastră și răcorea camera. Eddie se 
concentră asupra foșnetului frunzelor și zgomotelor îndepărtate ale 
mașinilor care treceau prin noapte. Încercă să deslușească fiecare 
sunet și să-l clasifice în minte. Era un nou tratament pentru pentru 
cei cu insomnie, care fusese prezentat la radio în acea 

dimineaţă. Cu cât se concentra mai mult, cu atât nu reușea să adoarmă. 

Un strigăt care venea de pe hol o făcu pe Eddie să se ridice în 
mijlocul patului. Add sări în picioare și era în mijlocul camerei când 
ușa se deschise violent, amenințând să dea jos tencuiala când se 
izbi de perete. 

— Edwina, toate astea trebuie să înceteze acum! spuse Charles 
furios, trecând de Add și avansând spre pat. 

— Ce? întrebă ea, ridicând cearșaful până sub bărbie și 
retrăgându-se spre cea mai îndepărtată parte a patului. 

— Mâine vei da afară din casă acele fabrici zburăroare de 
îngrășăminte naturale. 

Charles îi prinse braţele și o smuci violent. O eliberă în momen- 
tul în care simţi mâna lui Add încleștată pe umărul lui. 

— Înapoi, ordonă Add cu voce joasă, sălbatică, în timp ce îl 
trăgea pe Charles de umăr și-l învârtea în jurul lui. Să nu mai pui 
niciodată mâna pe soția mea, căci vei avea de a face cu mine. 

— Nu mă prostiţi voi pe mine, mormăi Charles, îndepărtând 
mâna de pe umărul lui. Știu ce încercaţi să faceți aici, și nu vă va 
merge. Tu și micuța ta soţie nu mă veţi da afară din casă. Dacă veţi 
continua s-o terorizaţi pe Chloe cu papagalii voștrii, ne vom vedea 
la tribunal pentru agresiune. Când voi termina cu voi, o să am casa 
asta cu tot ce este în ea, plus tot ceea ce veţi putea câștiga în 
următorii cincizeci de ani! 

Add se încruntă la bărbatul mult mai scund decât el, sprâncenele 
i se coborâră și ochii i se întunecară. Își încrucișă bratele pe piept, 
mușchii umerilor și braţelor pulsând, gata de acţiune. 

— Poate că numele tău este pe contractul pentru această casă, 
dar și al lui Eddie este tot acolo, lângă al tău. Asta înseamnă că are 
drepturi egale aici. Dacă alege să păstreze păsările, ea va păstra 
păsările. Dacă vrea să aibă şerpi, o voi ajuta să găsească unul, deși 
nu înţeleg de ce ar vrea să mai aibă de a face cu încă unul, din 
moment ce tu ești prin preajmă, replică Add tăios. 

Luându-l pe Charles de braţ, îl conduse către ușă. 

— În afară de cazul în care vrei să ne violezi intimitatea, va tre- 
bui să înveţi să baţi în ușă, dacă ai ceva să ne spui. 

ÎL împinse pe Charles afară. 

— Dacă aș fi în locul tău, n-aş mai face o altă greșeală ca cea de 
acum. 

Spunând asta, Add trânti ușa în nasul lui Charles și răsuci cheia 
în încuietoare, aproape rupând-o cu forța lui. Își sprijini fruntea de 
ușă și respiră încet, adânc. Pumnii lui strânși erau aduși la ceafă, iar 
încheieturile degetelor erau albite de furie. 

Un suspin foarte slab din spatele său îndepărtă valul de furie ce-i 
întunecase mintea, aducându-l la realitate. Își relaxă mâinile, 
lăsându-le în jos, înainte de a se întoarce cu faţa la Eddie. 

Ea stătea ghemuită în pat, cu plânsul înăbușit de cearceaful cu 
care își acoperea gura. Privi printre lacrimi la el, înspăimântată să 
nu cumva să-l determine să iasă pe hol după prostul care o adusese 
în această stare. Asta nu i-ar face ei nici un bine, își spuse Add în 
timp ce se îndrepta către pat și se așeza, aducând-o în poala lui și 
rezemându-i capul pe umărul său puternic. 

— Plângi, iubito, plângi, spuse el, îndepărtându-i șuviţele câr- 
lionțate de pe față. Nu-l voi lăsa să te rănească. 

O strânse la piept în timp ce plângea, mâna sa trecând în sus și 
în jos pe spatele ei delicat, acordându-și și lui plăcerea de a simți 
sânii ei lipiti de pieptul lui. Durerea care creștea jos, în abdomen, 
îl avertiză să prindă momentul, să profite de el, dar Add știa că nu 
putea face asta, și nu o făcu. Cu un geamăt, se relaxă. 

— Nu merge, murmură ea, cuvintele fiindu-i înăbușite de piep- 
tul lui. 

— Sigur că merge. Trebuie numai să mai treacă un timp, o asi- 
gură Add, mângâindu-i spatele în sus și în jos. 

— Cât timp să mai treacă? Nu sunt mai aproape de plecare decât 
erau în clipa în care au ajuns aici, declară ea sec, degetele sale 
strângând absent mușchii pieptului lui. Poate că ar trebui să-i las să 
aibă casa. 

Add o îndepărtă de pieptul lui și, când ea îi evită privirea, îi 
prinse bărbia în palmă și o ridică până când ochii lor se întâlniră. 

— Dar tu iubești casa asta. 

— Nu suficient de mult pentreu a-l lăsa pe Charles să te rănească 
pentru a o avea. 

— El nu mă va răni, îi spuse Add în timp ce noi cascade de 
lacrimi coborau pe obrajii ei. 

Braţele lui Eddie se strânseră în jurul lui, căutând siguranţa pe 
care el o oferea. Ea încercă să-și oprească lacrimile care-i șiroiau pe 
obraji şi udau pieptul lui. Nu reuși. Își ascunse faţa la pieptul cald 
şi puternic al lui Add. 

Până când nu auzi sughiţul ei și nu luă o adâncă, o 
cutremurătoare gură de aer, Add nu realiza unde se afla. Nu lua în 
considerare faptul că era într-un șort de jogging și că ţinea în braţe 
o Eddie aproape goală care-i stătea în poală și ale cărei curbe se 
mulau după trupul lui. Dintr-o dată toate acestea îi apărură clar în 
faţă şi trupul i se trezi la viaţă. Strânse din dinţi, luptându-se să con- 
troleze dorinţa de a o aduce mai aproape de el, de a pătrunde 
adânc în ea, de a se contopi amândoi, devenind unul. 

Poate că săptămânile în care împărţise camera cu ea, inspirând 
parfumul ei la fiecare respiraţie, visând la pielea ei mătăsoasă sub 
mâinile lui, îl înzestraseră cu o tărie supraomenească. Nu fusese 
ușor să lupte cu sine, dar se gândea că era învingător, până când ea 
își ridică ochii plini de lacrimi spre el. 

Poate că fusese rugămintea din ochii aceia verzi, răvășiţi de fur- 
tună, sau mâna ei așezată peste inima lui tunătoare. Poate că el era 
deja mult prea obosit de bătălii pentru a mai rezista când buzele ei 
tremurau și se ridicau spre ale lui. 

Cu un geamăt de capitulare, el o eliberă pentru a-și trece 
degetele prin părul ei lung și pentru a-i mângâia capul delicat ca un 
trandafir proaspăt cules. Privindu-i ochii verzi ca smaraldul, nu găsi 
în ei nici o urmă de dubiu, de ezitare. Ceea ce văzu clar în adân- 
curile lor fu un strigăt, o dorință asemeni celei care-l mistuia pe el. 

Mâinile lui începură să tremure ușor. Aducând-o mai aproape, 
îşi trecu degetul mare peste buza ei de sus. Când simţi fiorul ce o 
cuprinsese, el nu se mai putu abţine. Capul lui se înclină până când 
buzele lor se uniră, împlinind dorința care parcă îl măcina de o 
eternitate. 

Add vru să savureze fiecare moment, fiecare secundă. Ea nu 
numai că se oferea sărutului lui, dar și răspundea sărutului cu toată 
fiinţa ei. Știind că Eddie îl dorește tot atât de mult pe cât o dorea și 
el, Add rupse orice barieră care îi ţinea departe unul de celălalt de 
un an. EL îi sorbi parfumul, căldura ei dulce, așa cum un însetat 
soarbe apă proaspătă. 

O ploaie de sărutări acoperi obrajii, ochii, tâmplele, urechile ei 
fine. O excită cu limba, învățând pe dinafară fiecare părticică a 
chipului ei. Ea își dădu capul puţin într-o parte pentru a-i elibera 
drumul spre gât și mai jos. 

Add gustă pielea mătăsoasă a gâtului și umerilor ei, lăsându-și 
buzele și limba să savureze trupul cu miros de liliac. Săruturile lui 
coborâră pe decolteul cămășii de noapte, apropiindu-se de sânii 
plini, încă ascunși privirii. 

Eddie era inundată de senzațiile care-i pătrundeau conștiința, 
dar nu-i păsa. Flăcările care-i cuprindeau trupul erau aprinse de 
sărutările lui Add. Mâinile ei se încleștară în părul lui, în nebunia 
pe care sărutările lui o creaseră, ţinându-l aproape, îndemnându-l 
să continue. 

Curând, aceste sărutări nu mai erau de ajuns. Ea trebuia să-și 
hrănească focul care urla înăuntrul ei. În timp ce el îi explora gâtul 
şi umerii, ea desenă cu limba contururile mușchilor braţelor lui. 

Ea îşi imaginase de multe ori cum ar fi să-și treacă degetele peste 
spatele lui, să-l aibă deasupra ei, să-i simtă trupul arzând la atin- 
gerea ei. Fantezia aceasta va deveni curând realitate. 

Degetele ei alunecară pe lângă șortul lui, iar el gemu la această 
delicată atingere. Cobori mâna mai jos, căutând, îmbrăţișând, 
cuprinzând strâns tăria bărbăţiei lui. Ea își lăsă greutatea pe el, 

apăsându-și sânii pe pieptul lui încordat. El oftă și începu s-o 
sărute, făcându-și drum către sânii ei pulsând de dorinţă. 

Ea își strivi sânii de el, provocându-l fără milă. El încercă să-și 
menţină autocontrolul, să se lupte cu sine, să ignore mâinile ei care 
îi cuprinseseră fesele, strângându-le tandru, apropiindu-l tot mai 
mult de ea. Era prea devreme, mult prea devreme. 

Ea se răsuci în braţele lui, își trecu degetele peste părul lui de 
pe piept, îi descoperi sfârcurile și începu să le dezmierde. EI se lăsă 
dus de val când buzele, limba, dinţii ei descoperiră sfârcurile 
îngropate în mătasea moale ce acoperea pieptul lui. 

Fl își cobori mâinile, apucă marginea cămășii ei de noapte, și o 
ridică până în talie, își trecu mâinile pe dedesubt și îi cuprinse sânii 
în palme, trecând cu degetele peste rotunjimile pline, apropiindu-se 
de sfârcuri, și alintând-o aşa cum făcuse și ea cu el. 

Îi dădu jos cămașa de noapte. Ea își arcui spatele, oferindu-se 
plăcerii lui, arzând de dorinţa ca gura lui să pună stăpânire pe ea. 
Eddie își tinu respiraţia când degetele lui trecură peste sfârcurile 
trezite de dorință, așteptând, sperând că va fi eliberată din agonia 
așteptări. 

Eddie răsuflă când, în cele din urmă, gura și limba lui îi atinseră 
sfârcurile, mai întâi unul, apoi celălalt. Ea nu putea să stea 
nemișcată, nu putea să aștepte explorarea lui lentă. Ea îl dorea pe 
tot, acum. Putea simţi duritatea virilităţii lui atingând coapsa ei, 
dar el se mișcă până când ajunse desupra acelei părți care îl 
aştepta. 

Înfigându-și unghiile în el, coborând mâinile pe trupul lui, 
Eddie descoperi șortul pe care Add încă îl mai avea pe el. Cu o 
mișcare plină de dorință, îl înlătură. 

Ea simţi trupul lui cutremurându-se la atingerea ei fierbinte. Își 
trecu piciorul peste al lui, în sus şi-n jos, savurând gemetele lui de 
plăcere. EI încercă să-și stăpânescă foamea din interior, dar era un 
efort de prisos. Nu putu să reziste dorinţei fierbinţi care-i mistuia 
măruntaiele. 

Degetele ei delicate le cuprinseră pe ale lui, le presară pe 
abdomenul ei, și le traseră peste suprafaţa catifelată a feminităţii ei, 
conducându-l tot mai jos cu fiecare mișcare. Ea își dorea cu inten- 
sitate ca atingerea degetelor lui să străbată petalele feminităţii ei, ce 
ascundeau adâncul umed, și oftă la primul contact dintre asprimea 
mâinii lui și miezul ei mătăsos. El își conduse degetul înapoi, afară 
din ea, încercuind într-o mișcare continuă, iar și iar, punctul ei sen- 
sibil, oferindu-i plăcere. 

El cu greu o auzea cum îl strigă pe nume, grăbindu-i mișcarea 
atunci când, așteptând o clipă, întrerupsese extazul, reluând totul 
de la capăt. Eddie fu scoasă din minţi de senzațiile care-i inundau 
ființa. Ea gâfâi de dorinţă. Se întinse, îi cuprinse cu mâna virilitatea, 
frecându-i vârful de miezul ei umed până când simti că ţine în mână 
o bucată de soare fierbinte. Cu o ușoară mișcare a șoldurilor, ea îl 
provocă, permițându-i intrarea, dar numai intrarea, înainte de a se 
retrage. 

Add nu mai putea suporta. Prinse mâinile lui Eddie, le trase dea- 
supra capului, în timp ce buzele lor se reuniră într-un sărut 
fierbinte. Limba lui pătrunse adânc în gura ei, în același timp 
forțând și pătrunzând adânc înăuntrul ei, până când simţi că inima 
ei bate în același ritm cu a lui. 

Pierzându-și controlul în cele din urmă, el o pătrunse din nou, 
și din nou. Ei s-au întâlnit și au plonjat către cer și dincolo de el, 
ajungând în paradis, cufundându-se apoi în uitarea dulce a som- 
nului îndrăgostiţilor. 

Cuibărită în braţele lui Add, Eddie zâmbea în somn, pradă celor 
mai sălbatice fantezii, ştiind că acestea nu mai sunt de domeniul 
imaginarului. Add o ţinea în braţele lui puternice cu delicateţe, 
nemaidorindu-și nimic altceva. 


Eddie, îmbrăcată într-un tricou plin de vopsea și pantaloni 
scurţi, murmura încet o rugăciune, în timp ce soneria de la ușă 

continua s-o cheme cu insistență. Trecând pensula în mâna în care 
avea și cutia de vopsea, deschise ușa. 

— Vă pot ajuta cu ceva? îl întrebă ea pe străinul impecabil 
îmbrăcat care se afla în faţa ușii. 

— Sunt Al Crocker de la Holmes Realty, spuse el, aruncându-și 
mâna în faţă și strângând-o pe a lui Eddie cu putere. Cu tine am 
vorbit la telefon săptămâna trecută? 

— Mmm, da, cred că da, replică Eddie, retrăgându-și mâna și 
flexându-și degetele. Ai o întâlnire cu domnul Whitney? 

— Nu. O, nu. S-a întâmplat să fiu prin apropiere. 

Zâmbi larg în timp ce făcea un pas în casă. 

Eddie făcu un pas înapoi, nu neliniștită să-l primească pe bărbat, 
dar incapabilă să-l oprească cu braţele pline de articole de vopsit. 
Pentru o fulgerare de moment se întrebă dacă o cutie de vopsea 
care ar fi căzut de la trei metri i-ar fi putut fractura piciorul, dar 
renunță repede la acest gând. Nu ar fi dorit să se întâmple nimic 
care să-l reţină acolo pe domnul Crocker. 

— Pot să te ajut cu ceva? întrebă ea, indispusă de felul în care el 
își rotea capul pentru a inspecta interiorul casei. 

— Vreau numai Să las niște hârtii pentru domnul Whitney. Se 
întâmplă să fie acasă? 

— Mă tem că nu. Are o întâlnire la Universitate, explică Eddie, 
așezându-se în faţa lui Crocker și încercând să-l facă să se îndrepte 
spre ușă. Îi voi spune că l-ai căutat când se va întoarce. 

— Nu e nevoie. Nu e nevoie deloc. Pot să-ţi las ţie hârtiile, spuse 
el cu un zâmbet larg, în timp ce își ridica servieta și o așeza pe o 
măsuţă. 

Eddie își încleștă dinţii și aşteptă în timp ce el căuta prin 
dosarele pe care le avea cu el. 

EI îi întinse câteva hârtii lui Eddie. Ea reuși să le prindă și să le 
susţină sub braţ, forțându-se în același timp să zâmbească. 

— Te asigur că domnul Whitney le va primi în momentul în care va 
ajunge acasă, îi spuse ea, făcându-i semn spre ușă cu cutia de vopsea. 

— Apreciez asta. Cu adevărat apreciez, îi spuse el, aruncând încă 
o privire satisfăcută către living. O zi bună, și amintește-ţi de 
Holmes Realty dacă ești interesată să vinzi sau să cumperi o casă. 

Eddie reuși să-și păstreze zâmbetul pe buze până când ușa se 
închise și putu să se uite peste hârtii în liniște. Îngheţă când 
semnăturile din josul paginii îi atraseră atenţia. Pensula alunecă și 
căzu pe podea neobservată, în timp ce ea citea hârtiile din ce în ce 
mai atentă. 

Studie fiecare cuvânt și până la urmă se concentră asupra unei 
singure semnături. Nu era nici un dubiu. Numele, semnat cu o 
înfloritură, era Edwina Mason. 

Degetele lui Eddie se încleștară pe hârtie, unghiile perforând 
complet cele patru pagini. Numele de pe documentul care per- 
mitea vinderea casei era al ei, fără îndoială, dar nu era nici o șansă 
ca semnătura să se potrivească cu cea proprie, în cazul unei analize 
grafologice. 

ÎI avea acum. Șarpele se mușcase pe el însuși. Ea nu avea de ce 
să mai aștepte. El va dispărea din viața ei în momentul în care va 
putea să ia în mână cartea de telefon și să-și angajeze un avocat. 

— Hei, doamna antrenoare, ești aici? strigă o voce din bucătărie. 

Alte voci i se alăturară. Echipa ei. Erau aici. Ce făceau aici? 

— Sunt în living, răspunse ea, strângând grăbită hârtiile cu o sin- 
gură mână și punându-le în buzunar. 

Unsprezece fete năvăliră pe ușa de la bucătărie. Toate erau 
îmbrăcate în pantaloni scurți peticiţi și tricouri uzate și aveau câte 
o pensulă în mână. 

— Am auzit că vopsești astăzi. 

— Voiam să dăm o mână de ajutor. 

— Cu cât mai repede terminăm, cu atât mai curând putem 
începe petrecerea. 

Zâmbetul lui Eddie era foarte trist, dar reuși să zâmbească vesel 
pentru voluntarele pline de energie. 

— Nu trebuie să mă ajutaţi. 

— Ştim asta, dar ai fost atât de bună cu noi. 

— Fără antrenoarea noastră, noi nu am fi fost o echipă. 

— Vrem să-ți mulțumim. 

— Şi pentru petrecere, de asemenea. 

Lui Eddie îi fu mult mai ușor să zâmbească în timp ce elevele ei 
se agitau în jurul ei, feţele lor energice zâmbindu-i radios. 

— Mulţumesc, spuse ea grațios, dându-le cutia de vopsea și 
luând pensula de pe podea. Dacă sunteţi atât de hotărâte... 

— Bineînţeles, noi suntem hotărâte. Doar nu ne îmbrăcăm așa în 
fiecare zi, nu? strigă cineva din spatele grupului. 

Toate izbucniră în râs și o urmară pe Eddie la etaj. 

În ciuda împunsăturilor și a glumelor care sunt de așteptat când 
un grup de adolescente sunt strânse împreună, vopsitul avansă 
foarte repede. Eddie tocmai lăsase din mână pensula pentru a 
aduce apă minerală și chips-uri de la bucătărie, când Chloe apăru 
în cadrul ușii. 

Îmbrăcată perfect într-o rochie de mătase, sofisticată, ea își 
strânse fusta largă pe lângă corp. 

— Care-i cauza acestui miros teribil? întrebă ea, făcând un pas înapoi 
când una dintre fete, cu o pensulă în mână, se îndreptă spre ea. 

— Hei, uitaţi-vă la rochia asta! strigă fata, atrăgând atenţia celor- 
alte fete din cameră. 

— Este un model original? strigă alta peste O-urile și Ah-urile 
celorlalte. 

Chloe le ignoră, întorcându-și privirile furioase către Eddie. 

— Cât va mai dura duhoarea asta? 

Eddie păși protectoare în faţa fetelor. 

— Câteva zile. Nu știu exact. Îndată ce vopseaua va începe să se 
usuce, vom putea da drumul la câteva ventilatoare și vom încerca 
să aerisim. 

Chloe inspectă camera fără să intre. 

— Culoarea. Nu puteai s-o alegi puţin mai... 

Arătă spre verdele pal de pe pereţi. 

— Provincial. 

— Eu cred că este odihnitor. Tonurile deschise fac camera să 
pară mai mare și mai strălucitoare, răspunse Eddie, făcând și ea 
semn cu mâna, imitând-o pe Chloe. 

Până să poată răspunde Chloe, cineva din grup strigă: 

— Vrei să ajuţi? Avem o mulţime de pensule. 

— Nu poate vopsi îmbrăcată așa, răspunse altcineva înaintea lui 
Chloe. 

— Ar putea împrumuta ceva de la antrenoare, sugeră o altă voce. 

— Nici nu se discută, răspunse Chloe, tonul ei aspru reducând, 
în sfârșit, echipa la tăcere. 

Privi o clipă către Eddie, înainte de a termina ce avea de spus. 

— Eu şi Charles mergem la un dineu la facultate în seara asta. 
Sper că totul va fi terminat înainte de a ne întoarce noi. 

— Întotdeauna poţi spera, încuviință Eddie cu un zâmbet dulce, 
care însă nu-i umplea și ochii. 

— Hmm. 

Chloe se întoarse pe călcâie, cu spatele rigid și umerii înapoi, 
îndreptându-se spre scări, spre ușurarea tuturor. 


Capitolul 13 


Add stătea în tribună alături de părinţii fetelor din echipa 
Hendricksburg. Coatele sale se sprijineau pe picioare, palpele 
băteau în genunchi în timp ce o privea pe Eddie discutând cu una 
dintre fetele din echipă. Verificând tabela de scor şi apoi ceasul, el 
aruncă o privire înapoi pentru a vedea dacă Eddie s-a așezat pe 
banca antrenorilor. 

El se concentră asupra fetei care se poziţiona pe locul de arun- 
care. Dacă ea ar fi putut să lovească o dublă, alergătoarele care 
aşteptau pe prima sau pe a doua poziţie ar fi putut să ajungă la 
bază, iar echipa ar fi trecut în etapa finală a campionatului. Dacă ar 
fi ratat, sezonul s-ar fi terminat chiar atunci. Add își tinu respiraţia 
cât timp jucătoarea își legăna bâta de baseball înainte de a o ridica 
deasupra umărului. 

În acel moment scorul era doi la trei, iar Add stătea în picioare 
în tribună, ca oricare alt locuitor al Hendricksburg-ului, strigându-și 
încurajările. Atunci când aruncătoarea trimise mingea, el închise 
ochii. Nu putea suporta să vadă cum sărmana copilă ratează. Însă, 
sunetul puternic al impactului dintre minge și bâtă, îl facu să-și 
deschidă imediat ochii. 

Întregul oraș părea că ovaţionează mingea care se ridica mai 
sus, tot mai sus, deasupra terenului, îndreptându-se către colțul 
din dreapta al terenului. Add privi cursa către minge a adversarelor 
din teren, apoi stătu nesigur, așteptând momentul când vor avea 
loc pasele. Jucătoarea din centru prinse mingea și o aruncă spre cea 
de-a doua, timp în care echipa lui Eddie ajungea la baza a doua și 
se îndrepta spre a treia bază. 

O rumoare generală se instaură pe stadion când, una din 
jucătoare depăși a doua bază. Add se îmbrăţișă cu cei de lângă el, 
aplaudând, așteptând ca alergătoarea să ajungă la baza a treia. Se 
îndreptă împreună cu toţi ceilalți fani ai echipei Hendricksburg 
spre teren, privirile lui căutând nerăbdătoare o coadă de păr casta- 
niu roșcat sub o șapcă de antrenor. 

În sfârșit, o găsi în mijlocul țipetelor și țopăielilor unui entu- 
ziasmat grup de adolescente care erau la rândul lor înconjurate de 
părinţi și prieteni. Realizând inutilitatea încercării de a-și face drum 
prin masa de trupuri de lângă ea, începu să adune mănușile, 
mingile, și restul echipamentului care era împrăștiat în vestiar. Cu 
cât mai repede le încărca în camionetă, cu atât mai curând s-ar fi 
putut îndrepta spre casă. 

A trecut mai mult de jumătate de oră, până când mulţimea de 
oameni s-a împrăștiat. Add ajunse, în sfârșit, lângă Eddie. Îi puse un 
brat după umăr, o sărută pe obraz și fu răsplătit cu un zâmbet 
electrizant. 

— Ai văzut lovitura aceea? strigă Eddie, luându-l pe după talie. 
Nici măcar Babe n-ar fi aruncat mingea mai bine. 

— Cea mai bună din lume, încuviință Add, ridicându-și vocea 
pentru a putea fi auzit peste vocile aprinse ale fetelor care înce- 
puseră să adune mănușile și sticlele cu apă laolaltă. Probabil este 
prima echipă feminină în finală. 

Ea răspunse mulțumirilor părinţilor care se adunaseră în jurul 
ei cu un zâmbet dulce, clătinând din cap. 

— Eşti gată să mergem acasă? întrebă el, aplecându-și capul pen- 
tru a-i şopti la ureche. 

Eddie își sprijini capul la pieptul lui pentru un moment, în timp 
ce nivelul ridicat al adrenalinei începea să-i scadă. 

— Trebuie să strâng totul mai întâi, îi explică ea cu o privire 
îngrijorată înainte de a se desprinde din braţele lui. 

— Am făcut asta deja, îi spuse el, prinzându-i mâna într-a lui și 
împreunându-și degetele cu ale ei. 

— Bâtele de baseball? întrebă ea. 

— Sunt în portbagaj, îi răspunse el, zdrăngănind inelul de chei 
pe care-l ţinea în faţa ei. 

— Atunci cred că sunt gata să merg acasă. 

Luă cheile și le puse în buzunarul jeanși-lor în timp ce mergea 
pe lângă el. 

Ascultară vocile din ce în ce mai pierdute, în timp ce se îndrep- 
tau spre locul de parcare. Licuricii clipeau în noaptea de catifea ca 
niște focuri de artificii în miniatură. Mirosul fumului de la un grătar 
umplea aerul, amintindu-le că săriseră peste masă. Undeva, 
departe, auziră cum o mamă își chema copilul în casă. Mâna lui Add 
o strânse pe a ei când traversară colina unde veniseră în noaptea în 
care Eddie începuse să se lupte cu Charles. 

Eliberându-i mâna, Add o luă protector în braţe și își strecură 
capul pe sub cozorocul șepcii ei de baseball pentru a-i captura 
buzele într-un sărut scurt. 

— Mmm, murmură Eddie cu un oftat în timp ce el se retrăgea. 

— Acolo vei avea parte de mai mult, o necăji el, grăbind-o spre 
camioneta care-i aștepta. 

— Sugerezi cumva că vom parca undeva şi ne vom face de cap? 
întrebă ea, alunecându-i din braţe. 

— Nu, atâta timp cât avem disponibil un pat mare, moale și con- 
fortabil. 

— Dar nu-l avem. Ai uitat de sărbătorirea victoriei? 

Ea se opri dintr-o dată când el o lipi de o parte a camionetei, cu 
cealată mână susținându-i capul. 

El gemu și lovi cu capul în camionetă. 

— Cum a fost posibil să uit de o cameră plină de adolescente 
gălăgioase și vesele care mă ţin departe de patul meu? Eşti sigură că 
nu va trebui să dorm afară, cu câinele? 

Eddie își întoarse capul și îi întâlni expresia dezamăgită. Un 
hohot de râs îi scăpă înainte de a se strecura din braţele lui și a 
deschide ușa camionetei. Mâinile lui Add așezate pe fundul ei 
rotund o grăbiră să intre și să se așeze pe scaun. 

Furându-i încă un sărut lung, excitant, el se întoarse și închise 
ușa, după care se grăbi s-ocolească partea din faţă a camionetei 
pentru a-şi ocupa locul. Motorul se trezi la viață și ei se îndreptară 
spre casă, ieșind din parc. 

— Eşti sigură de asta? Vreau să spun, ești cu adevărat sigură? 
întrebă Add. 

— Promisiunea este promisiune, răspunse ea, bătându-l ușor pe 
umăr în timp ce privea atentă la aleea care ducea spre casa ei. Pe de 
altă parte, se pare că suntem așteptați. 

Add îi urmă privirea spre grupul de adolescente care așteptau în 
curtea din faţă a casei în stil vechi, victorian. Nu părea că ele au 
aşteptat să sosească gazda pentru a începe petrecerea. Radio-ul de 
la una din mașinile parcate la curbă umplea aerul nopții cu muzică 
rock and roll. Fetele dansau și se învârteau pe iarbă în ritmul alert 
al muzicii. 

— Ei, bine! Altă dată, în alt loc, spuse el cu un oftat exagerat în 
timp ce intra pe alee și oprea camioneta. 

Înainte ca Eddie să se întindă pentru a-și deschide ușa, aceasta 
se deschise și mâini viguroase se întinseră spre ea pentru a o trage 
afară din mașină. Râsul ei nu putea fi auzit peste tipetele 
răsunătoare ale fetelor care o înconjurau. Când brațele puternice o 
aruncară în aer, ea căzu lateral peste mâinile împreunate. Purtată 


126 JUDITH HERSHNER 


cu atenţie pe umerii fetelor din echipa ei, traversă în triumf curtea 
până la ușa din faţă pe care Add o deschisese larg pentru a intra 
înăuntru fericitul grup. 

Cutii de sifon, pungi goale de chips-uri și resturi de la chiflele 
de hot-dog ocupau și ultimul centimetru disponibil al dulapului de 
bucătărie și al mesei, trei ore mai târziu. Cu un sac de menaj în 
mână, Add începu sistematic să îndese în el resturile. Nu se întoarse 
când auzi ușa deschizându-se și un val de muzică rock, glasuri vese- 
le de fete și râsete dezlănțuite umplu camera. El se întinse numai 
după următorul vraf de farfurii de unică folosință. 

— A ieșit bine petrecerea? întrebă Eddie pe un ton îngrijorat, în 
timp ce se sprijinea de ușa bucătăriei. 

— Cea mai uimitoare petrecere care s-a văzut vreodată, raportat 
la Sistemul Rivers de Clasament al Petrecerilor. 

Lăsând sacul pe podea, prinse umerii lui Eddie ferm și o con- 
duse spre unul din scaunele tapițate cu piele de la masă. Nu a fost 
necesar să folosească forţa pentru a o face să se așeze. 

Ea își închise ochii în timp ce degetele lui puternice începură să-i 
maseze mușchii încordaţi de la gât și umeri. Capul ei se aplecă 
înainte la tandra insistenţă a atingerii lui experte, până când se gândi 
Că ar putea aluneca de pe scaun ca o vietate fără coloană vertebrală. 

Respirația lui fierbinte pe gâtul ei făcea să-i treacă fiori prin tot 
corpul. Când urmară buzele lui, ea știu că un cutremur ar fi putut 
fi detectat chiar în acel moment, iar epicentrul lui era localizat în 
bucătăria ei. 

În timp ce ceasul de pe perete bătea ora unsprezece, Eddie oftă 
și își îndreptă umerii. 

— Este timpul să trimit băieţii acasă, murmură ea în timp ce se 
ridica în picioare și se îndrepta către sufragerie. 

— Ai nevoie de ajutor? se oferi Add înainte de a ridica sacul de 
menaj de jos. 

Eddie se sprijini cu umărul de ușă și respiră adânc. 

— Nu. Pentru moment vor ofta şi vor vocifera, dar cred că vor 
pleca destul de repede. 

Peste o oră văzu băieţii plecaţi, fetele instalate în camera de 
oaspeţi, iar bucătăria era aproape revenită la normal. Eddie se 
bucură de liniștea care-i umplea casa după zgomotul asurzitor de 
puțin mai devreme. Îi luă un moment să-și dea seama că râsetele, 
fireşti pentru douăsprezece fete aflate la o petrecere în pijamale, 
erau suspect de absente. ÎI împunse cu cotul pe Add care stătea 
lângă ea cu ochii închiși, respirând regulat acum, după ce monu- 
mentala curăţenie fusese terminată. 

— Tu auzi ceva? întrebă ea când el ridică o pleoapă și privi apatic 
către ea. 

— Nimic. Nu este minunat? răspunse el, închizându-și din nou 
ochii. 

— Nu, nu este minunat, replică Eddie, împingându-și scaunul de 
lângă masă. 

— Nu înseamnă tăcerea că, în sfârșit, au adormit? murmură el 
fără să miște un singur mușchi. 

— Mă îndoiesc. Este numai miezul nopții. 

Eddie se ridică în picioare și se îndreptă spre ușa de la 
sufragerie. 

— Tăcerea într-un grup de adolescente este semn că ceva nu e 
în regulă, sunt sigură de asta. 

— Crezi să s-au strecurat afară să stea de vorbă cu băieţii? întrebă 
el, îndepărtându-și scaunul de lângă masă, dar neridicându-se de 
pe el. Vrei să vin cu tine? 

— Nu, nu este vorba despre băieți. Atunci am fi auzit zgomot, nu 
tare, dar zgomot, spuse Eddie. Poate că mă înșel și tot efortul fizic 
pe care l-au depus azi și tensiunea la care au fost supuse le-au făcut 
pe toate să adoarmă. Voi merge până sus să verific. 

— Strigă-mă, dacă ai nevoie de ajutor, spuse Add după ce ea 
dispăru, și se lăsă pe spate în scaun, relaxându-se. 

Eddie urcă scările. La fiecare pas se întreba de ce propusese o 
petrecere în pijamale pentru echipa ei de baseball pentru a 
sărbători sfârșitul sezonului. Frecându-și tâmplele care o dureau, 
ea urmă câteva sunete înfundate care acum ajungeau până la ea. 

Eddie îngheţă când se trezi în faţa ușii dormitorului cu hainele 
lui Chloe. Ochii i se măriseră din cauza șocului în timp ce privea la 
echipa sa de baseball care lua la întâmplare rochiile din cameră, 
cercetându-le. Oftaturile lor, oh-urile și ah-urile fetelor îi răsunau în 
urechi, în timp ce-și imagina ce s-ar fi întâmplat dacă le-ar fi prins 
Chloe trecându-și mâinile peste mătăsurile delicate sau pipăind 
bijuteriile. 

— Fetelor, ce faceţi aici? întrebă ea încet din ușă. 

Douăspezece perechi de ochi se întoarseră către ea și apoi 
coborâră vinovaţi. 

— Noi am vrut numai să vedem ce este aici. Sincer! 

— Nu este cea mai provocatoare rochie pe care aţi văzut-o vreo- 
dată? 

— Oh, de ce antrenoarea noastră nu poartă nici una din aceste 
rochii? 

— Trebuie să fie într-adevăr model. 

— Sunt originale? 

— Pariez că sunt foarte scumpe. 

— M-ati putea vedea îmbrăcată în asta la balul de absolvire? 

— Ochii lui Tommy Brown i-ar ieși din cap dacă m-ar vedea în asta. 

Întrebările și comentariile o bombardau ca un val nestăpânit, 
dezlănţuit. Încercă să le separe, pentru a putea face comentarii la 
fiecare, dar creierul ei era deja supraîncărcat. Îndreptându-se către 
cea mai apropiată fată, luă rochia de la ea și o așeză cu atenţie 
înapoi, la locul ei. 

— Acestea sunt lucrurile doamnei Whitney, explică ea, îndrep- 
tându-se spre următoarea fată. Da, sunt foarte scumpe și uşor de 
stricat. Doamna Whitney purta multe din ele pe vremea când era 

model la Paris. Vă rog să puneţi totul la loc, cu atenţie, chiar acum. 
Toate știți foarte bine că ceea ce faceţi acum înseamnă violarea 
intimităţii cuiva. 

Fetele murmurară dezaprobator, dar înapoiară totul cu priviri pline 
de părere de rău și oftând din toată inima. Conversaţia lor fu între- 
ruptă brusc în timp ce se îndreptau spre ușă pentru a părăsi camera. 

— Teşiţi afară! ţipă Chloe din capătul scărilor, aruncându-se 
înainte, apucând braţul uneia din fete și trăgând-o afară din 
cameră. 

— Cum îndrăzniți să umblaţi prin lucrurile mele? Ieșiţi afară! 
Ieşiţi afară! 

Cu faţa congestionată de furie, rostea o franceză mitralierată în 
timp ce își croia drum printre fete și începea să le împingă afară din 
cameră. 

Aruncând o privire către Eddie, se îndreptă spre ea, lăsându-și 
palma să cadă peste obrazul ei. 

Mâna lui Eddie se ridică spre obraz, dar nu spuse nimic. Simţea 
indignarea fetelor care stăteau în spatele ei și întinse mâna pentru 
a opri graba lor instinctivă de a o apăra. 

— Hei, nu am făcut nimic. 

— Nu le-am murdărit, dacă de asta îţi faci griji. 

— Antrenoarea nu are nimic de-a face cu asta. 

— Şi, oricum, cine ar vrea zdrenţele tale? 

— Uite, ne pare rău. 

Chloe ignoră cuvintele fetelor, scuzele lor grăbite. Împingându-le 
afară din cameră, începu să ridice umeraș după umeraș, verificând 
fiecare rochie. 

— Ne pare rău, Eddie. 

— Nu am vrut să-ți facem probleme. 

— Da, ne pare foarte rău. 

Fetele trecură pe lângă Eddie, îndreptându-se de-a lungul holu- 
lui spre camera de oaspeți, oprindu-se pentru a se uita înapoi la 

ea, înainte de a-și pleca frunţile și a intra în cameră. Eddie încercă 
să le ofere un zâmbet iertător, înainte de a le face semn să închidă 
ușa. 

Add, trezit de vocile ridicate care se auzeau până în bucătărie, 
trecu de Charles care stătea la capătul scărilor, pentru a ajunge 
lângă Eddie. Delicat, își trecu un deget peste urma roșie lăsată de 
degetele lui Chloe pe obrazul ei. Expresia lui era furioasă. Când se 
răsuci spre camera în care se afla dulapul de haine, Eddie își așeză 
o mâna pe braţul lui. 

Ea ar fi vrut să se lase în voia braţelor lui ocrotitoare și să-și 
aşeze capul pe pieptul lui. Ar fi fost atât de ușor să-l lase pe el să 
descurce situaţia în felul în care expresia lui spunea că ar fi vrut s-o 
facă, dar ea nu-l putea lăsa. Ridicându-și bărbia cu fermitate, îl ocoli 
şi intră în teritoriul lui Chloe. 

Cu un singur gând în minte, se îndreptă hotărâtă către cealaltă 
femeie, apucă braţul lui Chloe așa cum o văzuse pe ea făcând 
fetelor cu câteva minute mai devreme, și o răsuci violent. 

— Niciodată să nu le mai atingi pe fetele mele, îi spuse ea prin- 
tre dinţi, degetul ei arătător împungând pieptul modelului. 

— Atunci ţine-ți preţioasele fete departe de lucrurile mele, îi 
răspunse Chloe, ridicându-și mâna ca și cum ar fi vrut s-o plesnescă 
încă o dată pe Eddie. 

— Nu aș face asta, dacă aș fi în locul tău, o avertiză Eddie, 
strângându-i încheietura subţire a mâinii. 

Degetele ei se încleștară când Chloe începu să se zbată pentru 
a se elibera. 

Eddie auzi un zgomot pe hol, dar își concentră atenţia asupra 
femeii din faţa ei. 

— Fetele mele au fost curioase, deci s-au uitat. Asta nu este o jig- 
nire capitală. Ele cred că ești frumoasă. Au vrut să fie ca tine. 
Mulţumesc lui Dumnezeu că nu vor fi niciodată așa. Ele au suflet, 
spuse Eddie cu un calm pe care nu îl simţea, dar reușea să-l afișeze. 


O SCRISOARE NEPREVĂZUTĂ 131 


Nu contează cum arată feţele lor, nu contează ce vârstă au, fru- 
museţea din adâncul inimilor lor va străluci întotdeauna, în timp ce 
tu vei păli din ce în ce mai mult, până nu va mai rămâne nimic. 

Eddie dădu drumul încheieturii lui Chloe, se răsuci și ieși din 
cameră. Îi făcu un semn aprobator lui Add care stătea în hol, tinând 
sub control un Charles indignat. 

Eddie reuși înr-un târziu să calmeze adolescentele și le lăsă 
vorbind în șoaptă între ele, până când adormiră. 

Ceasul de lângă patul ei arăta două și jumătate. Cu un oftat, se 
prăbuși, extenuată, în patul ce părea peste măsură de mare fără 
prezenţa lui Add. Îşi luă perna în braţe și își apăsă nasul în ea, 
inspirând familiarul lui parfum. 

Stătea întinsă fără să adoarmă, gândindu-se. Intenţionase ca 
petrecerea să fie o răsplată pentru efortul susținut depus de fete în 
timpul acelei veri. În loc de asta, ele au fost nevoite să dea ochii cu 
mostruozitatea care uneori se ascunde în spatele unei feţe fru- 
moase. 

Eddie se răsuci de pe o parte pe alta, înfășurând ceașafurile în 
jurul ei. Nu o ajuta faptul că Add își petrecea noaptea într-un sac de 
dormit în living. Căzuseră de acord că nu ar fi fost un bun exem- 
plu pentru fete dacă ei ar fi împărțit aceeași cameră, dar acum 
simțea lipsa prezenţei lui. Ar fi dat aproape orice pentru a se topi 
în îmbrăţișarea lui. 

Se răsuci și strânse mai tare perna în braţe. Închise ochii și își 
imagină că el era acolo, cu ea. Treptat, respiraţia i se încetini, miro- 
sul pernei îi crea iluzia prezenţei lui. În sfârșit, adormi. 


Fetele stăteau întinse în tăcere în sacii lor de dormit, cu toată 
atenţia concentrată asupra sunetelor ce veneau din dormitorul de 
alături. Când ultima ușă se auzi închizându-se și nici un pas nu se 
mai putea auzi, deschiseră pe furiș ușa de la hol. Făcând semne spre 

una dintre ele, așteptară până când aceasta traversă holul și își lipi 
urechea de ușa dormitorului din care încă se mai auzeau voci slabe. 

Sprâncenele ei coborâră, încruntându-se în timp ce asculta. Au 
trecut numai câteva minute, înainte ca ea să se strecoare înapoi în 
camera de oaspeţi și să închidă ușa în urma ei. Fetele se reîntor- 
seseră în sacii lor de dormit, ieșind din ei încă o dată în așteptarea 
raportului. 

— Ei bine? Ce se întâmplă? întrebă fata cea mai vârstnică pe un 
ton şoptit. Despre ce discută? 

— Nu știu. Vorbeau în franceză și mult prea repede pentru ca eu 
să înțeleg, le spuse cercetașa. 

— Şi n-ai înţeles chiar nimic? 

— Câte un cuvânt, ici,colo, dar disparate cum sunt nu au nici 
o noimă, în plus nu cred că ceea ce aud eu este chiar ce se 
rostește. 

— Credeam că ai luat 10 la franceză. 

— Chiar am luat, dar profesorul de franceză vorbește mult mai 
rar. Nu-mi vine să cred că ei chiar se înțeleg unul pe celălalt. 

— Ai auzit cumva numele antrenoarei? 

— O dată sau de două ori. 

— Cum sunau vocile? Mai păreau a fi supăraţi? 

— Mda, într-un fel da. 

— Dar ce? 

— Da, tipul vorbea cam ca fratele meu când plănuiește câte o 
ticăloșie care cu siguranță mă va face să mă supăr teribil. 

— Dar ce spui despre...? 

— ...părea a fi mulțumit de sine. 

— Doar nu crezi că ei știu despre antrenoare? 

— Cum ar putea să știe? 

— Domnul Add doarme la parter. Oare lucrul ăsta nu ar fi putut 
să-i facă să fie suspicioși? 

— De ce ar fi? 

— Păi. ..ştii tu. 

— Nu crezi că antrenoarea și domnul Add se potrivesc de 
minune unul cu celălalt? 

— EI este atât de visător. 

— Crezi că antrenoarea îl iubeşte? 

— Mda. 

— Crezi că se vor căsători după ce Charles și cu...vor pleca? 

— Cu siguranţă. Eroul principal se căsătorește întotdeauna cu 
fata la sfârșit. 

— Asta nu este însă una din cărțile mamei. 

— Ştiu asta, dar în principiu este cam același lucru. 

— Crezi că antrenoarea o să ne invite și pe noi la nuntă? 

Una câte una, vocile fetelor se stingeau pe măsură ce oboseala 
venea și își intra în drepturi iar somnul le cuprindea. 

Nimeni nu observă declicul ușor al ușii închise, așa cum de fapt 
nimeni nu observase când fusese întredeschisă. 

Chloe se furișă pe hol în camera ei și, ajungând acolo, îi 
împărtăși cele auzite lui Charles, cu o strălucire aproape sălbatică 
în ochi. Cât de bine că micuţele știu atât de multe lucruri despre 
antrenoarea lor nepreţuită. Și cât de norocoasă a fost ea că s-a aflat 
acolo pentru a asculta pe furiș toate cele spuse, fiecare cuvinţel. 


Capitolul 14 


Dimineaţa următoare Eddie se simţea făcută bucăţi. Fetele au 
dat primele semne de viaţă pe la 6.30 și au trezit-o. Avea ochii 
înceţoșaţi de prea puţin somn, și s-a dat jos din pat rostogolindu-se, 
și-a tras greu jeanșii pe ea și tricoul echipei după care adormise 
din nou îmbrăcată, după care se trezi și făcu un duș rapid înainte 
ca echipa să găsească suficientă energie și să plece în căutarea 
mâncării. 

Pe jumătate trezită, chiar și după dușul înviorător, își goli 
buzunarele jeanșilor pe care îi purtase cu o zi înainte și îşi puse 
conținutul în pantalonii scurți. Trecu cu privirea peste hârtiile de 
la Holmes Realty, acţiune care atrase concluzia că ar fi trebuit să 
stea de vorbă cu Add. 

Dar avea deja douăsprezece fete flămânde care așteptau de 
mâncare în bucătărie. 

Ea pregăti un mic dejun copios în timpul căruia fetele 
sporovăiau despre planurile pe care și le făcuseră pentru ziua aceea. 
Fetele nu păreau, în cele din urmă, marcate de experienţa pe care o 
avuseseră în noaptea precedentă cu Chloe, de altfel trimiseseră un 
soi de mesaj despre sentimentele pe care le aveau pentru ea. 

Clătite, napolitane, omletă, pâine prăjită, cârnăciori, cren- 
vurști, şuncă au dispărut de pe masă aproape cât ai clipi din ochi. 
Add, care se alăturase grupului, privea cu afecțiune, alături de 
Eddie, obrajii plini de firimituri și capetele ciufulite, urmând a 
mânca doar ceea ce a mai rămas în urma acestei hoarde 
înfometate — pâine prăjită. 

Zâmbetul luminos de pe chipul lui Eddie, care stătea pe 
verandă făcând cu mâna fetelor care plecau, nu era un zâmbet 
forțat, aşa cum ea ar f crezut că va fi. Așteptă până când și ultima 
mașină care le transporta pe cele din urmă membre ale echipei 
dispăru, apoi își îndreptă umerii și se întoarse în casă. 

Ea avea nevoie să discute cu Add noile planuri de dezvoltare, 
și îl găsi luându-se după zgomotul fluierăturilor acestuia, 
ajungând astfel din nou în bucătărie. Zâmbetul care îi înflorise pe 
buze porni de la sine apropiindu-se de ușa bucătăriei și 
deschizând-o. 

— Chiar trebuie să fluieri când ești în bucătărie? spuse ea, 
prefăcându-se nemulțumită, în timp ce intra. 

Add termină de pus farfuriile în mașina de spălat vase, înainte 
de a se întoarce și a-i răspunde: 

— De ce n-aș face-o? 

— Aduce ghinion, îi explică Eddie, adunând paharele murdare 
pe care le lăsaseră fetele prin cameră. Nu cred că mai avem nevoie 
de ghinion. În plus, am ceva să-ţi spun. 

Luând paharele le alinie pe rând în mașina de spălat vase. Add 
închise ușa acesteia și o porni. Continuă să fluiere o proprie inter- 
pretare a unei melodii de prin anii șaizeci, o apucă pe Eddie de 
talie și începură să danseze în mijlocul bucătăriei. 

— Nu avem timp de discuţii, spuse Add impunând ritmul, doar 
să dansăm, atât. 

— Oprește-te, spuse ea cu o voce joasă, aproape înecată, încer- 
când să se abţină să nu izbucnească în râs, în timp ce se agăța de 
Add pentru a-și ţine echilibrul, încerc să fiu serioasă. 

— Și eu sunt serios în ceea ce privește dansul, îi răspunse el, 
răsucind-o în cercuri strânse până când o simţi că a ametit și ea își 
puse brațele împrejurul gâtului lui pentru a putea să rămână în 
picioare. 

Chiar și după ce s-a oprit din învârtit, ea a trebuit să se 
reazeme de tocul ușii pentru a-și păstra echilibrul, iar el nu-i dădu 
drumul. EI îi privea atent ochii de un verde închis și adânc. Apoi 
se aplecă și îi cuprinse buzele într-un sărut. Limba lui aţâță 
curbele moi ale gurii ei, în timp ce căldura fierbinte a trupurilor 
lor aprinse creștea în intensitate. Răspunsul ei fu un oftat adânc, 
de plăcere, în timp ce, deschizându-și buzele mai mult, nu făcu 
decât să toarne gaz pe foc, încingându-l pe Add și mai mult. 
Braţele ei îl cuprinseră, căutându-l, potrivindu-și trupul ei după al 
lui în îmbrățișarea pătimașă. El începu să se frece de ea, făcându-și 
astfel cunoscută intensitatea dorinţei aţâțată de apropierea ei atât 
de provocatoare. Nevoia lui de a fi cu ea, regăsirea lui în ea, îl 
răscoli, îl tulbură. El începu s-o conducă spre ușă, apoi spre scări, 
în sus fără a se opri din a o săruta nici măcar o secundă. 

Telefonul se auzi sunând. Sunetul care se încăpăţâna să se 
audă îl enervă pe Add, în timp ce acesta împingea ușa cu umărul, 
încercând s-o deschidă. Mâinile lui Eddie care îi trăgeau tricoul 
afară din jeanșii strâmțţi îl făcu să poată ignora cu ușurință acel 
zgomot. 

Telefonul suna din nou. El ridică puţin capul, atât cât să fixeze 
cu privirea telefonul, asta înainte de a o săruta din nou și de a 
cobori încet pe gâtul ei, mușcând-o ușor și făcându-și drum către 
sânii catifelaţi care îl invitau provocator. 

Telefonul sună. Sunetul acestuia se auzi mai înfundat o dată 
cu mișcarea pe care Add o făcu, trântind ușa în spatele lor cu 
piciorul, apoi o ridică pe Eddie în brațe. El se îndreptă cu ea spre 
scări urmărind cu siguranţă un scop precis. 

— Nu poate să răspundă nimeni la telefonul ăla nenorocit? 
strigă Charles de sus. 

Telefonul și mai ales sunetul lui strident nu mai putea fi ignorat. 

Add o strânse și mai tare în braţe pe Eddie și își înfundă capul 
în umărul acesteia în timp ce amândoi încercau să-și tragă 
răsuflarea. 

Telefonul sună din nou. 

— Răspunde cineva? 

Add își retrase capul și trase adânc aer în piept pentru a-și 
alunga dorinţa puternică din minte. 

— Răspund eu, spuse el în cele din urmă. Avea vocea cuprinsă 
de neliniște. 

Cei doi auziră ușa de la dormitorul de deasupra trântindu-se 
în timp ce telefonul mai sună o dată. Add o lăsă pe Eddie jos, în 
picioare, pe chipul ei putându-se vedea cu ușurință frustrarea 
imensă în timp ce privirile lor se întâlneau. Ochii ei umbriți de 
pasiune îl priviră adânc. Telefonul sună, Add o sărută ușor apoi 
se grăbi spre bucătărie pentru a răspunde. 

Eddie se înmuie și se rezemă de perete, murmurând încet 
blesteme la adresa celui care a inventat telefonul. Apoi își acoperi 
încet sânii trăgând tricoul în jos spre talie. Sânii erau grei de 
dorința de a simţi mâinile, atingerile lui Add. Când țesătura trecu 
peste sfârcurile sensibile, aproape că oftă. 

Sunetul ușii de la bucătărie care se deschisese ameninţă cu 
zguduirea calmului pe care ea şi-l câștigase cu greu. Iar atunci 
când văzu chipul lui Add apărând, lupta din interiorul ei crescu în 
intensitate. 

Înconjurând-o cu braţele sale, Add o trase aproape, iar ea se 
cuibări la pieptul lui, el lăsându-și obrazul în părul ei, şoptindu-i 
uşor: 

— Alexander Bell ar trebui să fie fericit pentru că este deja 
mort. Am avut câteva idei extrem de violente în ceea ce îl 
priveşte. 

— Mai rău decât a-l pune să asculte Metallica vreo patru ore? 
întrebă Eddie, topindu-se în îmbrăţisare. 

— Oh, cu siguranţă că da îi replică el, cu glasul purtând o urmă 
de iritare, în timp ce mâinile îi coborâră pe talie. 

Cu un sărut scurt pe tâmplă, o îndepărtă ușor și întâlni 
privirea ei întrebătoare. 

— Sam Dortman tocmai a alunecat pe un os al câinelui, a căzut, 
și şi-a rupt piciorul. 

— Asta nu este bine deloc, spuse ea în timp ce ridică 
sprâncenele nedumerită. Dar ce... 

— Cineva trebuie să meargă și să facă treaba, să termine traseul, 
explică Add, mâinile lui trăgând-o spre el pentru un ultim sărut 
scurt și foarte intens. Carl este plecat din oraș, în vacanţă și ghici 
cine a mai rămas? 

— Dar este ziua ta liberă, protestă Eddie, trecându-și mâinile 
pe sub cămașa deschisă a lui Add și urmărind în mângâierea ei 
toracele acestuia. 

Scântei apărură de-a lungul fiecărui nerv al trupului lui. 

— Chiar vrei să mă lași singură cu ei? întrebă ea, întrerupându-și 
cuvintele cu sărutări de-a lungul pieptului lui. 

— Nu este alegerea mea, încercă să se descurce Add în timp ce 
săruturile ei coborau din ce în ce mai jos, determinându-l să tragă 
adânc aer în piept. 

Trebui să se forțeze pentru a putea continua și a-și aduna gân- 
durile, în timp ce mâinile ei îi explorau torsul. 

— Chiar dacă este ploaie, sau ninsoare... 

— Tocmai traversăm o perioadă de secetă, îl informă ea, 
buzele-i atingând cu delicateţe linia taliei. 

— Nici căldura, nici întunecimea nopții, punctă el, închizând 
ochii de plăcere și lăsând capul pe spate. 

— Afară este chiar soare și frumos, spuse ea, în timp ce își stre- 
cura abil degetele între abdomenul plat și marginea taliei jeanșilor. 

— Nu îi pot opri pe ceilalți curieri care sunt de serviciu, spuse 
el, cu vocea sugrumată, strângând-o de umeri şi ridicând-o încet, 
de la a-și face rutele prestabilite. 

— Nici măcar pentru o femeie fierbinte? șopti ea, rezemându-și 
capul de pieptul lui, srecurându-și limba printre buze și aţâţând 
sfârcul lui neted. 

Dacă nu s-ar fi auzit ușile trântindu-se sus, cu siguranţă că Add 
ar fi cedat în cele din urmă tentantei invitaţii. Cu o răsuflare grea, 
o apucă de mâini pe Eddie și se retrase. 

— Mai târziu, îi spuse, sărutând-o apoi sălbatic și grăbindu-se 
sus pe scări. 

Când se întoarse era deja echipat în uniformă, Eddie stătea 
rezemată de stâlpul central al scărilor, ţinându-și mâinile la spate 
și întinzându-și tricoul, trăgând de el provocator, scoțându-și în 
evidenţă sânii voluptuoși. Add oftă la vederea acestora și nu-și 
permise decât o scurtă privire, o întâlnire fierbinte cu buzele ei 
înainte de a se forța să meargă spre ușa de la intrare. 

Singură și pradă frustrărilor, Eddie nu mai era deloc som- 
noroasă. Activitate, își spuse ea. Ai nevoie de activitate fizică. Era 
sigură că nu ar fi putut să se mai concentreze asupra nici unui 
lucru, până când energia de care dispunea nu s-ar fi consumat în 
ocupaţii cu mult mai plăcute, care acum dispăruseră din proiect. 

Apucându-și geanta, Eddie se îndreptă spre ușă. Nu avea de 
gând să-și petreacă dimineaţa singură în propria casă, împreună 
cu Chloe și Charles. Doar gândul la cele două vipere abile a fost 
suficient să-i alunge din minte minunatele sentimente care îi 
hrăneau așteptarea plăcerilor tulburătoare. 


O dimineaţă începută cu vânzarea lucrurilor de prisos din 
casă, făcu gândurile lui Eddie de activitate fizică să dispară, iar în 
locul acestora să răsară altele, de răzbunare. Se simţea ca un 
spălător de podele ud, la întoarcerea acasă, după-amiază, dar 
strălucind la gândul a ceea ce va urma, al plăcerilor ce vor urma. 
Pe drumul spre casă se gândise că un pui de somn, după-amiază, 
o va reface pentru seara ei cu Add. 

Pe buze i se putea vedea un zâmbet enigmatic, atunci când 
deschise ușa de la intrare, zâmbet care dispăru subit când, intrând 
în casă, dădu cu ochii de Charles, împreună cu un străin, exa- 
minând masa din camera de zi. 

— Cine este, Charles? ceru ea lămuriri imediat ce ajunse lângă 
ei în cameră. 

— Edwina, este domnul Harold Masters, îi explică Charles pe 
un ton viclean. Este proprietarul lui Masters'Antiques. Domnule 
Masters, v-o prezint pe Edwina Mason. 

— Domnișoară Mason. Mă bucur să vă cunosc. 

Bărbatul în vârstă, mic, cu chelie, îi zâmbi în timp ce ea îi 
întinse mâna. 

— Aţi făcut o treabă excelentă la restaurarea acestei piese. Cum 
știți, cei mai mulţi oameni distrug detaliile picioarelor tip gheară 
de leu. 

Continuă apoi entuziast, nepermiţându-i să-l întrerupă. 

— Și am observat cât de atentă aţi fost la prezervarea talentului 
fabricantului și a mărcii lui. Un excelent parteneriat. Excelent. 

Înainte ca ea să-i poată mulţumi pentru compliment, el se 
întoarse înapoi la masă și își trecu mâna cu afecţiune peste tăblia 
mesei. 

— Charles, poate că ar trebui să discutăm ceva în bucătărie, 
spuse Eddie plină de furie. 

— După ce domnul Masters va pleca, îi răspunse el 

Domnul Masters ocoli masa și se îndreptă spre setul de 
portelanuri de pe peretele opus, acordându-i multă atenţie. 

— Sunt extrem de bucuros că m-aţi contactat pe mine acum, 
când aveţi de gând să vă vindeti antichităţile. Asemenea piese le 
găseşti foarte rar în condiţii atât de bune. Cunosc câțiva 
colecționari care ar plăti sume frumușele ca să poată avea aceste 
lucruri în colecţiile lor. 

— Poftim? spuse Eddie, ignorându-l pe Charles care se 
încruntase deja. 

Pete roșii îi apărură pe obraz în încercarea ei de a-și stăpâni 
furia, întrucât nu era corect să-și reverse furia și nemulţumirea 
care fierbeau în ea. Aţi fost lăsat să credeţi cum că aș vrea să-mi 
vând masa? 

— Ce? A, da, draga mea. De altfel eu chiar nu înţeleg de ce vreți 
să înstrăinaţi lucrurile acestea, după ce le-aţi restaurat așa de 
bine. 

El mai aruncă o ultimă privire spre porțelanuri înainte de a se 
întoarce cu fața spre Eddie. 

— Sunt sigură că este vorba de o neînțelegere, spuse ea cu o 
voce calmă, luându-l de braț și conducându-l spre ieşire. Nu sunt 
deloc interesată de a-mi vinde lucrurile. 

— Dar domnul Whitney a fost foarte clar la telefon, obiectă 
domnul Masters, uitându-se înapoi spre Charles care ridică din 
umeri. 

— Chiar a fost? întrebă Eddie, încetinind pasul și privindul fix 
în ochi pe domnul Masters. Ce a spus exact domnul Whitney? 

— Cum că aţi obținut toate aceste lucruri minunate în timpul 
cât a durat căsătoria dumneavoastră. 

Micul domn tuși delicat în pumn, în timp ce aerul expirat îi 
umfla obrajii. 

— Și, rupând această legătură, dumneavoastră aţi dori să 
vindeţi toată mobila, în sensul că vreţi să luaţi totul de la început, 
și că vreți să scăpaţi de amintirile care vă bântuie. 

— Cât de grijuliu, domnul Whitney, spuse ea, aducând un 
zâmbet pe fața bătrânului. Adevărul este că am devenit foarte 
ataşată de mobila mea. De altfel, sunt mult mai atașată de ea decât 
am fost eu și domnul Whitney, unul față de celălalt. Nu cred că 
vom avea nevoie de serviciile dumneavoastră de această dată. 

— Dar, draga mea, deja le-am vorbit clienţilor mei despre 
piesele dumneavoastră, protestă domnul Masters, deși fără prea 
mare energie. 

— Probabil că după ce vom lămuri lucrurile între noi, eu și 


142 JUDITH HERSHNER 


domnul Whitney vă vom da un telefon, spuse Eddie pentru a tem- 
pera starea de agitaţie crescândă care îl cuprinsese pe bătrânel. 

Eddie îl conduse spre ușă. 

Cu o privire lungă și plină de dorinţa de a avea acele lucruri 
minunate, îi întinse mâna lui Eddie și îl salută pe Charles, 
înclinând capul. 

— Da, poate că așa este cel mai bine. Este greu să ne despărțim 
de lucrurile care ne amintesc de vremuri trecute și mai bune, mai 
fericite. 

— Exact, spuse Eddie, deschizând ușa și conducându-l cu un 
zâmbet fix, singurul de care era ea capabilă în clipa aceea. 

Imediat ce încuietoarea de la ușă ajunse în poziţia sa 
obișnuită, Eddie se întoarse spre Charles. Se tinea dreaptă, fiind 
tensionată ca un arc, după care se întoarse către Charles și păși 
încordată spre el. Privirea ei era oțelită și fermă în momentul în 
care s-a întâlnit cu a lui, făcându-l să se retragă din faţa atitudinii 
ei hotărâte. 

— Acum, Edwina... încercă Charles cu un ton împăciuitor, am 
discutat în ultima vreme cu o serie de oameni și m-am lămurit 
cum stau lucrurile cu cifrele. 

— Chiar ai făcut asta? răspunse ea tăios, oprindu-se doar la o 
lungime de braţ de el. 

— Suma apreciată în evaluarea făcută la renovarea casei este 
astronomică. 

O umbră de entuziasm își făcu apariţia în tonul vocii lui. 

— După ce poliţa de la bancă va fi acoperită, vom avea fiecare, 
în mod egal, cuvenita sumă de 24 000 de dolari. Aceasta, adunată 
cu valoarea mobilei, ridică suma totală la aproape 45 000 de 
dolari de fiecare. 

Eddie îl privea fix, în timp ce el vorbea, ţinându-și mâinile în 
şolduri. 

— Patruzeci şi cinci de mii de dolari? întrebă ea placid. Acesta 
este profitul în întregime? 


O SCRISOARE NEPREVĂZUTĂ 143 


— Da, şi dacă o să-i investim într-o altă proprietate, nici măcar 
nu vor fi impozitaţi, explică Charles cu zâmbetul pe buze și cu o 
strălucire în ochi. Asta duce la aproape 3 800 de dolari pe lună, 
cu un minim efort depus. 

Eddie lăsă mâinile să-i alunece pe lângă corp și avansă către 
Charles. 

— Trei mii opt sute de dolari cu un efort minim, spui? 

— Am schiţele, dacă vrei să le vezi, o asigură el, încrucișându-și 
braţele peste piept. 

— Nu am nevoie să văd schiţele tale, îl informă ea, proptindu-și 
indexul în burta lui moale. Eu am câștigat acei bani. Absolut pe 
toţi. Şi cu sacrificii dure. 

Ochiul stâng al lui Charles se micșoră, aproape se închise, în 
timp ce Eddie începu să se plimbe prin cameră. 

— Cât era dispus domnul Masters să plătească pe masă? întrebă 
ea moale, trecând mâna peste tăblia netedă a mesei. 

— A oferit cinci mii, dar sunt aproape sigur că mai putem 
scoate o mie de la el. M-am uitat prin câteva cataloage de anti- 
chităţi, iar mesele de această dimensiune sunt cumpărate de 
colecționari care oferă sume de opt până la zece mii de dolari. 
Este un profit bun la o investiţie de douăzeci de dolari. 

— Patru mii la sută profit poate fi considerat ca unul bun, 
admise Eddie, stând puţin să îndrepte faţa de masă din dantelă și 
să poziţioneze modelul floral al acesteia pe centrul mesei. Nu ar 
fi un profit rău, dacă noi am fi cumpărat această masă așa cum 
este acum, în clipa asta, pentru douăzeci de dolari. Te-ai gândit 
vreo clipă cât de mult valorează restaurarea unei asemenea lucrări 
de excelentă manufactură? ceru ea lămuriri, folosind exact tonul 
pe care l-a folosit domnul Masters când s-a referit la masă. 

— Ai restaurat tu masa? spuse Charles pe un ton ce lăsa să se 
întrezărească îndoiala lui. Ar trebui să consideri restaurarea ca și 
făcută. Nu cred că restaurarea ar costa prea multi bani. 

Eddie se răsuci spre Charles pentru a-l fixa cu privirea. 

— Am făcut-o eu, după ce am descoperit că un profesionist 
mi-ar fi cerut o mie cinci sute, fără să-mi garanteze siguranța 
execuţiei. Ştii cumva care este prețul pe oră a unui restaurator 
profesionist? Ultima oară când m-am interesat se ridica la cinci- 
zeci de dolari pe oră. 

— Asta ar păstra totuși profitul la circa șase mii cinci sute de 
dolari, punctă Charles rece, indiferent. 

— Asta dacă îi folosești pe cei mai ieftini restauratori. Foarte rar 
păstrează marca muncii celui care a realizat-o și foarte rar nu-și 
lasă propria amprentă a muncii lor. Asta reduce valoarea mesei cu 
multe mii de dolari, preciză Eddie, cu voce la fel de rece, dar cu 
ochi plini de furie. Putin le-ar fi păsat dacă ghearele de leu la 
picioarele mesei rămân acolo unde au fost iniţial. Fără acele 
gheare, ai pierde mult mai mult din valoarea mesei. 

Eddie înconjură masa, oprindu-se să sufle câteva fire de praf 
de pe suprafaţă și să îndepărteze câteva urme de degete, frecând 
cu mâneca. 

— Picioarele acestei mese au fost curățate cu scobitoarea. Ştiai 
asta? 

Nu așteptă nici un răspuns. 

— A luat în jur de zece ore. Cred că să ai aceste gheare de leu 
te-ar fi costat în jur de cinci sute de dolari. Pentru a aduce în acest 
stadiu marginea de aici, a trebuit să folosesc o periuță de dinţi. 
Întreaga tăblie trece de o mie de dolari. Dacă iei în considerare 
timpul meu, ca pe cel al unui excelent restaurator, la cincizeci de 
dolari pe oră, nu văd ce profit ti-ar mai rămâne. 

Gura lui Charles rămăsese deschisă, în timp ce ea se răsucea 
pentru a-l privi în faţă încă o dată. 

— Dar noi împărțţim egal proprietatea. 

— A acestei mese? întrebă Eddie, sprâncenele ridicându-i-se. Nu 
ştiam că numele tău apare undeva pe chitanta pentru această masă. 

— Noi deținem împreună această casă, declară el ferm, făcând 
un pas înapoi, în timp ce Eddie avansa spre el. 

Cu mâinile strânse în pumni, Eddie făcu un pas, apoi încă 
unul către Charles. Trebui să-și muște obrazul pe dinăuntru pen- 
tru a se abtine să nu izbucnească în râs când el se retrase. 

— Este adevărat. Deţinem această casă împreună, acceptă 
Eddie, ridicându-și bărbia. Ceea ce este în această casă, oricum, nu 
detinem împreună. Toate aceste lucruri sunt ale mele. Eu le-am 
găsit. Eu le-am reparat. Eu le deţin. 

— Au fost cumpărate cu intenţia de a ne aparține nouă, 
amândurora, o contrazise Charles, pe un ton din ce în ce mai 
ridicat. 

— Oare? întrebă Eddie, menținându-și calmul vocii cu ceva difi- 
cultate. Ai vreo dovadă pentru asta? 

— Eram logodiţi, izbucni Charles, uitând de obișnuita sa atitu- 
dine reținută, și făcând un pas către Eddie. 

— În timp ce tu... Eddie se opri brusc la auzul zgomotului 
făcut de tocuri pe scări și se întoarse pentru a o înfrunta pe noua 
venită în conflict. 

Chloe cobori treptele cu viteză mai mare decât o văzuse vreo- 
dată Eddie făcând asta, cu excepţia serii în care preţioasele ei 
haine fuseseră amenințate de ochii câtorva adolescente. 

— Care este problema? întrebă ea, îndreptându-se către 
Charles și luându-l de braţ. 

Charles respiră adânc și o bătu pe mână. Umerii lui se ridicară 
încet și el se controlă să-și readucă expresia de rece dezinteres în 
locul feţei congestionate de furia ce-l stăpânea. 

— Eu și Edwina discutam drepturile parteneriatului nostru, 
spuse el pe un ton atent modulat. 

— Sau lipsa lor, adăugă Eddie, privind către femeia de lângă el. 

— Dar nu aveţi nici un motiv de discuţie, spuse Chloe, cu 
accentul ei franțuzesc. Numele lui Charles este pe contract și 
acesta este un fapt indiscutabil. 

— De acord, dar nu se aplică pentru tot ceea ce se află în 
această casă, afirmă Eddie. Asta, de asemenea, este indiscutabil. 

— Foarte bine, replică Charles, ridicând din umeri ca și când 
banii pe care se aștepta să-i ia pe antichităţi erau o sumă neglijabilă. 
Dar dacă tu nu vezi nici un motiv pentru asta, este alegerea ta. 

— Nu am nevoie de nici un motiv pentru a-mi păstra mobila. 
Dacă cele câteva piese de valoare pe care le am, se ridică la zece 
mii de dolari anul acesta, anul viitor vor face douăsprezece mii, 
replică Eddie, culoarea ridicându-i-se în obraji. Dar va fi profitul 
meu, câștigat cu sudoarea frunţii mele și cu mâinile mele. Vrei 
s-obţii un profit din vânzarea de antichităţi? Du-te și găseşte-ți 
propriile obiecte valoroase. 

Chloe își flutură mâna prin aer, disprețuitoare. 

— Câteva mii de dolari aici sau acolo, nu au nici o importanță. 
Vom obţine suficient profit de pe urma casei, pentru a compensa 
toate nimicurile astea. 

Sprâncenele lui Eddie se încruntară când înțelesul din spatele 
cuvintelor lui Chloe ajunse la ea. 

— Nu există nici un profit din casă, în afară de cazul în care 
intenţionaţi s-o vindeti. 

— Exactement, replică Chloe cu un rânjet satisfăcut. 

— Veţi vinde această casă peste cadavrul meu, replică Eddie, 
eliberând mânia care creștea în ea din clipa în care aflase că 
Charles şi domnul Masters râvnesc la mobila ei. 

— Dacă va fi nevoie... spuse Charles, zâmbind cu răutate către 
soţia lui care dădea din cap aprobator. 

— Ai comite o crimă pentru o casă? întrebă Eddie 
neîncrezătoare, făcând un pas înapoi. 

— Ei bine, nu în varianta fizică, concretă, îi explică Charles 
zâmbind răutăcios, braţul lui înconjurând-o pe Chloe în timp ce 
își începea noua ofensivă. Poate că un suicid profesional ar fi mult 
mai potrivit. 

— Suicid profesional? 

— Să trăieşti în păcat cu un bărbat care nu este soțul tău. Să 
corupi morala tinerilor care sunt lăsaţi în grija ta... 

Charles își ridică mâna și își examină manichiura, înainte de a 
privi către Eddie care pălise. 

— Cred că asta s-ar putea numi suicid profesional, mai ales 
atunci când consiliul de conducere de la colegiul Hendricksburg 
High va fi deplin informat asupra evenimentelor. 

— Cum ai... murmură Eddie, căutând în jurul ei un punct de 
sprijin în timp ce genunchii i se transformau în jeleu. 

Prinzând braţul fotoliului de lângă șemineu, se prăbuși în el. 
Stătea cu mâinile tremurânde împreunate în poală, apoi își ridică 
privirile către perechea radioasă din faţa ei. 

— Ştii că nu le-aș face nimic rău elevilor mei, șopti ea, cu vocea 
strangulată de frică. 

— Poate, dar există o clauză morală în contractul tău, punctă 
Charles cu răutate, așezându-se pe canapeaua din faţa lui Eddie. 
Dacă îţi aminteşti, eu am semnat un contract similar înainte de a 
primi răspunsul despre bursa mea la Sorbona. 

Grupul din faţa șemineului tresări, aproape la unison, când ușa 
din faţă se auzi trântindu-se și vocea lui Add răsună în toată casa. 

— Bună, iubito! Am venit acasă, strigă el a doua oară, aruncând 
o privire către scări înainte de a se întoarce către living și 
înghețatul tablou de lângă șemineu. 

Zâmbetul lui fericit dispăru în clipa în care observă fața albă a 
lui Eddie. 

— Ce se întâmplă aici? întrebă el, traversând grăbit camera și 
așezându-se în genunchi în faţa lui Eddie. 

— Ei ştiu despre noi, îi șopti ea printre lacrimile care-i cădeau 
în cascade peste obrajii palizi. Charles m-a ameninţat că va merge 
la consiliul de conducere. 

Add o cuprinse în braţele sale protectoare și își trecu mâna 
peste părul ei mătăsos, așa cum ar fi făcut cu un copilaș care a fost 
pedepsit pe nedrept. Privind către perechea zâmbitoare de pe 
canapea, el o strânse mai tare la piept, iar ea se cuibări în brațele 
lui, lacrimile ei udându-i repede cămașa. 

— Mingea a fost aruncată. O preiau eu, declară el hotărât. 

Observă o minusculă scădere a zâmbetelor cuplului din fața 
lui. 

— Deci, care sunt cererile voastre? 

— Edwina va accepta să semneze hârtiile pentru vânzarea aces- 
tei case, declară Charles triumfător. Orice profit dintr-o astfel de 
vânzare va fi împărțit în mod egal. 

— Ce generos din partea ta, replică Add, mâna lui făcând 
absentă cercuri în sus şi-n jos pe spatele lui Eddie. 

— Noi credem că este un aranjament echitabil şi corect, replică 
Charles, lăsându-se pe spate, relaxat. 

— Pentru cine, șarpe ticălos? îi întoarse Add cu răceală. Să 
foloseşti intimidarea, îmi pare cu greu a fi un fapt corect. 

— Am putea cere mult mai mult pentru a vă asigura de tăcerea 
noastră, răspunse Chloe, îndepărtând o scamă imaginară de pe 
fusta ei, înainte de a continua. Până la urmă, Ma'mselle Mason a 
locuit fără chirie în această casă în ultimul an. A adus modificări 
proprietăţii, modificări care ar putea să nu fie pe placul noului 
deținător și ar putea duce la o scădere a preţului de vânzare. 

Răspunsul care stătea pe buzele lui Add fu oprit de un ciocănit 
sacadat în ușa de la intrare. Nimeni nu se mișcă. Ciocănitul 
începu din nou, mult mai insistent. Schimbând o privire 
întrebătoare cu Charles, Chloe se ridică și se îndreptă spre ușă 
pentru a răspunde. 


Capitolul 15 


— Domnule Crocker. Ce supriză! Charles vă așteaptă? întrebă ea, 
așezându-se între omul de la ușă şi cei trei care stăteau în tăcere în 
living. 

— Nu. Nu. Eram numai prin zonă și am dorit să mai arunc o 
privire prin casă înainte de a discuta cu câţiva cumpărători intere- 
sati, replică bărbatul de la ușă, încercând să vadă peste umărul lui 
Chloe. 

Spuse, coborând vocea: 

— Nu aveţi pe cineva interesat deja, aici, nu-i așa? Înţelegeţi că 
dacă vindeţi casa, chiar și fără ajutorul meu, comisionul agenţiei 
trebuie achitat? 

— Bineînţeles, domnule Crocker, îl asigură Chloe, mutân- 
du-și locul pentru a-i bloca vederea. Nu avem de gând să vă 
excludem din nici o tranzacţie. Noi stăteam de vorbă cu niște 
prieteni. 

— Bine. Bine, spuse el, tonul lui devenind din nou puternic și 
plin de vigoare. 

Începu să se întoarcă pentru a ieși, apoi, dintr-o dată, se 
întoarse și își ridică mâna, fluturând-o. 

— Hei, bună! Îmi amintesc de tine. Tu eşti cea care vopsea, strigă 

el, ocolind-o pe Chloe și intrând în living. Mă întrebam cum să iau 
legătura cu tine. Am găsit o casă care are nevoie de ceva 
îmbunătățiri înainte de a o scoate pe piaţă. 

Cuvintele lui fură auzite de Eddie care își ridică faţa brăzdată de 
lacrimi. Ea îl privi fără a înțelege prea multe din ceea ce el îi 
spunea. 

— Scuzaţi-mă. Îmi pare rău. Nu am vrut să întrerup nimic, bol- 
borosi Crocker, zâmbetul lui accentuându-i câteva riduri în jurul gurii. 

EI își întinse mâna înainte. 

— Sunt Al Crocker de la Holmes Realty. Ne-am întâlnit în ziua 
aceea în care vopseai ceva pentru familia Whitney. 

Căută în buzunarul hainei şi scoase o carte de vizită. 

— Dă-mi un telefon dacă ești interesată. 

Roșu la faţă, începu să se retragă cu intenţia de a se întoarce și 
a-și face ieșirea, când Eddie vorbi. 

— Îmi amintesc de tine. Ai lăsat niște hârtii, spuse ea, cu vocea 
aspră din cauza plânsului. 

— Așa este, spuse Crocker, întorcându-se pentru a sta în faţa ei. 
Ţi-am lăsat niște hârtii pentru domnul Whitney cu privire la vân- 
zarea casei. 

Eddie se cotrobăi și scoase o hârtie împăturită din buzunar, apoi 
începu s-o agite sălbatic prin aer. 

— O am încă! O am! strigă ea, învârtindu-se prin cameră și, la 
sfârșit, făcând o oprire bruscă în faţa lui Charles. 

Fluturând hârtia pe sub nasul lui, ţipă „ O am!“, după care 
începu din nou să danseze. 

Faţa lui Charles deveni gri în timp ce privea când la Eddie, când 
la Crocker. Avea gura deschisă și respira cu greutate, de parcă ar fi 
fost un pește pe uscat. 

Domnul Crocker se uită la oamenii din acea încăpere și începu 
să se retragă rapid către ușă. Zâmbetul de pe faţa lui se topi imediat 
ce se lovi de ușa de la intrare. Ochii lui nu se dezlipiră de grup, 
până când le strigă: 

— Văd că nu este momentul potrivit. Voi suna mai târziu! 

Mâna lui găsi clanța, deschise ușa, și el evadă. 

Sunetul ușii trântite îl scoase pe Charles din stupoarea lui 
momentană. Se întoarse pentru a mârâi către Chloe: 

— Ea o are. 

Faţa lui Chloe păli sub stratul gros de machiaj și pudră. Ajunse 
în spatele canapelei, unghiile sale înfigându-se în gâtul lui Charles 
și lăsând urme de sânge. 

— Add, am hârtia! strigă Eddie către tavan, înainte de a se arun- 
ca în braţele lui și a-i acoperi faţa cu sărutări. 

Neputând să se lupte cu inevitabilul, Add o strânse protector în 
braţe. 

Ea își sprijini spatele de pieptul lui și strânse mai tare hârtia în 
mâini. Trebui să clipească de câteva ori, înainte de a fi capabilă să- 
i vadă clar pe Charles și Chloe. 

Eddie despături hârtia încet și începu să citească cu voce tare: 

— Contract de pre-vânzare între Charles Biddington Whitney, 
Edwina H. Mason și compania Holmes Realty, pentru vânzarea pro- 
prietăţii aflate în statul Ohio, regiunea Delaware. Numărul... 

Charles îi aruncă o privire fulgerătoare lui Chloe. 

Un zâmbet lumină faţa lui Add, în timp ce sensul celor scrise pe 
pagina pe care Eddie o ţinea în mână, devenea tot mai clar. 

— Şi este semnată Charles Biddington Whitney și Edwina Mason, 
termină ea triumfător. 

Eddie întoarse actul către Charles și arătă spre partea de jos a 
hârtiei unde se aflau cele două semnături. 

— Asta nu este semnătura mea, punctă ea, trăgând înapoi hârtia 
când Chloe se întinse după ea. 

— Acum, să discutăm, spuse Eddie, așezându-se din nou în 
braţele lui Add. 

— Asta... eu... Chloe... încercă Charles să găsească un răspuns, 
dar nu reuși. 

— Fals în acte publice, preciză Add, trecându-și degetele peste 

spatele lui Eddie până când ea se aplecă spre el și îi dezmierdă 
lobul urechii. 

— Acum, avem o afacere urâtă. Poate că veţi dori să regândiţi 
ideea vânzării acestei case. 

Charles trase adânc aer în plămâni, reușind, în sfârșit, să aibă un 
discurs coerent. 

— Edwina nu ar fi avut de suferit de pe urma vânzării, se apără 
el. Am propus să împărțim orice profit. 

Fălcile lui Add se încleștară, dar îşi reţinu cuvintele când Eddie 
îi cuprinse strâns mâinile și își uni degetele cu ale lui. 

— Să mă determini să părăsesc această casă m-ar fi făcut să sufăr, 
spuse ea calm, așezându-și mâna în care ţinea scrisoarea incrimina- 
toare în poală. Să vorbeşti consiliului de conducere despre viața 
mea personală, m-ar fi făcut să sufăr. Să denigrezi munca pe care 
am depus-o de-a lungul ultimului an, spunând că nu înseamnă 
nimic, m-a făcut să sufăr. 

Luă o gură de aer adâncă, liniștitoare, în timp ce furia sa faţă de 
comportamentul fostului ei logodnic ameninţa s-o copleșească. 

— Ai noroc că eu nu sunt o persoană pragmatică, așa cum ești 
tu. Cererile mele sunt mult mai rezonabile. 

— Cereri? întrebă Charles, vocea sa urcând o octavă. 

O peliculă fină de sudoare îi acoperi fruntea. 

— Nu vom vinde această casă. Nici nu vom continua s-0 
împărțim, spuse ea pe un ton liniștit, ignorând înjurăturile 
franțuzești ale lui Chloe. Plăţile pe care le-am făcut au fost de opt 
mii de dolari. Deși cred că cea mai mare parte din ele au fost achi- 
tate din salariul meu, sunt de acord să le facem pe jumătate. Asta 
ar fi echivalentă pentru tine cu a realiza un profit din propria mea 
casă de patru mii de dolari. 

Surprins Charles inspiră adânc și își lăsă capul să cadă în mâini 
oftând încet. 

Strigătul de indignare al lui Chloe îi surprinse atât pe Eddie cât 
și pe Add. Iar atunci când a început să-l lovească cu pumnii în spate 

pe Charles și să strige, cu un debit alarmant, înjurături în franceză, 
cei doi priviră unul la altul, abia stăpânindu-și râsul. 

Eddie rămase la pieptul lui Add, brațul lui înconjurând-o 
protector. 

— Cred că este nebună, îi șopti ea la ureche. 

— Foarte nebună, îi replică el în același fel, aţâţându-i lobul ure- 
chii cu câteva mușcături ușoare. 

Când Chloe începu, în cele din urmă, să se mai potolească, cei 
doi s-au întors spre perechea cealaltă care ocupa fotoliul din fața 
canapelei. Expresia lui Charles se mai înbunătăţise, trecând de la 
cenușiu mohorât la roșu aprins. 

— Eşti gata să continuăm? întrebă încet Eddie. 

Charles încuviinţă din cap, iar Chloe stătea și privea fix către 
şemineu. 

— Îmi asum toate responsabilităţile pentru cheltuieli în schim- 
bul semnăturii pe acte în care să se precizeze clar și concret când 
îţi voi returna partea ta, spuse Eddie ferm. 

— Și cum rămâne cu hârtia? întrebă Charles, privind la Eddie și 
la hârtiile din mâna ei. 

— Imediat ce vă veţi fi mutat de aici iar actele de proprietate vor 
fi semnate, va fi a voastră. 

— La naiba! Tu chiar crezi că noi vom pleca așa, pur și simplu? 
Cât de naivă poţi fi! 

Chloe se întoarse către soțul ei. 

— Eşti prost, Charles! Casa asta valorează șaptezeci de mii de 
dolari. Crezi că voi pleca din ea în schimbul unui mărunţiș? Nu stă 
Madame Jackson mai jos pe stradă? Și nu este ea membră în con- 
siliul de conducere al colegiului? 

La observarea privirii ultragiate a lui Eddie, Chloe părea că își 
modifică dimensiunile, crescând în statură. Un zâmbet lipsit de 
umor îi ridică buza, în timp ce înclină capul spre Eddie. 

— Ah, înţeleg, chiar am dreptate. Asta este problema cu tine 
dragă. Îmi imaginez că pot fi o reală problemă pentru tine. Sunt 


154 JUDITH HERSHNER 


aproape sigură că Madame Jackson va fi în continuare interesată de 
acest vrai amour al Edwinei, nu crezi? 

Întorcându-se spre soţul ei îi spuse: 

— Nu ai pierdut chiar totul, bufonule. Ridică-te și poartă-te ca un 
bărbat. 

Charles o apucă de mână pe Chloe și o trase cu putere spre el 
până aproape că au ajuns nas în nas. 

— Chiar nu înţelegi ceea ce ai făcut? îi spuse pe un ton 
poruncitor, strângând-o de braț până când un strigăt ușor și 
înfundat de durere se auzi. Ai făcut uz de fals în acte. Iar asta 
pentru tine este o infracțiune pe care o vei suporta ca atare. Dar 
gândește-te la efectele pe care le va avea asupra carierei mele! 
Chiar crezi că Universitatea mă va mai păstra în condiţiile astea? 
Îţi imaginezi că îmi voi mai putea face vreo speranță de pro- 
movare dincolo de cel mai jos nivel posibil? Şi asta, dacă voi 
putea obține o catedră. 

Chloe oftă ușurată când Charles îi dădu drumul și se îndreptă 
spre scări. El ignoră strigătele mânioase ale lui Chloe care-i cerea să 
se oprească, în timp ce se grăbea să-l ajungă din urmă. La baza 
scărilor el se întoarse spre Eddie care se așezase confortabil în 
braţele lui Add, stând în faţa șemineului. 

— Vom pleca de aici chiar în seara asta. Voi aranja ca mobila 
noastră să fie luată la o dată... cândva, spuse el aruncâdu-i priviri 
pline de ură lui Chloe care stătea în fața lui. 

Aruncându-i un ordin aspru în franceză, începu să urce scările, 
trăgând-o și pe ea după el, îndreptându-se spre living din nou pen- 
tru o rundă finală. Strigă: 

— Aranjamentul tău este total neobișnuit, Edwina. Fetele tale nu 
vor putea ţine secretul la nesfârșit. 

Eddie și Add așteptară în tăcere până când auziră ușa din 
capătul scărilor trântindu-se, acoperind franceza furioasă a lui 
Chloe. Eddie oftă ușurată și îi zâmbi lui Add în timp ce-l 
îmbrăţișă. 

— Este casa mea. Toată este a mea, spuse aproape plângând, 
rezemându-și capul de el, cerând parcă a fi sărutată, în timp ce Add 
se aplecă și o cuprinse într-un sărut lung. 

Când în cele din urmă sărutul lor se termină, Add o ridică din 
poala lui și se ridică în picioare lângă ea. Privirea lui o căută pe a ei, 
îi căută chipul, observându-i zâmbetul strălucitor, ochii scânteind 
de flăcările aurii ale triumfului. Cu mâinile în buzunare, el stătu cu 
privirea în pământ pentru o clipă. 

— Cred că acum este momentul în care eu îmi fac ieşirea, mur- 
mură el, întorcându-se și mergând spre capătul scărilor. Îmi voi 
împacheta lucrurile și mă voi întoarce la apartamentul meu. 

Tocmai își pusese mâna pe balustrada de la scări iar piciorul pe 
prima treaptă, când o întrebare delicată care pornea de la Eddie îl 
ajunse. 

— De ce? 

El întoarse capul și, trase puternic aer în piept, înainte de a-i 
răspunde: 

— Urăsc să admit că Charles are dreptate. Dacă o să stau aici, în 
curând vor apărea întrebări. Amândouă slujbele noastre vor fi 
periclitate, mai ales dacă Charles nu va putea stăpâni limba ascuțită 
a nevestei lui. 

Un strigăt puternic urmă spusele lui Add, venind de sus, într-o 
franceză furioasă, confirmând vorbele tocmai rostite. 

— Dar eu nu vreau să... 

Add privi înapoi peste umăr. Chipul lui Eddie era străbătut de 
umbre, aplecat, aproape umil. Ea își stoarse creierii să găsească un 
motiv pentru a-l reţine, pentru a-i amâna plecarea. Lacrimi 
începură să-i șiroiască pe obraji. Primul răspuns, aproape instinc- 
tiv, din partea lui, era de a se duce în grabă la ea, de a o împăca, 
dar el nu-și mai putea permite s-o mai ţină din nou în brațe. Mai 
trecuse o dată prin toate acestea. Dacă ea nu-și dorea acealași 
lucru ca el, atunci nu exista nici un motiv pentru ca el să rămână 
în acea casă. 

— Ce nu vrei? întrebă el cu voce uscată, abia putând să articuleze 
cuvintele smulse cu greu. 

Eddie își șterse fața plină de lacrimi. Se pare că tot ceea ce putea 
face astăzi era să plângă și atât. Ridicându-și privirile, înecate în 
lacrimi asemeni ierbii proaspete a dimineţii acoperită de rouă, 
întâlni ochii întrebătoari ai lui Add. 

Cu un strigăt de abandon, ea fugi către el și i se aruncă în braţe, 
îngropându-și chipul în pieptul lui. 

Lacrimile ei îi udară tricoul, iar mirosul ei fin de liliac îi înne- 
buni toate simţurile, înecându-le. Cu braţele ridicate lateral, 
dorindu-și mai mult decât orice pe lume s-o prindă și s-o strângă la 
el, Add avea nevoie de puteri supraomenești pentru a putea rezista 
dorinţei, dar a rezistat acestei extraordinare tentaţii. 

Au stat acolo, ca niște figurine înțepenite dintr-un muzeu de 
ceară, minute lungi, până când Eddie își adună puterile pentru a 
putea vorbi. Cuvintele ei fură rostite încet. 

— Nu vreau să pleci. Asta este în aceeași măsură casa ta ca și a 
mea. Vreau s-o împart cu tine. 

Vocea ei tremura și era stinsă, astfel încât el trebui să-și aplece 
capul pentru a o putea înțelege mai bine. 

Inima ei începu să bată sălbatic în piept. 

— Şi chiar dacă asta ar însemna că noi ne vom pierde slujbele, 
nu-mi pasă. Vreau să te am aici, lângă mine. Mi-e urât să dorm 
singură. 

— Eddie, dar tu iubeşti munca pe care o faci, îţi place să predai, 
îi iubeşti pe copii, spuse Add cu grijă. 

Fiindu-i frică să nu forțeze nota, temându-se să n-o influenţeze, 
el aşteptă de la ea vorbele pe care își dorea să le audă de mai bine 
de un an. 

Ea ridică încet capul. Ochii ei, când îi întâlniră pe ai lui, scân- 
teiau de lacrimi, dar acolo, în adâncul lor, mai era ceva. 

— Te iubesc mult, mult, reuși ea, în cele din urmă, să spună, 
pentru ca apoi un zâmbet luminos să-i apară pe buze și să-i 

lumineze chipul, pe măsură ce rostea în continuare: Te iubesc și nu 
vreau să pleci de aici niciodată. 

Cu un strigăt puternic de bucurie, Add o cuprinse într-o 
îmbrăţișare strivitoare, puternică. Ridicând-o de la pământ, începu 
o piruetă, în timp ce buzele lui puseră stăpânire pe ale ei, 
devorând gustul lor de miere, căldura lor. Iubirea izbucni liberă, 
înflorind din ei. 

Amețiţi din cauza îmbrățișării exuberante, se prăbușiră pe cana- 
peaua albă. Buzele lor se uniră. Mâinile lor începură să exploreze, 
trăiră atât de puternic această îmbrăţișare, acest sărut nesfârșit, 
încât ajunseră în acel punct al senzaţiilor ce îi inundau în care ori 
respirau, ori erau ameninţaţi să moară sufocați. 

— Te iubesc, Edwina Hermione Mason! 

Vocea lui Add izbucni triumfătoare. 

— Nici eu nu vreau să plec. Casa asta are ceva special. Susține 
iubirea noastră. Vreau să trăiesc aici în ea, alături de tine, o mie de 
ani. 

— Bine, dar ar trebui să poată rezista atât de mult, îl provocă ea, 
ridicându-și capul și privind de jur împrejurul camerei. Dar cred că 
va mai rezista circa o sută de ani. 

Zâmbetul ei se stinse când descoperi chiar lângă ușă sacul de 
dormit al lui Add. 

— Dacă ne vom putea plăti datoriile, vom putea rămâne aici. 

— Şi de ce să nu ni le plătim ? întrebă Add. 

— Ei bine, din cauza doamnei Jackson, îi explică ea fâstâcindu-se, 
înainte de a se îmbujora toată și de a-i aprinde din nou simţurile cu 
limba ei delicată. 

— Va fi bucuroasă să-i aibă vecini pe doamna și domnul Addison 
Rivers, termină el cele începute de ea. Mai ales dacă acel copil 
sălbatic al ei își va îmbunătăţi rezultatele la matematică anul viitor. 

Singurele cuvinte pe care memoria ei le păstră, fură Domnul 
și Doamna Addison Rivers. Lacrimi de bucurie începură să i se 
adune în ochi. 

Add ridică mâna lui Eddie, pe inelarul căreia se afla inelul 
bunicii lui. 

— Întotdeauna mi-am dorit să-l știu aici, pe mâna ta. Și vreau să 
fii sigură de asta. 

Add o aduse mai aproape de el, după ce îi sărută degetele deli- 
cate și simbolul iubirii acelor generaţii trecute. 

— Vom face anunţul oficial cât de repede va fi posibil, îi promise 
el, luându-i în stăpânire buzele într-un sărut care îi incendie pe 
amândoi, alungând din minţile lor orice gând. 

Nu i-au auzit pe Charles și pe Chloe când au coborât scările, 
certându-se și lovind bagajele de fiecare treaptă, nu au observat 
rânjetul lui Chloe când, spionându-i, observase îmbrăţișarea lor. Și 
chiar zgomotul ușii de la intrare, trântită în urma celor doi, trecu 
neobservat. 

Pacea și liniştea se așternură peste întreaga casă, în timp ce 
iubirea îi unea pe Eddie și Add. Pentru totdeauna. 


Sfârşit 


